
ПРЕДУПРЕЖДЕНИЕ! 


Не правете опити да изпробвате техниките и методите, описани в 
тази книга. Това би довело до сериозни наранявания или смърт за 
необучения човек. 


ИСТОРИЧЕСКА БЕЛЕЖКА 


Нинджа са исторически факт. Те са съществували в Япония от 6 век от 
н.е. до началото на 17 век. Този период се отличава с борби за власт 
между знатните феодали, известни като даймьо, които са оглавявали 
благороднически кланове. Нинджа са били незнайни хора без лица, 
професионални наемни убийци. Всички умения и изкуства, които 
нинджа владее в тази книга, се основават на действителността. 
Исторически е известно, че нинджа от средновековна Япония са 
могли да вършат невероятни неща и са били ненадминати майстори в 
уменията на 


ПЪТЯ НА ТИГЪРА. 

ХВЪРЛЯНИЯ 


ВЪВЕДЕНИЕ 


Във вълшебния свят на Орб, самотен сред морето, което хората от 
Човешките предели наричат Безмерно, се намира мистичният Остров 
на безметежните сънища. 

Изминаха много години откакто ти - още дете - зърна за пръв път 
златистите му брегове и изумруденозелените му оризови полета. Тук 
те доведе една вярна служанка, тръгнала от земите, които ти повече 
не видя, и прекосила хиляди левги безмълвен океан. Твоята предана 
прислужница остави тебе, сирачето, на стъпалата на Каменния храм, 
молейки се на бога, монасите да се погрижат за тебе, защото тя бе 
изнемощяла и бавно загиваше от едно ужасно проклятие. 

Монасите обитават острова от векове и служат на бог Куон - този, 
който говори със свещените думи на силата. Върховен майстор на 
невъоръжения бой. Те живеят само за да помагат на другите да се 
борят срещу злото, което се шири по света. Виждайки, че си сам и се 
нуждаеш от грижи, монасите те прибраха и ти стана послушник в 
Каменния храм. Никой не можа да обясни странния белег по 
рождение във формата на корона, който носиш на бедрото си, макар 
че ти помниш как старата прислужница настояваше, че той има 
тайнствено значение. 

Твой побащим стана най-старшият и могъщ сред монасите - 
Найджиши, един от Магистрите на зората. Той те обучаваше и 
напътстваше в кротката добродетел на Куон, даде ти познания за 
хората и техния живот, а също те научи как да медитираш, при което 
мисълта ти се освобождава от тялото и се носи свободна с вятъра в 
търсене на истината. 

От шестгодишна възраст обаче по-голяма част от времето ти е заето с 
изучаване на Пътя на тигъра. Сега ти си нинджа, майстор на бойните 
изкуства и смъртоносен отмъстител, който може - скрито и 
незабелязано - да убие и най-силните врагове. Също като тигрица и ти 
си силен, потаен, гъвкав при преследване на жертвата, и 
смъртоносен. В Земята на изобилието и в човешките предели 
нинджа, или „човекът без сянка”, е добре известен и на 
страхопочитание - дори самото споменаване на нинджа изпълва 
сърцата на хората със страх. Но ти си един от малцината, които се 


кланят на Куон и следват Пътя на тигъра. Ти използваш своите умения 
като носител на смъртта, единствено за да освободиш света от злите 
сили. 

Още като малък ти висеше на ръце от клоните на дърветата с часове 
наред, за да укрепнат ръцете ти. Тичаше с километри, а стъпката ти бе 
така лека и бърза, че можеше да задържиш триметрова лента във 
въздуха, без да докосва земята. Вървеше по опънати над пропасти 
въжета, гъвкав като маймуна. Сега плуваш като риба и скачаш като 
тигър; движиш се като шепота на вятъра и се плъзгаш през мрака на 
нощта като сянка. Преди да умре, Найджиши те научи на Завета на 
нинджа. 


НИНДЖА НО ЧИГИРИ 
„Ще изчезвам в нощта, ще превръщам тялото си в дърво или камък; 


ще потъвам в земята и ще минавам през стени и заключени врати. 
Ще ме убиват много пъти, но няма да умра; ще сменям лика си и ще 
ставам невидим, за да ходя сред хората, без те да ме виждат.” 


След смъртта на твоя побащим Найджиши ти заживя според заръките 
на Завета. На острова пристигна един мъж - Яемон, Магистър на 
пламъка. С помощта на откраднати магии той измами монасите и те 
му повярваха, че е последовател на Куон, дошъл от Големия 
Континент. Той наистина бе монах, ала се кланяше не на Куон, а на 
неговия извратен брат Вайл, който помага на силните да потискат 
слабите и да властват над глупците. Яемон уби Найджиши с меч, 
защото в невъоръжения бой Найджиши нямаше равен, и открадна от 
храма Скрижалите от Кетсуин. Ти отново изпита болката от загубата, 
защото бе обичал Найджиши като свой баща. Ти даде обет на Куон, 
че един ден ще отмъстиш за смъртта му... 


ЦАР НА ИРСМУНКАСТ 


Ти сбра около себе си различни съветници и прие множество закони - 
някои популярни, други не - но съумя да управляваш мъдро града, 
използвайки противоречията между различните фракции, до 
момента, в който Ирсмункаст бе нападнат. Ненапразно името на 


града е Ирсмункаст-край-Процепа. Разположението му в източните 
райони на Човешките предели, обитавани от хората, означава, че 
когато ордите на Злото изпъплят от Недрата на Орб, огромния 
Процеп, разрязващ света, те най-вероятно ще се натъкнат първо на 
Ирсмункаст в търсенето си на нови роби. Така стана и в първите дни 
на твоето управление. Армията ги отблъсна веднъж, но подтикван от 
твоя бог Куон Изкупителя, ти пое на път с мисията да възвърнеш 
Сферата и Скиптъра, които са традиционните символи на царуването 
на твоята фамилия. Мисията ти бе успешна, но когато докосна 
Скиптъра, той те пренесе по магически начин обратно на кулата на 
твоя творец, а там те чакаше ужасяваща гледка. Градът тънеше в дим, 
подпален от злите факли на изчадията от Процепа. Докато гледаше с 
неверие, огромен черен гарван - злокобен предвестител на лош 
късмет - ти донесе бележка, която пусна от жълтия си клюн. Тя беше 
от твоя противник Хонорик, Повелител на град Обреченост и Водач на 
страховития легион Меч на обречеността. Той се е заклел да ти 
отмъсти и бележката, която сега държиш в уморената си ръка 
потвърждава това негово намерение. „Отмъстителю, скоро ще 
уредим една стара сметка. Легионът Меч на обречените ще завладее 
Ирсмункаст и ще вземе в робство жителите му. Кълна се в Сорцерак, 
че ще те убия със собствените си ръце, Хонорик” 

Както навремето ти беше казал предводителят на рейнджрите 
Глайвас, легионът е една от най-чудовищните армии на Орб. Воините 
му се кланят на бога на войната Васч-Ро - този, който сее, за да жъне 
смъртта - и в сраженията всяват страх като покров. При сегашното 
положение на нещата ти дори нямаш град, който да отбраняваш. 
Възможно е всичките ти поданици да са изклани или отвлечени в 
робските ями на Процепа. Трябва на всяка цена да се помъчиш да 
овладееш отново града, ако още не е твърде късно. 


ПРАВИЛА НА ИГРАТА ЗА 
КНИГА ТРЕТА 


Ако не си играл книга втора от поредицата „Пътят на тигъра” - 
„ВЛАСТЕЛИН!”, започваш тази книга с отбелязаните по-долу 
екипировка и умения. Ако успешно си завършил книга втора, 


продължаваш с постигнатите в нея точки и умения. Просто пренеси 
цялата информация от предишния си дневник, в новия, даден в тази 
книга, ти си възвърнал всичките си пет шурикена, а след почивката и в 
резултат на грижите на придворния лекар издръжливостта и 
вътрешната ти сила са възстановени. 

Може също да владееш някое от следните две висши умения, които 
си усвоил от Магистъра на зората в Каменния храм: 

ШИН-РЕН или трениране на сърцето - това е тайно познание, което се 
придобива в течение на няколко седмици по хълмовете на Острова 
на безметежните сънища. Придобил си железен контрол над 
чувствата си; можеш да вървиш бос по разпалена жар, без да мигнеш, 
да издържаш на жега, студ, вятър, дъжд, глад, жажда и болка, от 
които обикновен човек би полудял. Инстинктите ти са изострени до 
степен, че можеш да „прочиташ” хората като отворена книга, 
разбирайки езика на тялото, отгатвайки мислите и намеренията по 
изражението на лицето и начина на дишане, по движението на очите 
и позата. От пръв поглед разгадаваш и най-заплетената ситуация, 
което ти позволява да действаш, възползвайки се от всяка 
възможност и всеки възникнал шанс. 

ЮБИ-ДЖУЦУ или умението на нервнопаралитичните удари. Научил си 
се как да поразяваш и убиваш дори с най-леко докосване с пръсти на 
жизнено важни нервни центрове - техника, особено полезна, когато 
си нападнат от множество противници едновременно или в битка 
срещу някой страховит човешки враг. Познаваш човешката анатомия 
в тънки подробности, знаеш незащитените точки и нервни центрове, 
където един точен удар може да зашемети или дори да убие. 


СРАЖЕНИЯ 


Като нинджа майстор на тай-джуцу - изкуството на невъоръжения бой 
- ти разполагаш с четири основни техники на бой: хвърляне на 
шурикен (виж „Умения”), удар с крак или ритник, удар с ръка и 
хвърляне на противника. За употреба на шурикен ще получаваш 
изрични указания. 

Най-общо казано, да удариш противника с ритник е по-трудно, но пък 
причинява повече щети. Ако успешно хвърлиш своя противник, ще 
имаш възможност да опиташ смъртоносен удар, но ако хвърлянето е 


неуспешно, защитата ти ще се намали, тъй като оставаш открит за 
нападение. Когато влизаш в схватки, ще ти бъде зададен въпрос с 
какво желаеш да атакуваш. (виж илюстрациите към Пътя на тигъра за 
различните видове удари с ръка, крак и хвърляния, от които можеш 
да избираш.) В зависимост от твоя избор ще ти бъде указано на коя 
глава да отидеш. Когато влизаш в битки, ще ти бъде полезно да 
записваш точките за защита и издръжливост на твоя противник - виж 
кутийките при твоя дневник. 

Сраженията са представени така, че е възможно набързо да 
прегледаш правилата и да започнеш играта веднага. Не забравяй, че 
можеш да прибегнеш до блокиране на удари или употреба на 
вътрешната сила, защото в текста няма да е указано кога можеш да си 
служиш с тях. 


УДАР С РЪКА 


В текста ще бъдат дадени точките за защита на твоя противник срещу 
удар с ръка. Хвърли два зара и ако полученият сбор е по-голям от 
неговите или нейните защитни сили, твоят удар е успешен. В такъв 
случай отново хвърли един зар и прибави полученото число към вече 
получения сбор от двата зара. Полученото число изразява размера на 
щетите, които си нанесъл на противника. Извади това число от 
цифрата на неговата или нейната издръжливост. Ако резултатът е 0 
или по-малко, ти печелиш. В противен случай врагът ти е все още жив 
и те напада. Като в текста е указано число за твоята защита за тази 
битка. Хвърли два зара - ако сборът е по-голям от това число, значи си 
ударен. Размерът на щетите, които си понесъл, зависи от противника 
и ще бъде отбелязан в главата, обикновено в следния вид: Щети: 1 
зар + 1 или 2 зара, или 1 зар + 2. Просто хвърли указания брой зарове 
и прибави посоченото число. Получените точки изразяват общия 
размер на нанесените ти щети, които трябва да извадиш от текущите 
си точки за издръжливост. Преди да извадиш този сбор от точките си 
за издръжливост обаче, можеш да решиш да опиташ да блокираш 
или отблъснеш атаката (виж „Блок”). 

ТОЧКИ ЗА УДАР С РЪКА 

Винаги когато хвърляш зарове за удар с ръка, за да определиш дали 
успешно си ударил своя противник, трябва да прибавяш или вадиш 


полученото число от точките си за удар с ръка. Тези точки отразяват 
твоето умение да си служиш с ударите на Пътя на тигъра. Започваш с 
0 точки за удар с ръка, както е отбелязано в твоя дневник. Тези точки 
ще се увеличават с напредването ти в Пътя на тигъра и могат да 
варират през цялото ти приключение. 


УДАР С КРАК 


Правилата при удара с крак и съответните точки са същите както при 
удара с ръка, само че когато хвърляш зарове, за да определиш 
щетите, които нанасяш, прибави 2 към получения сбор - ударът с крак 
е по-опасен от удара с ръка. 


ХВЪРЛЯНЕ 


Правилата при хвърлянето и съответните точки са същите както при 
удара с ръка. Ако обаче хвърлянето ти е успешно, противникът ти не 
получава щети, а на тебе ти се разрешава второ нападение: удар с 
ръка или крак; много по-лесно е да се удари съборен противник. Ако 
успееш във второто нападение, прибави 2 точки към нанесените от 
тебе щети върху противника. 


ИЗДРЪЖЛИВОСТТА НА НИНДЖА 


Започваш играта с 20 точки издръжливост. При всяка промяна 
вписвай ново получените точки в своя дневник. Точките ти за 
издръжливост вероятно ще са най-променливата ти величина, тъй 
като се променят при всяко твое нараняване, оздравяване и т.н. 
Когато стигнеш 0 или по-малко точки за издръжливост, умираш, което 
еи краят на твоето приключение. 


БЛОК 


Като нинджа, майстор на тай-джуцу, ти умееш да блокираш или 
отбиваш насочените към тебе удари с най-различни части на тялото 
си, най-често с ръце. За тази цел в ръкавите ти са съшити тънки и 
немного тежки железни пръчки, благодарение на които можеш да 
блокираш не само удари с ръце, но и с меч или други оръжия. Ако по 
време на битка са те ударили, можеш да решиш да блокираш удара и 


да не получиш щети. Хвърли два зара. Ако сборът е по-малък от 
твоята защита, указана в текста за съответната битка, значи успешно 
си блокирал удара и не понасяш щети. Ако сборът е равен или по- 
голям от твоята защита, получаваш щети по обичайния начин. При 
всички случаи, тъй като си изгубил време да блокираш, следващото 
ти нападение е по-неефикасно, защото противникът ти е имал време 
да реагира. Независимо дали блокът ти е успешен или не, извади 2 
точки от точките си за удар с ръка, крак или хвърляне само за 
следващото си нападение. Помни, че можеш да блокираш 
единствено удари. 


ВЪТРЕШНА СИЛА 


Чрез медитация и неумолими тренировки ти си овладял умението да 
освобождаваш духовна или вътрешна сила от телесната обвивка, 
също както днешните майстори по карате чупят цели камари от дъски 
или тухли. Във всяка битка, преди да хвърлиш заровете, за да 
определиш дали си уцелил или не своя противник, можеш да решиш 
да използваш вътрешната си сила. Ако постъпиш така. извади 1 от 
точките си за вътрешна сила. Тази точка се губи независимо дали 
ударът ти срещу противника е успял или не. Ако обаче успееш, 
удвояваш получения от хвърлените зарове сбор за размера на 
щетите, понесени от твоя противник. Когато вътрешната ти сила стане 
0, вече не можеш да я използваш. Затова я употребявай мъдро и 
пестеливо! Започваш играта с 5 точки вътрешна сила. 


СЪДБА 


Късметът играе важна роля в твоето приключение и богинята на 
съдбата има голяма власт над света на Орб. Когато ти се каже да 
хвърлиш зарове на съдбата, хвърли два зара. Ако сборът е от 7 до 12, 
имаш късмет и съдбата ти се е усмихнала. Ако сборът е от 2 до 6, 
нямаш късмет и съдбата ти е обърнала гръб. В зависимост от твоя 
шанс прибави или извади получения сбор от точките си за съдба. 
Започваш приключението с 0 точки за съдба. 


УМЕНИЯТА НА ПЪТЯ НА ТИГЪРА 


Цял живот си обучаван в нин-джуцу. Обонянието, зрението и слухът 
ти са изострени почти до свръхчовешка сетивност. Умел си в 
обработката на дърво, преследваш вяска диря по-добре и от хрътка, а 
собствените си следи ловко прикриваш. Познанията ти за растенията 
и билките ти позволяват да се изхранваш навсякъде. Ти си на върха на 
физическото си здраве, можеш да тичаш по сто километра на ден и 
плуваш като риба. Цялостното ти обучение включва и езда, малко 
вентрилоквизъм, медитация, умението да не мърдаш с часове наред, 
усъвършенстване на равновесието, както и Седемте начина да 
изчезнеш или да се превъплътиш. Това последно умение изисква 
всестранна подготовка, за да може, ако се маскираш като жонгльор 
например, да владееш неговото майсторство. Най-много обаче си се 
учил да бъдеш потаен, да потъваш в сенките, да вървиш безшумно и 
да дишаш възможно най-тихо, благодарение на което се движиш 
нечут и невидян. Започваш играта с тези умения. Има още девет 
умения. Всеки нинджа задължително овладява едно от тях - шурикен- 
джуцу. Него задължително трябва да приемеш, но можеш да 
избереш още три умения от изброените по-долу осем и да ги 
отбележиш в своя дневник. 


ШУРИКЕН-ДЖУЦУ 


Започваш приключението с 5 шурикена. Стилът, в който си се 
усъвършенствал, е хвърлянето на звезди - малки остри като бръснач 
метални дискове с форма на звезда. Тях можеш да хвърляш на 
разстояние до един метър с унищожителен ефект. Ако хвърляш 
шурикен, ще ти бъде указано числото за защита на противника, в 
когото се целиш. Хвърли два зара и ако сборът е по-голям от 
даденото защитно число, значи попадението ти е точно. В този случай 
хвърли един зар и прибави числото към вече получения сбор. Това е 
размерът на щетите, нанесени от шурикен, който трябва да извадиш 
от издръжливостта на твоя противник. Може да се окажеш в 
ситуация, при която е невъзможно да си възвърнеш хвърления 
шурикен. Отбелязвай промените в техния брой в своя дневник, като 
зачеркваш всяка изгубена звезда. Когато изразходиш всички, вече не 


можеш да си служиш с това умение. 


УЛАВЯНЕ НА СТРЕЛИ 


Това умение, което изисква отлично зрение и рефлекси, точна 
преценка и безпогрешна координация на мускулите, ще ти даде 
възможност да отклоняваш или дори да улавяш във въздуха хвърлени 
срещу тебе оръжия като стрели и копия. 


АКРОБАТИКА 


Умението да скачаш високо във въздуха и да се движиш със салта, 
премятания на ръце, през глава и т.н. като гимнастик или акробат. 


ИМУНИТЕТ СРЕЩУ ОТРОВИ 


Това е свързано с вземане на малки дози от най-силните отрови през 
дълъг период от време, при което бавно и постепенно се изграждат 
съпротивителните сили на организма. Така нинджа оцелява след 
опити да бъде отровен. 


ПРЕСТОРЕНА СМЪРТ 


С това умение, което изисква дълги и упорити тренировки, нинджа 
може, напрягайки волята си, да забави сърцебиенето и обмяната на 
веществата си, което го прави да изглежда мъртъв. 


ИЗКУСТВОТО ДА СЕ ИЗПЛЪЗВАШ 


С това умение нинджа може да изкълчва ставите по цялото си тяло, 
правейки го по-гъвкаво, което му позволява да минава през много 
тесни пространства, както и да се освобождава от окови или вериги. 


ОТРОВНИ ИГЛИ 


Понякога наричани плюещи се игли. Нинджа с това умение може да 
сложи на езика си малки иглички, намазани със силна отрова, която 
действа при навлизане в кръвообращението, като извива език назад 
и изплюва или издухва иглите, нинджа постига ефикасни резултати на 
разстояние до половин метър. Полезен начин за изненадващи атаки, 


при които нападателят често остава скрит за жертвата. 


ОТВАРЯНЕ НА КЛЮЧАЛКИ, 
ОТКРИВАНЕ И ОБЕЗВРЕЖДАНЕ 
НА КАПАНИ 


Умението да се отварят заключени врати, ковчези и т.н. Нинджа, 
овладял това умение, носи в джобовете на костюма си различни 
шперцове, сред които и малка сгъваема щанга. Обучен си също да 
забелязваш капани и с помощта на инструментите си да ги 
обезвреждаш. 


КАТЕРАЧЕСКО ИЗКУСТВО 


Изисква обширна подготовка в боравенето с въже, както и със 
специални обшивки за ръцете и краката, наричани котки. Куката във 
форма на котва, чиито четири остриета са обезшумени, е вързана за 
въже с дължина метър и половина. Куката се закача за стени, ниши и 
т.н., а нинджа се покатерва по въжето. Котките представляват скоби, 
от които стърчат остри шипове; завързани за дланите и ходилата, те 
позволяват на нинджа да впие ноктите си в стени и да се качва по тях 
като муха, дори да лази по тавани. 


ИНСТРУМЕНТИТЕ НА НИНДЖА 


Освен снаряжението, което ще вземеш в зависимост от избраните от 
тебе умения. Като нинджа имаш също някои задължителни 
инструменти. Те са: 


НИНДЖА КОСТЮМ 


През деня обикновено ще си маскиран като пътник, просяк или нещо 
подобно. Нощем, когато изпълняваш мисия, обличаш своя костюм. 
Той се състои от няколко парчета черен плат. Едното парче се увива 
около гърдите и ръцете, а другите две - около всеки крак, като трите 
се връзват на кръста. Накрая дълго парче плат или качулка се омотава 
около главата, като остават непокрити единствено очите. Обратната 
страна на костюма може, да бъде бяла - за движение по заснежени 


повърхности, или зелена - за придвижване сред гори и полета. 


ЖЕЛЕЗНИ РЪКАВИ 


Във всеки от ръкавите на твоя костюм, от лакътя до китката, са зашити 
четири тънки железни пръчки или ленти. С тях ти можеш да отбиваш 
удари от меч или други хладни оръжия. 


ДИХАТЕЛНА ТРЪБА 
Направена от бамбук, тя може да се използва като шнорхел, 
позволявайки ти да останеш под водата продължително време. Може 
да служи и като тръба за издухване на отровните игли, изстрелвайки 
ги на по-големи разстояния. 


ГАРОТА 


Специализиран нинджа инструмент за усмъртяване; представлява 
тънка тел, с която се убиват врагове чрез удушване. 


ВЗРИВНА СМЕС 


Този прах, хвърлен в какъвто и да е източник на пламъци, поражда 
ослепителна светкавица. Ще ти стигне само за един път. 


КРЕМЪК И ОГНИВО 


Използват се за запалване на огън. 


РИБА-ПАЯК 


Осолена и консервирана, тази силно отровна риба се използва за 
получаване на смъртоносната отрова, с която се намазват отровните 
игли; също служи за премахване на всякакви кучета и твари, 
охраняващи различни обекти. 


КРЪВТА НА НИЛ 


Носиш също една доза от тази най-силна отрова, позната на Орб. 
Изготвянето й е изключително трудоемко и трае дълго, защото се 


събира от жилото на сина-скорпион на бога Нил, наречен също Паст 
на нищото. 


С тези умения и оръжия на твое разположение ти си вече воин 
нинджа, готов да направи още една стъпка по ПЪТЯ НА ТИГЪРА. 


1 

Димът от горящия град замъглява гледката. От височината на покрива 
на двореца не можеш да различиш почти нищо. Няма следа нито от 
Главнокомандващата Гуинет, нито от армията на Ирсмункаст. Няма 
как да разбереш дали съпротивата е изцяло сломена или има 
надежда нещата да се обърнат в твоя полза. Сферата и Скиптърът 
натежават в ръцете ти. Нямаш представа дали те имат чудодейна 
сила, която ще ти помогне, или са просто играчки, символ на 
владетеля, който вече не си. Ще се спуснеш ли по стълбата в двореца 
(57) или ще останеш на бойната кула да разгледаш Сферата и 
Скиптъра (45)? 


2 

Продължаваш да яздиш начело на войската. Скоро стигаш до 
долината, където твоите съгледвачи са видели армията на Хонорик. 
Яздиш нататък, следвайки реката на Зверовете, която се вие през 
долината. Прекосяваш плитък поток и минаваш край едно селце 
вляво. Пада здрач и в далечината съзираш чифлик, който изглежда 
пуст. Дръпваш юздите на коня и разбираш защо е обезлюден. Близо 
километър по-надолу многобройна армия се приготвя за нощно 
лагеруване. Пламенният блясък на залязващото слънце като че ли е 
запалил петнайсетте хиляди копия от лъскава стомана, а вечерният 
въздух е изпълнен с шума от много мъже, които се разполагат на 
бивак. Сърцето ти се свива при вида на такава многочислена армия. 
Разпознаваш знамената не само на Обреченост, но и на градовете 
Авенег, Грейгилдс, Мортавалон и други. Хонорик не си е губил 
времето - срещу тебе се е надигнал мощен съюз от градове. Трябва 
да научиш повече. Иди на 12. 


Е: 

Не срещаш повече съпротива. Мимоходом поваляш двама оркове, 
изостанали при паническото бягство, и достигаш стълбата към 
главната порта на самия дворец. За лош късмет един от главатарите 
на орковете проклина своите подчинени с най-долните думи, които 
си чувал, обвинявайки ги в малодушие, с което успява да ги събере за 
нова атака. А още по-лошо, той е извикал като подкрепление орда от 
оркове, въоръжени с арбалети. Ще рискуваш ли престорена атака, 
като скочиш високо над главите им и изчезнеш в задимената улица 
„Дворцова” (107), или ще вдигнеш високо Скиптъра и ще заповядаш 
на орковете да се преклонят пред законния Властелин на Ирсмункаст 
(95)? 


4 

Подканяш командващите да дадат своите предложения. Гуинет 
предлага отбранителна формация с изтеглен напред ляв фланг. 

- Десният фланг ще се разположи край Камъшитения лес, а елфите на 
Глифтел ще бъдат в самата гора. Четиристотин воини на Биитан ще 
окупират Старата ферма, а част от кавалерията - възвишението 
Колуин. Линия от войскови части ще се простира до хълма Грийнридж 
с център фермата на Хартуиг Фел. Антосидас и наемниците му ще 
останат в резерв на Високия хълм, където ще бъде и командният пост 
на Властелина Отмъстител. Най-после бих предложила Глайвас и 
неговите рейнджри да чакат в засада при Стария мост и ако врагът се 
опита да мине по него, да го задържат колкото може по-дълго. 

- Не, не съм съгласен - казва Обуда Вархегийн със силен акцент. - 
Трябва да използваме терена в наша полза и да устроим добра 
отбрана. Майсторката на меча Хиватала, следвана от кавалерията, 
трябва веднага да тръгне за моста Рурик и да го завземе, за да 
предотврати евентуални пробиви на врага, а и да служи за 
нападателна сила. Моята войска ще брани брода, а стрелците на 
Глифтел ще окупират гората Уднъгет. Войските на Гуинет и Антосидас 
могат да се разположат покрай рова между Камъшитения лес и 
гората Уднъгет, а кавалерията й да стои близо до възвишението 
Колуин. Хиляда мъже заедно с рейнджрите на Глайвас могат да чакат 
в резерв и да се намесят при нужда. Накрая ще предложа 


Властелинът Отмъстител да устрои командния си пост на хълма 
Грийнридж. Това е моето мнение, благодаря. (Прехвърли се на 410.) 


5 

Припомняш си ученията за тялото и съзнанието, древните поуки на 
монасите от Острова на безметежните сънища и потъваш в транс, 
който напомня зимен сън. Паяците лазят по тялото ти. През мътното 
ти съзнание минава мисълта, че те няма да използват отровните си 
пипала върху животно, което смятат за умряло. Черните елфи обаче 
нямат такива задръжки и една от тях те пробожда с остра сабя преди 
да излезеш от транса. Сега Хонорик и силите на Процепа ще 
разполагат със съдбата на Ирсмункаст. 


Старецът пада мъртъв пред коня ти. Обръщаш се и виждаш 
новобранците на Обреченост в пълно отстъпление да напускат 
бойното поле. Твоите воини викат от радост. Въпреки поражението и 
принудителното отстъпление кавалерията и жените от Хомгрот бавно 
прегрупират силите си и се подготвят - макар и оредели - за нова 
битка. С ужас забелязваш как отляво трихилядната войска от Авенег, 
Мортавалон и Кулите приближават хълма Грийнридж, откъдето ще 
могат да заобиколят в тил отбранителната позиция на наемниците на 
Антосидас и бойците от Серакуб. Изходът от битката е неясен. Какво 
ще направиш: ще  поведеш кавалерията в атака > срещу 
прегрупиращите се сили - кавалерията и жените на Хомгрот, а 
девиците воини на Дама ще пратиш бързо при Грийнридж (196) или 
ще оставиш жените от Серакуб където са си и сам ще поведеш 
кавалерията колкото може по-бързо към Грийнридж, като вземеш със 


себе си и девиците воини на Ирсмункаст (206). 


Оглеждаш се наоколо. Напрежението все още е голямо. Крайният ляв 
фланг, формиран от жените на Серакуб при моста Рурик, изглежда се 
държи. Войниците при брода отчаяно държат фронта, въпреки че са 
загубили една трета от хората си. Ала гледката при гората Уднъгет те 
кара да изтръпнеш. Монасите от Алената богомолка отново са се 
появили и навлизат в гората. Елфите вече не успяват постоянно да 
обсипват със стрели фланга на легиона, а трябва да се бият за живота 
си. Положението при фермата е отчайващо. Легионът периодично се 
отдръпва, за да позволи на стрелците си да обсипят с огън фермата, а 
сетне се втурва обратно в създадената суматоха. Те настъпват 
решително по цялата линия от фермата до гората. А което е по-лошо, 
кавалерията на Хонорик, макар и загубила половината от конниците 
си, се е прегрупирала и се подготвя за ново нападение. Изходът от 
битката е неясен. Как ще постъпиш: ще поведеш кавалерията колкото 
можеш по-бързо, в отчаяна атака, за да спреш настъплението при 
брода (268), ще заповядаш общо отстъпление без прекратяване на 
боя към село Бриджбийм (258) или ще кажеш на Глайвас и неговите 
двадесет рейнджри, които познават гората на пръсти, да заобиколят 
Уднъгет колкото може по-бързо и да нападнат в гръб монасите от 
Алената богомолка (278)? 


8 
Преди да свършиш, се чува рев от войниците на Обреченост и малка 
група кавалеристи - членове на елитните Вестители на обреченост - 
тръгва напред всред викове на ярост от едната армия и на одобрение 
от другата, конниците идват право към тебе. Най-близките войници 


извикват: 
- Назад, Владетелю, назад! 

Принуден си да отстъпиш. Кавалеристите отнасят Хонорик, който, 
макар и полужив, ги проклина, задето накърняват честта му. 
Проправяш си път до командния пост през редиците ликуващи 
войници. Там те чакат няколко лечителки от Аватар, готови да 
изцерят раните ти. От другата страна на потока ситуацията изглежда 
същата. Битката започва едва след като жриците възстановяват до 10 
точки от изгубената ти издръжливост. Ако твои съюзници са воините 
от градовете Кули на поличбите и Демонил, иди на 74. Ако са от 
градовете Серакуб и Авенег, мини на 84. 

Той кимва с глава все едно ти вярва, а сетне с един замах отпаря 
превръзката на окото ти, която е част от твоята маскировка. Въпреки 
превръзката лицето ти е незабравимо за един трениран убиец. Той ти 
казва да си вървиш и всички по-нататъшни опити да се добереш до 
Дом Ясновидеца са излишни, защото той отказва да повярва, че един 
Властелин може да се преструва на кухненски слуга. Когато гневът на 
Хонорик залива Ирсмункаст, твоите войски се оказват далеч по- 
малобройни. Загиваш при отбрана на градските стени и Ирсмункаст е 
превзет. 


10 
Виждаш, че Дорей льо Жун не е доволен от заповедта ти, но не 
реагира, а воините ти държат позициите си. Чува се зов на тръба. Вече 
строеният отдясно легион атакува хората във и около фермата. 
Започва тежка и жестока схватка, но засега левият фланг се държи, 
подсилван от стрелите на елфите. Тогава настъпват арбалетистите 


Дъжд на обреченост, следвани от многочислените съюзници на 
Хонорик. Те заковават на място и обстрелват кавалерията ти, но 
разстоянието е голямо и жертвите - малко. Дорей льо Жун те 
поглежда в очакване. Ако миналата нощ си опитал да шпионираш в 
лагера на Хонорик и си разкрил съдържанието на три големи дървени 
сандъка, иди на 180. Ако не, мини на 190. 

Три дни след голямата ти победа пожарите стихват и редът в града 
започва постепенно да се възвръща. Настроението на хората 
истерично скача между отчаянието и радостта, че са живи. Малко са 
семействата, които не са дали скъпи жертви, но всички знаят, че 
животът им щеше да е немислимо черен под хомота на Шадазар. 
Поправката на дупките в градските стени започва незабавно, а 
законите, които прие преди пътуването ти в търсене на Сферата и 
Скиптъра, са отново в сила. Войската на Гуинет поддържа реда. В 
изключително тежки времена зависиш изцяло от нея. Сега тя е заета с 
набирането на армия и с ремонта на крепостта около Ирсмункаст. 
Премини на 21. 


12 
Решаваш да изчакаш падането на нощта, преди да се промъкнеш в 
лагера. Там ще се „сдобиеш” с войнишка униформа, която ще ти 
позволи свободно да се поразходиш наоколо. Много може да се 
научи от приказките край лагерния огън, а така също за вида и 
числеността на войските, с която ти предстои да се сражаваш. Нощта 
пада и гъсти облаци закриват луната; идеално време за човек като 
тебе. Промъкваш се тихо и незабелязано. Радостен си, че можеш да 
упражниш уменията, в които си ненадминат. Стигаш до границата на 
лагера, белязана с колове. Двама часовои с копия и ризници от 
метални нишки се топлят около малък огън. Приклякаш в сянката 
край светлия кръг на огъня. Ако си достатъчно бърз, ще успееш 
незабелязано да обезвредиш и двамата. Как ще постъпиш: ще се 
промъкнеш зад тях и първо ще хвърлиш взривна смес в огъня, а сетне 
ще ги нападнеш (22), ще пропълзиш напред и ще изплюеш отровна 
игла, ако владееш това умение (32), ще хвърлиш шурикен по единия 


(42), или ще пролазиш и ще ги нападнеш в гръб (52)? 

Една незабелязана през годините цепнатина обикаля издадения 
мраморен квадрат. Почукваш и усещаш кухина. Мраморът е леко 
потъмнял като от някакво разяждащо вещество. Предупреждаваш 
сенешала да се отдръпне и натискаш квадрата, като държиш парче 
плат пред себе си, за да се предпазиш. Мраморният квадрат се 
завърта и се разнася шум на строшено стъкло. Струя киселина обгаря 
плата, но ти си невредим. Прехвърли се на 111. 


Гуинет се усмихва. 

- Победата може да бъде и наша, Владетелю - казва тя и препуска 
напред, за да организира разположението на войската. 

Дорей льо Жун и Белият маг решават да останат с тебе на Високия 
хълм. Искат да изчакат събитията, преди да действат. Хенгист и 
двамата му приятели правят същото. Когато войниците ти заемат 
позиции, Хонорик веднага реагира. Разположението на армията му е 
показано на картата на отсрещната страница. Запомни номера на тази 
глава, защото сигурно ще се наложи да се върнеш към картата, когато 
битката започне. Иди на 388. 

Бавно се приближаваш към един от паяците, който се стрелва към 
тебе по изпепелената земя, криволичейки бясно и търсейки 
цепнатините в земята и камъните, сякаш за да се прикрие. Навеждаш 
се да вземеш едно сухо дърво, за да го смажеш, но в този момент 
близката черна елфа изрича магия на жертвоприношение. Дървото 
избухва в пламъци и за миг се превръща в шепа безполезна пепел. 
Отстъпваш, надявайки се, че пътищата на другите два паяка са се 
кръстосали. В момент на озарение си спомняш, че женските паяци 
убийци се бият до смърт, ако се срещнат. Ще се върнеш ли, за да се 
покатериш на дървото (413), или ще се отдръпнеш още по-назад към 
скалата (205)? 

Старецът пада мъртъв в краката на коня ти. Вдигаш поглед и виждаш 
славна гледка. Вражеската кавалерия е отблъсната и отстъпва, но в 
строй. Твоето присъствие, както и развихрилият се Дорей льо Жун, 
успяват да вдъхновят войниците ти да превъзмогнат елитните части 
на Вестителите на обреченост. И двете страни са дали тежки жертви. 
Ако ще преследваш кавалерията на Хонорик със собствената си 
конница, иди на 356. Ако решиш да се обърнеш и да нападнеш 
легиона, който е в тила ти, мини на 366. 


17 

Решаваш да не им съобщаваш повече от това, че пътуваш за Серакуб. 
Дават ти резервно седло. Любопитни са за бляскавата зелена Сфера 
на мястото на окото ти, но когато показваш притеснение, те оставят на 
спокойствие. По пътя научаваш много. Серакуб няма владетел, а е 
република. Стотина мандатьори, избрани чрез гласуване от хората, 
заседават в съвет, наречен Баул, където се решават държавните 
въпроси. Последователите на Бийтан имат малко повече гласове 
както от тези на Дама, така и от поклонниците на Бога-природа. 
Изглежда ще се наложи да държиш реч пред Баула. Обърни на 27. 


18 
Разгледай картата при глава 14 за разположението на силите. Ако е 


необходимо, можеш да си водиш бележки на картата при глава 342. 

Вятърът донася до слуха ти зловещ тръбен зов и заповеди откъм 
частите на Хонорик. Войските при моста Рурик започват да го 
прекосяват и се отправят към Стария мост. Надяваш се на Глайвас да 
ги задържи там известно време. Легионът Меч на обречеността 
пресича брода и когато тръгва да заобикаля Кръстопътна кория, 
кавалерията на Хонорик и новобранците на Обреченост се втурват 
напред. Копитата на конете барабанят като небесен гръм. Иди на 106. 

Туловището на трола се свлича на земята. Обръщаш се и заставаш с 
лице към зяпналите оркове. Те пребледняват и един през друг хукват 
да бягат. Не смеят да мерят сили с човек, убил трол. По сивата, 
покрита с брадавици кожа на трола минават тръпки, а самият ти 
настръхваш, когато тя започва да изпуска слуз и да се събира над 
оголените му кости, оставяйки червеникави петна там, където 
допреди малко имаше рана. Тролът скоро ще дойде на себе си и ти 
решаваш да преследваш орковете с надеждата да напуснеш двореца 
преди да се е появил някой друг силен обитател на Процепа. 
Продължи на 3. 

Докато войниците от Кулите отстъпват към потока, строят се 
нарушава, защото повечето се подхлъзват и падат в рова. Врагът 
почти ги застига. Сърцето ти се свива, защото изглежда атаката ще ги 
прегази. Но като по чудо те успяват да възвърнат строя, преди 
нападателите да стигнат рова. Битката започва и въздухът се изпълва 
със звън от мечове и викове на ранените. Ала твоите воини се 
държат, поне засега. Отчаяно препускаш да посрещнеш разбитата 
кавалерия, която е побягнала през полето. Далеч отляво легионът 
Меч на обречеността и неговата конница подлагат на непрестанни 
атаки защитниците на фермата. Борбата е отчаяна, но войската ти е 
достатъчно силна да удържи още малко. 

Към тебе се приближават отстъпващите ездачи, от които са останали 
неповече от хиляда. Спираш коня и вдигаш високо Скиптъра, 
призовавайки неговата мощ, а изкуственото ти око пръска светлина. 


- При мен, воини, при мен! Аз ще ви поведа към победата! - извикваш 
ти. 

Ако си отказал предизвикателството на Хонорик преди да започне 
битката, иди на 40. Ако си приел, мини на 50. 

Четирима от видните личности в града, които бяха влиятелни, когато 
надви Узурпатора, са вече или мъртви, или избягали. Парсифал, 
оглавяващ манастира на твоя бог Куон, бе убит от Мандрейк, 
главнокомандващ Гилдията на убийците от далечния град Уоргрийв 
Аббас. На негово място дойде Хенгист - един млад, но страховит 
майстор на бойните изкуства. Двамата с него започнахте отново да 
тренирайте монасите в традиционните за храма на Куон в Ирсмункаст 
бойни умения. Главният Камерхер, някогашният инструмент за 
потисничество на Узурпатора е мъртъв, а Фоксглъв - проницателната 
и чаровна предводителка на тайните доносници от ордена на Жълтия 
лотос - е изчезнала безследно. Орденът вече не съществува. Голспийл 
и другите търговци са избягали или мъртви. За да се изхрани града, 
трябва да намериш начин да съживиш търговията. Другите видни 
личности - бунтарят Демагог, Гуинет, Грейстаф и  Солстис, 
първосвещеник в неразгадаемия храм на Времето, са живи и здрави, 
но твоят сенешал, довереният ти служител и управител на двореца, 
сега самотен броди по пътеките на Долината на смъртта. Премини на 
31. 


22 

Безшумно се промъкваш зад стражите, изскачаш напред и хвърляш 
взривната смес в огъня, преди да успеят да реагират. Затваряш очи, 
когато огромната бяла мълния от светлина разцепва нощта. Двамата 
стражи се лутат, ослепени. Поваляш единия, но вторият надава 
ужасен вик. Светлината е алармирала другите стражи. Нощният 
ветрец довява викове и шум на тичащи хора. Ще дойдат всеки 
момент. Ще се откажеш ли от опита си да разследваш в лагера на 
Хонорик (62) или ще продължиш с намеренията си (72)? 

Твърде късно Шадазар разбира какво правиш. Тя се спуска към 
назъбените Кули на храма на Дама на улица „Пресечна”, за да 
възвърне първоначалния си образ, но ти летиш право надолу и с един 
замах счупваш гръбнака й. Тялото на дракона лешояд пада на улицата 
и отново се превръща в черната елфа Шадазар. Тя наистина е мъртва. 
Чува се стон от силите на Злото, които побягват в пълно безредие към 
градските порти, докато ти кръжиш над главите им. Приземяваш се в 
градината на двореца точно навреме. Течността вече не действа и ти 
възвръщаш истинския си образ. Радостните викове на хората огласят 
въздуха. Ти освободи града от Злото и ако управляваш разумно, 
можеш да си сигурен в почитта и уважението на народа. Продължи на 
11. 


24 
Обуда Вархеаийн кимва доволно. 
- Мечът на Хонорик ще се счупи в щита на нашата отбрана - предрича 
Баал. 
Дорей льо Жун и Белият маг решават да останат с тебе на хълма 
Грийнридж, за да видят как ще се разбият събитията, преди да решат 
как да действат. Хенгист и двамата му приятели правят същото. 
Докато войската ти заема позиции, Хонорик се раздвижва. 
Разположението на частите му е показано на картата на следващата 
страница. Запомни номера на тази глава. Може би ще се наложи да 
погледнеш картата, преди да започне битката. Премини на 388. 

25 
Докато се придвижваш по булеварда на Сезоните, група оркове 
изтичва напред, за да съобщи на силите, разположени около 
двореца, за наближаващата атака. На пресечката с улица „Белфри” 
виждаш Радзивил, един от членовете на ордена на Жълтия лотос на 
Фоксглъв, някогашните тайни доносници на Узурпатора. Той иска да 
говори с тебе. Приканваш го да се приближи, но Гуинет изважда меча 
и пришпорва коня си между вас. 
- Предай каквото имаш да кажеш на мен, гаден червей! 
Радзивил изглежда обиден. Престорената любезност, с която се 
подчинява на Главнокомандващата, изглежда нелепа на фона на 
смъртта и огромното човешко страдание навсякъде около тебе. 
- Ако сега нападнете, ще завземете града. Орковете намериха избите 
с вино и са заети с плячкосване. 
Гуинет му прави знак да се отстрани и споделя с тебе: 
- Фоксглъв ни предаде. Казала е на черните елфи къде да подкопаят 
градските стени, за да стигнат до подземните канали. Благодарение 
на нея и на Жълтия лотос бяхме сварени неподготвени. 
Ще нападнеш ли, както предлага Радзивил (417), или ще преминеш 
през онази част от града, която все още не е превзета и ще се опиташ 
да се присъединиш към Антосидас и наемниците му (405)? 

След като издаваш заповедта обаче, нищо не се случва. От 
наемниците пристига вестоносец. Задъхан и не без угризения той 
казва: 

- А, Владетелю, Антосидас ме праща да предам, че... ъ-ъ... ще изпълни 
заповедта ти... ако... обещаеш да ни заплатиш по още един талант 
злато, когато се завърнем в Ирсмункаст. 

Как ще реагираш: ще преглътнеш гнева си и ще се съгласиш (36) или 
отвратен направо ще откажеш това нагло искане и ще заповядаш на 
кавалерията си да нападне фланга на легиона Меч на обречеността 
(368)? 


27 
Град Серакуб е разположен на брега на красивата лазурна река Ебюн 


сред богати и плодородни поля. Цветята са разцъфнали навсякъде и 
рояци разноцветни пеперуди покриват моравите. Придружават те 
през градските порти и те въвеждат в красивия град на градините. 
Много от сградите в града са построени от различни видове 
разноцветен камък. Повечето са скрити под избуяли пълзящи 
растения - повет, червен бръшлян, рози на Ра и пъстри орхидеи. 
Отвеждат те в кметството, където заседава Баула. Писарите те 
обсипват с въпроси, като през цялото време пишат, въртейки със 
замах перата си. Техният вариант на общоприетия език отначало е 
трудно разбираем за тебе, но постепенно свикваш. След известно 
време те призовават да държиш реч пред Баула. Премини на 67. 

Разгледай картата при глава 34 за разположението на силите. Ако е 
необходимо, можеш да си водиш бележки на картата при глава 342. 
Чува се тръбен зов, пискливи заповеди и армията на Хонорик се 
раздвижва. Кавалерията и легионът Меч на обречеността започват да 
преминават потока. Когато вече са от другата страна, конниците 
надават вик и препускат в атака. Копитата барабанят като небесен 
гръм, докато конете се отправят право към войниците между Високия 
хълм и фермата на Хартуиг Фел. 

След тях тичат арбалетистите, а най-отзад е самият легион. 
Съюзниците на Хонорик също тръгват напред, но при брода срещат 
твърдата съпротива на жените воини от Серакуб. Настава ожесточена 
битка. Далеч отляво новобранците на Обреченост се спускат по моста, 
но в ограниченото пространство войниците на Гуинет съсичат цели 
тълпи от тях. Някои се опитват да избягат или отказват да продължат 
атаката, но войниците от Хомгрот в тила им убиват всеки, който не се 


подчинява. 
Твоят корпус от знаменосци - двадесет байрактари със знамената на 
съответните войскови части - е строен и готов да предаде заповедите 
ти. Ще заповядаш ли на кавалерията си да тръгне напред и да 
пресрещне конниците на Хонорик (236) или бързо ще изпратиш 
четиристотин души от резервите си да подсилят отбраната между 
фермата и Високия хълм (246)? 


29 
Очакваше да видиш мъж с чело; набраздено от дълго трупана 
мъдрост, човек, чийто чар издава огромна сила. Но когато заставаш 
лице в лице с Дом, за своя изненада установяваш, че си грешил. Той е 
нисък и набит, но явно не е воин. Облечен е в разкошна многоцветна 
роба. Това е човек в ранна средна възраст, а очите му весело 
проблясват под гладкото и небелязано от грижи чело. Седи на трон, 
изваян от слепени по някакъв начин пъстри камъни, така 
разноцветни, както и робата му. Добиваш впечатление за шарен, 
стъклен водопад. 
- Отмъстителю, дошъл си да търсиш съюзник срещу онзи самохвалко 
Хонорик, на когото създаде толкова неприятности. Нямаш много 
време. Изчадията от Процепа все още мечтаят да завземат града ти, 
Владетелю. 
Той е оставил настрана етикета и се държи като човек, който знае 
всичко по обсъждания въпрос. Иди на 39. 

Когато воините от Кулите достигат роба, съюзниците на Хонорик се 
впускат в атака. Войниците ти са отблъснати в безредие. Хлъзгайки се, 
те падат в рова, а строят се разпада. За твой ужас само за минути те са 
пометени и врагът нахлува напред. Изведнъж монарсите от Алената 
богомолка изхвърчат от Старата ферма и нападат възвишението 
Колуин. Успели са незабелязано да се промъкнат там, идвайки от 
Камъшитения лес. Наброяват двеста души, а всички твои най-близки 
части са разгромени. Защитаваш се смело, но скоро врагът надделява 
ити падаш убит. 


31 
Тази сутрин първата > аудиенция, която даваш е на 
Главнокомандващата Гуинет, оглавяваща градската стража и онова, 
което е останало от армията. Тя се приближава с твърда и 
целеустремена крачка към трона и се покланя ниско. Облечена е 
както винаги в износена ризница. Даваш си сметка, че никога не си я 
виждал без бойно снаряжение, дори и на царските банкети. Тя 
настоява да  изоставиш > досегашната форма на управление 
посредством съвета на Звездната зала и членовете му. Отговаряш й, 
че ще управляваш така както баща ти и че съветът трябва да бъде 
възстановен. В този момент придворният шамбелан съобщава за 
пристигането на вестоносец. 
- Казва, че идва от градовете Кули на поличбите и... ъ-ъ... от 
Обреченост, Владетелю. Прилича на скитащ музикант. Да повикам ли 
писаря? 
Гуинет повдига вежди при споменаването на град Обреченост, а ти 
казваш на придворния шамбелан да въведе странника при тебе. 
Обърни на 81. 

Иглата е на езика ти и излита към целта за секунда. Мерникът ти е 
безпогрешен. Тя се забива зад коляното на стража, където е гънката 
на доспехите. Той се сгърчва и умира почти мигновено. Другият страж 
се обръща изненадан и прикляква с гръб към тебе, за да види какво 
се е случило с приятеля му. Веднага изскачаш напред и стоварваш 
съкрушителен удар в тила му. Той пада в безсъзнание. Бързо обличаш 
туниката и бронята на един от тях. Сега си облечен като воин на Васч- 
Ро от легиона на град Авенег. Премини на 122. 

В центъра на площада на Сезоните стои Главнокомандващата Гуинет, 
ненадмината майсторка на меча, първожрица в храма на Дама и 
девица воин, пазителка на боговете. Двеста от нейните воини са 
сбрани около нея с високо вдигнати горящи факли. Повечето от тях са 
тежко въоръжени майсторки на меча и като нея са все още на конете 
си. Присъстват също граждани, както и остатъци от гражданската 
милиция, водена от фанатичния Демагог, който дори > сега 
продължава да ги кара да се бият, защото според него „Да се 
предадеш, означава да загинеш”. Първосвещеникът в храма на 
Аватар Единствения - върховен принцип на доброто - също е там с 
около десетина от своите монаси, които сега прилагат лечебни 
вълшебства върху девиците воини. Гуинет извиква за тишина и ти 
използваш момента, за да слезеш на площада сред своите поданици. 
Когато те разпознават, отеква гръмогласен вик на одобрение. Твоето 
чудодейно появяване сякаш им вдъхва нови надежди. Гуинет ти 
съобщава, че все още съществуват отделни огнища на отбрана. 
Наемниците под командването на Антосидас Едноокия са отказали да 
се предадат на изчадията от Процепа и още държат казармите. Гуинет 
се оттеглила в храма на Времето и там се молила на свещениците да 
подкрепят борбата срещу злото с мощта на своите винаги резултатни 
магии. Ала портите към храма на Снежния баща останали залостени. 
Усилията й били напразни. Сега ти и Гуинет трябва да изработите 
нова стратегия за борба срещу силите на Злото, които мислейки, че 
битката е вече спечелена, са се разпръснали и са се отдали на 
плячкосване. Врагът е съсредоточил силите си около двореца под 
командването на Шадазар, чиито позорни дела са така много, че са я 
направили една от малкото изчадия от Процепа, които имат 
собствено име. Грейстаф прилага магия „Ръце на отличното здраве” 
върху тебе и раните ти като по чудо зарастват. Възстанови 
издръжливостта си отново на 20. Какво ще избереш: да поемеш по 
булеварда на Сезоните и да се биеш на улица „Дворцова” (25) или да 
тръгнеш през онази част на града, която все още не е превзета и да се 
обединиш с Антосидас Едноокия (37)? 

Хиватала кимва и тръгва да види как върви разположението на 
силите. 

Дорей льо Жун и Белият маг решават да останат с тебе на хълма 
Грийнридж, за да видят как ще се разбият събитията, преди да решат 
как да действат. Хенгист и двамата му приятели правят същото. 
Докато войската ти заема позиции, Хонорик се раздвижва. 
Разположението на частите му е показано на картата на предишната 
страница. Запомни номера на тази глава. Може би ще се наложи да 
погледнеш картата, преди да започне битката. Мини на 388. 


35 
Последният ти шурикен отскача далеч встрани, без да си убил 
паяците убийци. Моментално два от тях скачат върху тебе. Трескаво 
се освобождаваш от тях, но е твърде късно. Малките пипала са 
проникнали в плътта ти и отровата вече се разнася по вените. Само 
след броени секунди ще умреш. Сега Ирсмункаст ще бъде превзет от 
Хонорик и силите от Процепа. 


36 
Вестоносецът бързо тръгва. Наемниците на Антосидас поемат напред 
в атака. Арбалетистите изстрелват един залп, но наемниците - до 
един ветерани - веднага спират и се скриват зад щитовете, свеждайки 
жертвите до минимум, след което нанасят съкрушителен контраудар. 
Арбалетистите се разпръсват и побягват, а Антосидас повежда 
наемниците към фланга на легиона Меч на обречеността. Части от 
легиона обаче успяват да се обърнат навреме и да отвърнат на удара. 
Останалите стрелци започват да заемат позиции за контраатака 


срещу наемниците. Вдигаш поглед и виждаш, че Белият маг е избил 
всички змейове, но робата му е цялата в кръв. Едва успява да се 
приземи. Изходът от битката е неясен. В резерв на възвишението 
Колуин си оставил само петстотин кавалеристи от Кулите. Как ще 
постъпиш: ще им заповядаш да тръгнат напред, да заобиколят 
наемниците на Антосидас, да минат през арбалетистите и ако имат 
късмет, да изненадат в гръб легиона (46) или ще напуснеш Високия 
хълм и заедно с Дорей льо Жун ще поведеш лично атаката (56)? 


37 

Виждайки, че има и такива, чиято съпротива още не е сломена, 
мнозина от гражданите се събират около Скиптъра, докато ти вървиш 
към казармите, и когато виждаш знамето на Антосидас - златен меч и 
издута от пари торба - вече имаш около себе си войска от над хиляда 
души. Антосидас хитро е защищавал казармите и е дал малко жертви, 
но наемниците му са заобиколени от врагове, чиято численост далеч 
надхвърля обединените ви сили. Тръбен зов оповестява атаката и се 
чува отговор от казармите. Между тебе и Антосидас стои армия 
оркове, водена от черните елфи - високи, стройни и грациозни, може 
би твърде хубави, за да са зли, но продали душите си на дявола и 
отритнати от останалите представители на расата им. Нападението се 
предвожда от девиците воини. Ще се присъединиш ли към предната 
линия, нападайки черните елфи (289), или ще останеш, където си и 
ще наблюдаваш (297)? 


38 
Разгледай картата при глава 24 за разположението на силите. Ако е 
необходимо, можеш да си водиш бележки на картата при глава 342. 


Разнасят се заповеди и мощен тръбен зов. На секундата стрелците с 
арбалети на Хонорик, Дъжд на смъртта, изскачат напред и две хиляди 
стрели политат към наемниците на Антосидас. Легионът Меч на 
обречеността напредва към рова. Където са воините на Гуинет. 
Вестителите на смъртта нападат девиците, а кавалерията на Кулите се 
хвърля срещу наемниците. Вдига се шум до небесата и битката 
започва. Същевременно съюзниците на Хонорик също се впускат в 
смъртоносна атака срещу войската на Авенег, която отбранява брода. 
Новобранците отляво обаче не правят опит да завземат моста Рурик. 
Легионът Меч на обречеността и кавалерията разбъркват редиците 
си, когато прекосяват брода и губят първоначалната инерция на 
атаката. Това дава възможност на войската на Гуинет да избие много 
от тях. Но тогава монасите от Алената богомолка изведнъж изскачат 
от Камъшитения лес и зловещо нападат фланга на наемниците. Под 
натиска на смъртоносния дъжд от стрели, кавалерийската атака и 
нападението по фланга наемниците губят една трета от хората си за 
броени минути и панически се разбягват. Смъртно уплашени, те тичат 
назад покрай конниците на Гуинет. Обърни на 48. 


39 
Все още мълчиш, когато той те запитва: 
- Знаеш ли, Отмъстителю, че ако аз ти помогна, град Мортавалон ще 
се съюзи с Хонорик? Тогава ще трябва да се биеш не само срещу 
легиона Меч на обречеността, но и с легиона Ангели на смъртта, 
както и с елитната тежка кавалерия Криле на смъртта. 
Как ще отговориш: че си сигурен в победата, ако Дом ти стане 
съюзник (59), или ще го питаш откъде знае толкова много (69)? 


40 
Кавалерията препуска покрай тебе, без да ти обръща никакво 
внимание. Уплахата и загубеното доверие са толкова силни, че дори и 
Скиптърът не може да им въздейства. Разтревожен се връщаш на 
възвишението Колуин. Тогава монасите от Алената богомолка 
изхвърчат от Старата ферма, където са се промъкнали незабелязано, 
излизайки от Камъшитения лес, и нападат възвишението. Те са около 
двеста души и цялата ти близкостояща армия е разгромена. 


Отбраняваш се храбро, но не след дълго врагът надделява и ти падаш 
убит. 


41 
Отново и отново забиваш клюн в дракона лешояд и диво пориш 
тялото Й с нокти, ала Шадазар обвива с опашка тялото ти и те отнася 
към земята, където те довършва с помощта на любимците си. 
Шадазар ще победи и източната част на Човешките предели ще бъде 
завинаги загубена за човечеството. 


42 
Бърз като змия запращаш метална звездичка към близкия страж. 
Хвърли зарове за шурикен. Сборът трябва да е повече от 7, защото е 
тъмно. Ако успееш, иди на 82. Ако не, мини на 92. 


43 
Уоргрийв Аббас е град, разположен на далечното северно 
крайбрежие, който се слави със здрави военни традиции. Храмът на 
Дама държи академия, където бъдещи наемници се обучават в бойно 
изкуство. Там най-силният воин е жена на име Наблюдателната 


Алфрида. До Уоргрийв има поне месец път и е малко вероятно да се 
завърнеш с армия преди първия ден на месец Гримуиърд. Обърни на 
261. 


44 
Преди съветът да се разотиде, им съобщаваш за намерението на 
Хонорик да използва летящи змейове в битката. Всички изглеждат 
съкрушени от новината, но Белият маг казва: 
- Аз лично ще се справя с тези изчадия, а така също и стози, който им 
е господар. Ако не - ще умра, опитвайки се, Владетелю. Веднага щом 
започне битката, ще ги издиря и ще ги държа настрана. Не се 
съмнявай, че ще използвам всички вълшебства, които знам. 
Благодариш му сърдечно, изпълнен с възхищение от силата и 
решителността на твоите приятели и съюзници. Продължи на 54. 


45 

Върху Скиптъра е изобразен грифон - символ на твоето семейство, но 
нито по него, нито по Сферата има някакво указание как се 
задействат. Само могъщ магьосник би могъл да разкрие тайната им, 
ако, разбира се, има такава. Размерът и формата на смарагдовата 
Сфера са такива, че може да се намести в очната ти кухина - там, 
където някога се намираше лявото ти око, което загуби в битката с 
Върховния жрец на Сенките в планините на Вечната самота. Ако 
искаш да опиташ да наместиш Сферата в кухината, иди на 123. Ако не, 
мини на 135. 


46 

Кавалерията се спуска от възвишението и тръгва в атака. Дава тежки 
жертви от арбалетистите на Хонорик и въпреки че врагът отстъпва, 
атаката не е много резултатна. 

Най-накрая воините от Кулите отстъпват и се разпръсват, а легионът 
Меч на обречеността прави пробив и заобикаля останалата част от 
войската ти. Поражението е тотално. Ескадрон от Вестителитете на 
обреченост те хваща на открито, докато се опитваш да събереш 
войската си, и те съсича почти мимо-ходом. Може би ще бъдеш 
споменат някога в песен. 


47 

Спускаш се и се обръщаш. Чакаш удобен момент за атака, като се 
пазиш от покритата с шипове опашка на дракона лешояд. Най-после 
нападаш, но когато клюнът ти се затваря около врата на Шадазар, 
течността губи силата си и възвръщаш обичайния си образ. Оставаш 
да висиш, захапал люспестия й врат. Шадазар рязко извърта тяло и ти 
падаш долу на улицата. Губиш 10 точки издръжливост. Ако оцелееш, 
Шадазар те мисли за мъртъв. Спасил си се благодарение на меките 
конски изпражнения и калта, покриващи улицата. Иди на 113. 


48 

Ужасен се каниш да заповядаш на своя корпус от знаменосци - 
двадесет байрактари със знамената на съответните войскови части - 
да даде сигнал на кавалерията на Ирсмункаст да нападне, когато 
легионът удря с цялата си мощ по малобройната пехота при потока. 
Арбалетистите се извръщат, готови да запратят смъртоносен залп по 
фланга. Тогава Главнокомандващата Гуинет, която се бие редом с 
войската си, издава заповед за бойно отстъпление. Няма друг избор - 
иначе се обричат на бърза смърт. Отчаяно и бързо тръгват в 
отстъпление, биейки се по пътя към пролуката между фермата и 
Камъшитения лес. Веднага заповядваш на резерва си от хиляда воини 
на Серакуб да тръгне към фермата на Хартуиг Фел, за да подкрепи 
Гуинет. Ако си успял да проникнеш в лагера на Хонорик снощи и си 
разкрил съдържанието на три големи дървени сандъка, иди на 58. 
Ако не знаеш какво има в сандъците, мини на 68. 


49 
Успяваш да се отскубнеш от хватката на дракона лешояд, като се 


гмурваш надолу към земята. Шадазар се спуска след тебе и е точно 
зад опашката ти. Ще се опиташ ли рязко да се извъртиш (145) или ще 
се издигнеш бързо нагоре, което неизбежно ще убие скоростта ти 
(165)? 


50 
Бягащите воини те разпознават и мнозина от тях спират засрамени. 
Скоро се събират около 800 души. Тръгваш с кавалерията обратно 
към възвишението Колуин, където офицерите започват да ги 
организират в строй. Виждаш как Дорей льо Жун смело се бие редом 
с войската от Кулите, защищавайки брода. Изведнъж се разнасят 
уплашени викове. От Старата ферма връхлитат около двеста монаси 
от Алената богомолка и се изкачват бързо по хълма към твоята 
позиция. 
- Трябва да са дошли от Камъшитения лес - извиква Хенгист, докато 
той и приятелите му застават около тебе. Корпусът от знаменосци те 
обгражда, когато монасите - страховито безмълвни - нападнат 
позицията ти. Кавалерията също идва на помощ, но монарсите като 
че ли искат едно единствено нещо - да те достигнат и убият. 
Изведнъж някакъв мъж си пробива път и застава с лице към тебе. 
Сферата проблясва силно - магическото зрение ти разкрива, че това е 
Старец, може би същият, с когото води битка за короната на 
Ирсмункаст в книга първа „УЗУРПАТОР!”. Изпод дрехите му се 
показват пипала, а около устата му стърчат израстъци пипала. Една от 
гърчещи се „ръце” държи тежък боздуган. Близкостоящите воини се 
отдръпват, освобождавайки малка арена. 
- И така, Отмъстителю, ти стигна дотук. Но тук ще настъпи и краят на 
нелепото ти царуване - изсъсква той тихо. 
Ще трябва да се биеш. Не можеш да използваш удари с крак или 
хвърляне, защото си на кон, а само тежкия като боздуган Скиптър и 
юмруците си. Какво ще избереш: удар с ръка «тигрова лапа» (60), 
удар със Скиптъра (70), или ще пришпориш напред коня си, за да 
събориш Стареца на земята (80)? Ако решиш да използваш Скиптъра, 
не можеш да прибегнеш до вътрешна сила за удвояване на щетите. 


51 

Една незабелязана през годините цепнатина обикаля повдигнатия 
мраморен квадрат. Натискаш го близо до едно леко обезцветено 
петно и той се завърта. Чува се шум на строшено стъкло и струя 
киселина обгаря лицето ти. Падаш назад в агония, докато лицето ти 
щипе и дими. Сенешалът ти се притича на помощ, но е безсилен, 
докато ти стискаш зъби, за да не завиеш от болка. Когато действието 
на киселината преминава, кожата ти е бяла и издута в мехури. Губиш 
3 точки издръжливост. Ужасно си обезобразен. Отбележи си в 
дневника, че лицето ти е белязано. Под завъртелия се мраморен 
квадрат се разкрива плитка дупка, в която лежи счупената стъкленица 
с киселина. Премини на 111. 


52 

Промъкваш се безшумно напред. Все още не са те забелязали. Когато 
си само на сантиметри зад единия страж. Запращаш осакатяващ удар 
«тигрова лапа» по голия му врат и той се свлича като чувал с картофи. 
Другият страж се обръща изненадан и прикляка с гръб към тебе, за да 
види какво се е случило с приятеля му. Имаш само секунда да го 
обезвредиш. Пристъпваш напред и му стоварваш ритник «тигров 
скок». Защитата му е 7. Ако си го ударил, иди на 102. В противен 
случай мини на 112. 


53 
Скоро осъзнаваш, че когато си пожелаеш наум, можеш да използваш 
Скиптъра, за да влияеш върху хората. Вземаш го със себе си и 
тръгваш. В началото на пътуването минаваш покрай южната част на 
Процепа или така наречените Недра на Орб, онази огромна бездна, 


белязала крушовидния Орб като гнило петно. Човешкият ум не може 
да си представи колко много зло се таи в пещерите и катакомбите, 
пръснати по скалните стени, които се спускат надолу, чак до самата 
сърцевина на Орб. Някъде далеч от светлината на слънцето се 
издигат градовете на Старците и други чудовища от ерата преди 
идването на човека. Решаваш отдалече да заобиколиш пропастта, но 
от орловия ти поглед не убягва една малка черна точица, която кръжи 
високо в ясното небе. До нея виждаш още една и от рисунъка 
разбираш, че това са пощенски врани, най-вероятно пратени от 
черните елфи да те следят. Ускоряваш ход, защото не искаш да губиш 
време. Иди на 243. 


54 
Армията ти е заела позиции. Войските на Хонорик също. Наоколо е 
спокойно като затишие пред буря. Изведнъж от стегнатите редици се 
чува мощен тръбен зов. Твоят враг и един самотен ездач излизат 
напред. Ездачът се провиква: 
- Хонорик, повелител на легиона Меч на обречеността, кани на дуел 
на честта Отмъстителя, така наречения Властелин на Ирсмункаст. 
Нека с това се открие битката между враждуващите армии. Излез да 
се биеш или бъди опозорен завинаги. 
- Трябва да отидеш, Владетелю - Казва Дорей льо Жун, но Глайвас 
отвръща: 
- Това е абсурдно, Отмъстителю, безсмислен риск. 
Ще приемеш ли предизвикателството на Хонорик (414) или ще 
откажеш (64)? 


55 
Навсякъде наоколо цари хаос: крясъци, боеве, викове на оркове и 
стонове на ранени воини. Всред звъна на оръжия и викове на ранени 
рязко прозвучава сигнална тръба. Тя носи нова надежда. Огромната 
лъковидна сянка на храма на Времето е по-черна от нощта и за първи 
път забелязваш стройните редици факли на големия площад-слънчев 
часовник отпред. Хвърляш въжето, което спира въртенето на 
мелницата, хващаш се за едното крило и то те отнася високо над най- 
високия покрив. Оттам скачаш незабелязано върху един керемиден 


фронтон и тичайки от покрив на покрив, стигаш над събралото се 
множество на площада. Това, което виждаш, радва душата ти. 
Премини на 33. 


56 
Ти и Дорей льо Жун яздите възможно най-бързо до възвишението 
Колуин и заемате позиции начело на войската. 
- За Ирсмункаст и свободата! - провикваш се ти и вдигаш високо 
Скиптъра, а Дорей льо Жун добавя: 
- За Рошевал! 
Двамата препускате напред. Ако си се бил на дуел с Хонорик преди 
битката, иди на 76. Ако не си, мини на 86. 


57 
Стълбата води право надолу към Тронната зала. Пред големите 
бронзови врати виждаш своя сенешал да се превива сякаш от болка. 
В дните на твоето господство той е доказал, че е предан твой 
служител на поста си като управител на двореца и сега, когато те 
зърва, по лицето му се изписва странна смесица от изненада, радост 
и тъга от загубеното ти око. 
- Отмъстителю, ти се завърна, за да ни спасиш отново. Знаех, че ще 
дойдеш - изрича тихо. 
Той е ранен и кърви, но не смъртоносно. Посочваш Тронната зала: 
- Безопасно ли е? 
Сенешалът кимва, но откъм долната площадка на стълбището 
долитат грубите гласове на оркове. Ще отнесеш ли сенешала в 
Тронната зала (177) или ще се втурнеш надолу по стълбите, за да се 
сражаваш (189)? 


58 
Разказваш на Белия маг какво си видял преди няколко часа. Стоейки 
до тебе, той казва тихо: 
- Моето Време дойде, Владетелю - сетне измърмор-Ва нещо 
неразбираемо. Изведнъж се издига високо в небето и полита към 
Камъшитения лес за голямо изумление на всички на възвишението 
Колуин. Точно тогава три Крилати змея излитат от Господарския баир 


изт оста на 
Ибра , 


и се насочват към воините на Кулите. Високо в небето Белият маг с 
блеснали от слънцето одежди се насочва да ги посрещне със 
светкавици и магически могъщи слова. Крилатите змейове го 
заобикалят, тракат с челюсти и плющят с покритите си с отровни 
шипове опашки. 

Антосидас и наемниците му бягат в пълно безредие от бойното поле, 
преследвани от кавалерията на Хонорик. Вестителите на смъртта се 
готвят да нападнат Гуинет и отстъпващата й пехота. Напрежението на 
брода нараства. Един куриер те застига и настоява да издадеш 
заповед за настъпление на кавалерията на Авенег, за да отблъснат 
войските на Мортавалон, които се опитват да обходят във фланг 
съюзниците ти там. Бойците на Бийтан от Серакуб сега заемат 
позиции при фермата на Хартуиг Фел. 

Ще заповядаш ли кавалерията на Гуинет да нападне фланга на 
легиона Меч на обречеността, за да й дадеш време да се оттегли и да 
предаде заповедта на кавалерията на Авенег (78), или ще заповядаш 
и на двете части да тръгнат срещу легиона в подкрепа на Гуинет (88)? 


59 
Дом изсумтява презрително. 
- Значи ти знаеш повече от мен, Отмъстителю. Все още не съм 
разгадал кога в бъдещето си предопределен да владееш Ирсмункаст. 
Не съм склонен да жертвам града си заради тебе. Съдбата не ми е 
разкрила пълната картина на това, което ще се случи. Друг бог я е 
принудил да не ми разкрива тази тайна и аз съм безпомощен. 
Съжалявам, Отмъстителю. Нямаш представа колко ме боли да 
срещна обречен човек като тебе. 
С тези думи той скача от пъстрия трон и излиза от залата. Извеждат те 
от двореца и те поканват да напуснеш града. Горящ от възмущение, 
ти си тръгваш за Ирсмункаст, за да се погрижиш за защитата на града. 
Продължи на 99. 


60 
Конят ти се е разлудял като вихър, когато Старецът приближава. 
Скачаш от седлото и светкавично стоварваш ръка върху главата му. 


СТАРЕЦ 
Защита срещу удар с ръка «тигрова лапа»: 7 
Издръжливост: 22 
Щети: Тзар + 2 


Ако си го унищожил, иди на 90. Ако още е жив, замахва с боздугана 
към ребрата ти. Защитата ти е 7. Ако те удари, ти нанася щети по 
обичайния начин и минаваш на 110. Ако не те уцели, какво ще 
избереш: отново да използваш «тигрова лапа» (върни се в началото 
на главата), да връхлетиш с коня си върху него (80), или да го повалиш 
със Скиптъра (70)? 


61 

Писарите донасят безброй книги и свитъци в Звездната зала и 
започват да ги проучват. Едно от първите неща, които забелязваш е, 
че докато Човешките предели изглеждат горе-долу еднакви на всички 
карти, то имената на околните градове и точното им 
местонахождение са различни на всяка карта. За кой от тези градове 
ще поискаш информация: за Упанишад (351), за Сива зора (381), за 
Уоргрийв Аббас (43), или за Кули на поличбите (401)? Ако Вече си 
решил към кой град ще се обърнеш да ти стане съюзник, иди на 281. 


62 
Плюеш си на петите и побягваш в нощта. Следват те отблизо, но скоро 
се отскубваш от преследвачите си. Трудно се хваща нинджа в 
тъмното. Завръщаш се унил в лагера на армията си. Премини на 100. 


63 
Всички погледи са извърнати нагоре в страхопочитание към битката в 
небесата. В последния момент преди сблъсъка разперваш широко 
криле и замахваш, отблъсвайки се над дракона лешояд Шадазар. 
Ноктите ти раздират раменете й. Ти се извърташ по-бързо от нея. 
Битката продължава известно време и тъй като вече си открил, че си 
по-маневрен от нея, започваш да надделяваш. Троловете долу обаче 
атакуват и се налага да побързаш. Ще се опиташ ли да се спуснеш 
отгоре й като граблив орел (23) или ще се помъчиш да стиснеш врата 


й с клюна си (47)? 


64 
Извикваш отказа си и виждаш огромната изненада на собствените ти 
войски. Чувстваш как решимостта им се изпарява. Ако твои съюзници 
са градовете Кули на поличбите и Демонил, иди на 74. Ако съюзник 
ти е Серакуб, мини на 84. 


65 
Два от летящите шурикени попадат в целта и размазват остатъците от 
паяка на голата земя. Обаче остава още един, а ти нямаш повече 
звездички. Ще се покатериш ли на дървото, откъдето ще прободеш с 
железния си ръкав паяка, ако изпълзи след тебе (143), или ще 
запратиш камък по него (105)? 


66 

Старецът пада мъртъв пред коня ти. Вдигаш поглед и виждаш, че 
атаката ти е много сполучлива. Легионът е в пълно отстъпление. 
Почувствали вкуса на победата, останалата част от войските ти тръгват 
в настъпление. Скоро цялата армия на Хонорик побягва, а 
новобранците на Обреченост са напълно разгромени и хукват 
презглава. Войската ти е в сравнително добра форма. Някои, като 
защитниците на фермата, са напълно изтощени, но въпреки това 
издаваш заповед да се организират за преследване. Отбележи си в 
дневника, че си в състояние да си позволиш преследване на врага. 
Премини на 250. 


67 
Оглеждаш стоте мандатьори, чудейки се как и какво да им кажеш. 
Скиптърът те прави по-самоуверен. Хората, насядали в кръглата 
амфитеатрална зала, изглеждат кой от кой по-различни. Богът, на 
когото служат, личи по > дрехите. Безпогрешно  различаваш 
последователите на Бийтан. Те са пръснати равномерно из залата, но 
всички носят емблемата на Безкрайните възможности: колело с пет 
стрели. Срещу тебе седят група мъже и жени, които носят меча и 
ромбоидните щитове на Дама. Отдясно на тях са неколцина странни 


мъже, облечени в зелено и кафяво, всеки с клонче от бук, втъкнато в 
косата. Сещаш се, че това са поклонници на бога на животните и 
растенията > Илекскунейон. За свой ужас зад тях виждаш 
петнадесетина черни значки на водовъртежа, а до тях - подобен брой 
лилави и зелени паяци. И Серакуб има своите злосторници. Съдбата и 
Торемалку Убиеца също са представени. Има и шест млади 
монахини, които носят символа на полумесеца, но не знаеш кой е 
техният бог или богиня. Наистина публиката е многолика. Тук в Баула 
няма тайни. Ако си ужасно обезобразен при изтръгването на 
смарагдовата Сфера от окото ти, иди на 285. В противен случай как 
ще постъпиш: ще им разкажеш за баща си и ще поискаш от тях да 
отдадат почит на паметта му, като изпратят войски в подкрепа на 
твоята кауза (77), ще наблегнеш върху всички злодеяния, извършени 
от легиона Меч на обречеността (127), или ще призовеш силата на 
Скиптъра, докато описваш правотата на своята кауза (147)? 


68 

Три странни крилати влечуги се издигат от околностите на 
Господарския баир. За твой ужас виждаш, че това са змейове - 
огромни крилати чудовища с покрити с отровни шипове опашки. Те се 
спускат към отстъпващите жени и започват едно жестоко 
опустошение. Кавалерията на Гуинет препуска да помогне, но е 
посрещната с дъжд от арбалетни стрели. Вестителите на обреченост 
се спускат към целта и най-добрите ти войски са разгромени пред 
очите ти. Биеййи се, Гуинет умира, заобиколена от двадесетина 
бронирани войници на Хонорик. Битката е вече загубена. Нищо друго 
не ти остава, освен да издадеш заповед за общо отстъпление. Не след 
дълго то се превръща в безразборно клане от безмилостно 
преследващите войски на Хонорик. Докато се опитваш да събереш 
войската, си съсечен и убит почти мимоходом от препускащите 
конници. 


69 
- Съдбата, която поддържа равновесието в света, ми показва картини 
от бъдещето, за да управлявам по-мъдро, а и за да прославям вечно 
името й-. 
- Тогава всичко, което правиш е за добро? 
- Повечето от нещата - съгласява се Дом. - Само когато Съдбата не ми 
разкрива бъдещето, се налага да решавам сам. 
- Амиаз? - питаш ти. - Какво е моето бъдеще? 
Той поклаща глава умислен. 
- Още не ми е известна тази част от бъдещето, която показва, че ще 
бъдеш владетел на Ирсмункаст до идната година. Единствената 
възможност е аз да се съюзя с тебе срещу град Обреченост, но не ми 
е дадено да надникна в бъдещето на този съюз. Друг бог е заставил 
Съдбата да държи това в тайна. 
Ще му кажеш ли, че след като завземе Ирсмункаст, амбицията на 
Хонорик ще го отведе и в град Кули на поличбите (79) или ще го 
помолиш за помощ, щом знае, че той е единственият ти шанс (89)? 


70 
Замахваш със Скиптъра към Стареца. Ако го удариш, ще нанесеш 
щети: Тзар + 3. 


СТАРЕЦ 
Защита срещу Скиптъра: 8 
Издръжливост: 22 
Щети: Тзар + 2 


Ако си го унищожил, иди на 90. Ако още е жив, замахва с боздугана 
към ребрата ти. Защитата ти е 7. Ако те удари, ти нанася щети по 
обичайния начин и минаваш на 110. Ако не те уцели, какво ще 
избереш: отново да използваш Скиптъра (върни се в началото на 
главата), да връхлетиш с коня си върху него (80), или да го повалиш с 
удар с ръка «тигрова лапа» (60)? 


71 
Необходима е всяка частица от огромната ти сила, за да изтръгнеш 


смарагда от очната кухина в лицето ти. Кръвта шурва и ти се 
олюляваш от болка. В паниката заедно със Сферата си отпрал и част 
от бузата си. Губиш 3 точки издръжливост. Сега си ужасно 
обезобразен. Отбележи си в дневника, че лицето ти е белязано. 
Откъм долната площадка на стълбището се чуват груби гласове на 
оркове. Превъзмогваш болката и си готов да действаш. Ще се 
втурнеш ли надолу по стълбите да се биеш (233) или, ако владееш 
катерачески умения, ще се спуснеш по кулата на двореца към 
забулената в гъст дим градина (247)? 


72 
Пробягваш покрай втория страж към лагера. Още няколко стражи 
пристигат, но ти умело успяваш да ги избегнеш. Вестта за твоето 
присъствие обаче бързо плъзва из лагера. Сам си между цяла армия 
врагове. Успешно се изплъзваш на ловците, но скоро извикват 
магьосници и свещеници, които владеят магии за издирване. Колкото 
и да се опитваш да им избягаш, не след дълго те хващат и убиват. 


73 
Отвсякъде бушува огън. Телата на съгражданите ти се стелят по 
улиците, а каналите преливат от кръв. Хората не са предали града без 
бой, но където и да погледнеш, виждаш оркове. Оркове, които с 
гордост носят емблемата с отрязана женска глава, от която капе кръв. 
Орковете най-много обичат плячкосването, грабежите и погромите. 
Съвсем си отчаян. На няколко пъти ти се налага да се криеш в сенките, 
когато те излизат от къщите, награбили ценности и антики от 
семейства, чиято кръв - по-черна от нощта - се стича по туниките им. 
Най-после стигаш до кулата на вятърната мелница на улица „Седми 


пост”. Лесно се покатерваш по нея. Увисваш под едно от огромните 
крила на мелницата и оглеждаш града. Отиди на 55. 


74 
Ако си послушал Дорей льо Жун да нападнеш, иди на 104. Ако си 
последвал съвета на Гуинет да се отбраняваш с изтеглен напред ляв 
фланг, обърни на 94. Ако си приел съвета на Хиклинг да държиш 
позиции покрай реката и потока, мини на 114. 


75 

Всички погледи са устремени нагоре в страхопочитание, когато 
грифонът се сблъсква с дракона лешояд. Чува се мощен трясък и се 
разхвърчат пера и люспи. Шадазар забива клюн в птичето ти лице, 
докато ти се мъчиш да изкълвеш очите й. Губиш 3 точки 
издръжливост. Ако още си жив, разбираш, че драконът лешояд е по- 
силен дори от грифона, в който си се превърнал. Вкопчен в 
смъртоносна схватка, политаш към земята. Ще се опиташ ли да се 
отскубнеш (49) или ще продължиш битката (41)? 


76 

Одобрителен вик се разнася от гърлата на войниците ти и ти 
откриваш атаката. Въодушевлението е голямо, когато се спускаш 
напред в бесен галоп и размахваш Скиптъра високо над главата си. 
Останалите арбалетисти тъкмо се появяват в тила на легиона, но 
безумната ти атака те отвежда право през редиците, преди да успеят 
да открият огън. Когато виждат тебе, Дорей льо Жун и неговите 
Паладини, както и твоите екзалтирани яростни войници, те се 
разпръсват и побягват. Препускаш напред към тила на легиона, 
разсичайки редиците като нож в прясно сирене. Дорей льо Жун се 
бие като ураган и легионерите започват да отстъпват. 

Изведнъж насред битката пред тебе се появява фигура. Сферата 
блести силно. Магическото зрение ти разкрива, че това е Старец, 
може би същият, с когото води битка за короната на Ирсмункаст в 
книга първа „УЗУРПАТОР!”. Изпод дрехите му се показват пипала, а 
около устата му стърчат израстъци пипала. Една от гърчещи се 
„ръце” държи тежък боздуган. Близкостоящите воини се отдръпват, 


освобождавайки малка арена. 

- И така, Отмъстителю, ти стигна дотук. Но тук ще настъпи и краят на 
нелепото ти царуване - изсъсква той тихо. 

Ще трябва да се биеш. Не можеш да използваш удари с крак или 
хвърляне, защото си на кон, а само тежкия като боздуган Скиптър и 
юмруците си. Какво ще избереш: удар с ръка «тигрова лапа» (168), 
удар със Скиптъра (178), или ще пришпориш напред коня си, за да 
събориш Стареца на земята (188)? Ако решиш да използваш 
Скиптъра, не можеш да прибегнеш до вътрешна сила за удвояване на 
щетите. 


77 
Разказваш им за потеклото си и за борбата си да възстановиш 
законите на твоя баща Мъдреца Зегед от Серакуб. Описваш им 
Ирсмункаст и жителите му, като обясняваш колко силно се нуждаят от 
военна помощ. След като приключваш речта си, сядаш, а залата е 
потънала в гробно мълчание. Премини на 157. 


78 

Заповедите ти са изпълнени. Нападението на брода временно е 
спряно, но Вестителите на обреченост на Хонорик пресрещат 
конницата на Ирсмункаст и следва кавалерийска схватка. Тогава за 
твой ужас е убита самата Главнокомандваща Гуинет, а войската й е 
пет пъти по-малобройна и отстъпва. После започва клане и те 
побягват. 

Битката е вече изгубена. Нищо друго не ти остава, освен да 
заповядаш пълно отстъпление. Безмилостното преследване от 
войската на Хонорик го превръща в кръвопролитие. Опитваш се да 
събереш войската, но си повален и съсечен почти мимоходом от 
кавалеристите. 


79 
Ако лявата ти очна кухина е празна дупка, иди на 119. Ако там е 
блестящата смарагдова Сфера, мини на 139. 


80 
Опитваш се да пришпориш коня си напред, но той уплашено се дърпа 
от допира със странното чудовище. 
Това дава възможност на Стареца да се спусне и да замахне с 
боздугана си. Защитата ти е 7. Ако те удари, ти нанася щети по 
обичайния начин и минаваш на 110. Ако не те уцели, какво ще 
избереш: да използваш удар с ръка «тигрова лапа» (60) или да го 
посечеш със Скиптъра (70)? 


81 
- Това е просто един самохвалко - казва Гуинет, когато в Тронната 
зала влиза висок слаб мъж с пружинираща походка. Той коленичи и 
опира чело в пода. Облякъл се е като пътуващ арлекин, а на гърба си 
е препасал лютня. Костюмът му е в розово и зелено, което показва, че 
е усвоил уменията си на острова на Вълшебната богиня, в школата на 
Дитирхамбо. Той е или изкусен музикант, или шарлатанин. Важното е, 
че такива пътуващи музиканти виждат какво става из Орб и 
обикновено разправят новините по кръчми в градове, където се 
отбиват. 
- Как ти е името, ученик на Дитирхамбо? - запитваш го ти. 
- Фиделио, Ваше Величество - отговаря той и разказва следното. - 
Легионът Меч на обречеността готви война, Ваше Величество - при 
което млъква. 
- Какво от това? - отсича Гуинет. 
- Трудно е да се каже накъде гледа Хонорик, за да поведе война, но 
подочух слухове... не зная верни ли са или не... - той отново замлъква. 
- Ако не са верни, тогава не ми вършат работа - казваш, без да 
прикриваш раздразнението си. 
- Този нехранимайко иска пари, Владетелю - изрича Гуинет и 
презрително плюе. 
Как ще постъпиш: ще предложиш на Фиделио злато (91), ще му 
заповядаш да каже всичко, което знае (101), или ще го поканиш на 


царската трапеза същата вечер (121)? 


82 
Шурикенът разпаря гърлото на стража и той се строполява на земята 
със стон. Другият страж се обръща изненадан и прикляква с гръб към 
тебе, за да види какво се е случило с приятеля му. Мигом изскачаш 
напред и стоварваш съкрушителен удар в тила му, събаряйки го в 
несвяст. Набързо обличаш униформата на единия. Сега си като боец 
на Васч-Ро от легиона на Авенег. Обърни на 122. 


83 

Стройната черна фигура на Шадазар също се променя пред очите ти. 
Изникват й зеленикави люспести криле и покрита с отровни шипове 
опашка. От главата й израства закривен клюн и гърба й се покрива със 
сиви пера. Превърнала се е в дракон лешояд, много по-голям и 
страховит от грифона, чийто образ си заел ти. Тя се издига във 
въздуха и се спуска към тебе. На едно ниво сте. Ще я посрещнеш ли с 
главата напред (75) или ще се опиташ да се издигнеш нависоко (63)? 


84 
Ако си решил да последваш съвета на Главнокомандващата Гуинет да 
изтеглиш напред левия фланг, иди на 18. Ако си послушал Хиватала 
да изтеглиш напред десния фланг, обърни на 28. Ако си се вслушал в 
Обуда Вархегийн да сформираш отбранителна линия покрай потока, 
мини на 38. 


85 
Скоростта и точността, с която хвърляш звездичките е приказна 
гледка. Остатъците от паяците се размазват по голата земя. 
Заобикаляш ги, наблюдавайки черните елфи, но те възсядат 
хвъркатите си врани и отлитат в бързо падащия мрак, който сякаш 
извира от Процепа. Премини на 185. 


86 
Повеждаш атаката, но дори и с помощта на Скиптъра усещаш, че 
присъствието ти не може да повдигне духа на войската. Като че ли са 


загубили доверие в тебе. Кавалерията поема надолу по 
възвишението и тръгва в атака. Но претърпява тежки загуби от 
останалите арбалетисти на Хонорик. Макар че те отстъпват пред 
конницата ти, атаката е в голяма степен несполучлива. 

Накрая войниците от Кулите се разбягват, а легионът Меч на 
обречеността и кавалерията правят пробив и заобикалят останалата 
част от армията ти. Скоро поражението е пълно. Хващат те на открито, 
когато се опитваш да събереш войската. Ескадрон от Вестители на 
обреченост те съсичат почти мимоходом. Може би ще бъдеш 
споменат в някоя песен. 


87 
Стрелата лети към тебе с шеметна скорост, но още преди орковете да 
са чули свистенето й, ти я отбиваш с железния си ръкав. Тя се забива в 
гърба на един нещастен орк, а ти вече отдавна си изчезнал в дима, 
отдалечавайки се от преследвачите си по-бързо от вятъра. Иди на 73. 


88 
Конниците на Гуинет и Авенег се впускат напред и заобикаляйки 
фланга на бойците от Ирсмункаст, се насочват към легиона Меч на 
обречеността. Кавалерията на Гуинет е пресрещната от Вестителите 
на обреченост и следва кратка битка. Но легионът е принуден да се 
обърне и посрещне заплахата от конницата на Авенег, а 
Главнокомандващата Гуинет успява да се изтегли в безопасност. 
Кавалерията ти незабавно прекъсва атаките, преди да й е отрязан 
пътя, и се оттегля в Кръстопътна кория. Елфите на Глифтел пускат 
смъртоносен дъжд от стрели от гората Уднъгет и легионът се оттегля 
няколко крачки назад, където те и кавалерията им се прегрупират, 


готвейки се да ударят фермата на Хартуиг Фел. Премини на 98. 


89 
- Съчувствието не може да бъде причина да излагам на опасност 
града си. Съжалявам, Отмъстителю. Нямаш представа колко ме боли 
да срещна обречен човек като тебе. 
С тези думи той скача от пъстрия трон и излиза от залата. Извеждат те 
от двореца и те поканват да напуснеш града. Горящ от възмущение, 
ти си тръгваш за Ирсмункаст, за да се погрижиш за защитата на града. 
Продължи на 99. 


90 
Старецът се свлича в краката ти с разбита глава. Ако в началото на 
битката си заповядал на кавалерията и войниците от Кулите да 
нападнат врага, или ако Дорей льо Жун не се е подчинил на 
заповедта ти и така или иначе ги е повел в атака, иди на 140. Ако 
войските ти не са атакували, мини на 150. 


91 

Казваш на Фиделио, че ще му дадеш пълна торба със злато за вестите 
и той продължава: 

- В някои от слуховете има повече истина, отколкото в други. Хонорик 
жадува за мъст, Владетелю, за онова, което се случи при Кулата на 
утоленото сърце. Мнозина на Орб знаят, че там ти победи Влъхвата 
на смъртта и Яемон. Хонорик не е забравил това унижение. Подготвя 
се да поведе война срещу този хубав град на първия ден от месец 
Гримуиърд - ден, който е свещен за бога на войната Васч-Ро. Трябва 
дотогава да се подготвите за нападението. 

Гуинет го разпитва за състава на армията на Хонорик, но той не казва 
повече от онова, за което и ти можеш да се досетиш - че в нея ще 
влиза и опасния легион Меч на обречеността. Той ти казва някои 
неща за град Кули на поличбите, отколешния враг на Обреченост. 
Някои от Посредниците на Съдбата настояват пред своя владетел Дом 
Ясновидеца да обяви война на Хонорик, но Дом се опасява, че ако го 
стори, Силите на смъртта от Мортавалон ще се съюзят с Хонорик. 
Когато Гуинет свършва с подробния разпит, Фиделио взима златото и 


си тръгва. Заповядваш да го следят, ако се държи подозрително или 
ако веднага напусне града. Той обаче отсяда в странноприемница „На 
ръба” и плаща за четири нощи. Останалата част от деня прекарваш в 
преглед на градската отбрана и преди да си легнеш, казваш на 
Гуинет, че ще свикаш военен съвет на другия ден. Гуинет изглежда 
почти доволна, когато ти пожелава лека нощ. Премини на 131. 


92 
Шурикенът посвестява в нощта и се удря със звън в шлема на стража. 
И двамата се обръщат към тебе силно изненадани. Само след миг те 
вече крещят „ТГревога! Тревога!” и чуваш как други стражи тичат към 
вас. Ще се откажеш ли от опита си да шпионираш в лагера на Хонорик 
(62) или ще продължиш с намеренията си (72)? 


93 
За лош късмет пътят към Уоргрийв, който минава през Планините на 
зрака, е много дълъг. Твърде късно осъзнаваш, че през този период 
на годината клисурите им са непроходими за каквито и да било 
войски. Принуден си да се върнеш обратно и да се биеш без съюзник. 
Горчив е вкусът на поражението, но поне загиваш смело на бойното 
поле. 


94 
За сегашното разположение на силите разгледай картата на 392. Ако 
е необходимо, можеш да си водиш допълнителни бележки на картата 
при глава 342. Утринният вятър довява шума от бойни тръби и 
гръмогласни заповеди. Войниците на Хонорик от крайния ляв фланг 
тръгват в галоп към моста Рурик. Когато стигат до тесния мост, 


новобранците на Обреченост, легионът Ангели на смъртта и Жените 
Воини на Хомгрот преминават брода. Гърлени викове се издигат от 
легиона Меч на обречеността и многобройната кавалерия. Те бясно 
се спускат напред към войниците от Кулите, разположени между 
фермата на Хартуиг Фел и възвишението Колуин. Виждаш някои от 
офицерите на Хонорик да кълнат - изглежда кавалерията е 
привързала и е тръгнала твърде рано. Както и да е, дългата линия от 
конници, водени от бронираните Вестители на обреченост, се 
изсипват напред с вой на уста. Конете им са обковани от главата до 
копитата в тежко бляскаво желязо. Когато наближават рова обаче, 
строят им започва да се разпада, някои от конете се подхлъзват и 
настава моментно объркване. Корпусът ти от знаменосци - двадесет 
байрактари със знамената на съответните войскови части - стои 
наблизо, готов да предаде заповедите ти на войската. Дорей льо Жун 
нетърпеливо се провиква: 

- Разреши ми сега да поведа кавалерията в атака, Владетелк!! 

Ще сигнализираш ли на кавалериите от Ирсмункаст и Кулите да 
тръгнат в атака, водени от Паладинския рицар, за да нападнат врага, 
докато се опитва да пресече рова (308), или ще заповядаш да останат 
по местата си в бойната линия (318)? 


95 
Хванал здраво Скиптъра, ти го вдигаш високо и обявяваш: 
- Аз съм законният Властелин на > Ирсмункаст-край-Процепа, 
признайте ме за ваш Владетел и ще ви простя греховете. 
Орковете не се впечатляват от думите ти. Главатарят заповядва да 
стрелят и тялото ти е обсипано с орковите стрели. Без тебе градът е 
обречен на пагубно опустошение. 


96 
Ако снощи си проникнал в лагера на Хонорик и си открил 
съдържанието на три големи дървени сандъка, иди на 176. Ако не 
знаеш какво има в тях, мини на 186. 


97 
Профучаваш незабелязан покрай черните елфи, които пазят портите, 
и се втурваш нагоре по стълбата към бойната кула. Единствените 
врагове, на които се натъкваш, са оркове, които са открили 
дворцовата изба. Те са толкова пияни, че не са никаква пречка. Скоро 
стигаш върха на стълбата. Продължи на 339. 


98 

Тогава вниманието ти се насочва към брода, където конниците на 
Хомгрот атакуват защитниците. Войската на Авенег търпи тежки 
загуби и започва бавно да отстъпва, биейки се за всеки къс земя, но 
положението й става все по-тревожно. 

Заплахата от атака от страна на кавалерията на легиона Меч на 
обречеността е такава, че Хенгист настоява да преместиш командния 
си пост на могилата при Кръстопътна кория. Бързо се подготвяш да го 
послушаш, но преди това как ще постъпиш: ще заповядаш 
кавалерията на Серакуб в далечния ляв фланг да премине бързо 
Стария мост и да помогне на Баал и войниците му при брода (108) 
или ще наредиш това да сторят конниците на Авенег и Ирсмункаст, 
които сега се намират при Кръстопътна кория (118)? 


99 
Без съюзник войската ти е безнадеждно малка в сравнение с частите 
на Хонорик. Ирсмункаст е превзет и ти загиваш достойно, 
защищавайки градските стени. 


100 
Намираш армията си на лагер близо до селцето, през което мина, 
когато за пръв път прекоси долината. Утре тук ще се води 
сражението. Веднага отиваш в палатката, за да поспиш малко преди 
зазоряване, когато ще събереш своите командири и съветници, за да 
решите каква стратегия да предприемете. Иди на 342. 


101 
Фиделио приема невъзмутимо властническия ти тон и продължава 
разказа си: 
- В някои от слуховете има повече истина, отколкото в други. Хонорик 
желае да ти отмъсти, Владетелю, за онова, което се случи при Кулата 
на утоленото сърце. Мнозина на Орб знаят, че там ти победи 
Влъхвата на смъртта и Яемон. Хонорик не е забравил това унижение. 
Подготвя се да поведе война срещу този хубав град на първия ден от 
месец Гримуиърд - ден, който е свещен за бога на войната Васч-Ро. 
Трябва дотогава да се подготвите за нападението. 
С тези думи той се покланя още веднъж и отстъпва към вратата. 
Гуинет иска да го спре, но ти решаваш да го оставиш да си иде, като 
се съгласяваш с предложението Й да пратиш въоръжена стража, 
която да го придружи до градските порти и да му забрани под 
смъртна заплаха да се връща в града. Прекарваш останалата част от 
деня в оглед на градската защита и казваш на Гуинет, че на сутринта 
ще свикаш военен съвет. Тя изглежда почти доволна, когато ти 
пожелава лека нощ. Продължи на 131. 


102 
Ударът ти с крак е добре премерен. Петата ти се забива в брадичката 
му, главата му отхвърча назад и той се претъркулва, падайки 
безжизнен на требата. Бързо обличаш доспехите на един от стражите. 
Сега приличаш на войник на Васч-Ро от легиона на град Авенег. 
Обърни на 122. 


103 
Вестта за предстоящото ти отпътуване от Ирсмун-Каст Всява паниКа, 
но Когато обясняваш, че отиваш да търсиш съюзниК, с чиято помощ 


ще отбранявате града, хората се успокояват. Обявяваш военно 
положение, а за комендант назначаваш Главнокомандващата Гуинет. 
Напомняш й да наблюдава внимателно Лакланд, но да не се 
конфронтира с поклонниците на Немезида. Преди да тръгнеш, 
съобщаваш на Лакланд, че ще се биеш в защита на всички граждани и 
че последователите на Немезида няма да пострадат под твоето 
управление. Все пак техните войски са два пъти по-многобройни от 
тези на Гуинет. Антосидас трудно задържа дезертиращите наемници, 
защото златото, което им плащаш, привършва. В интерес на 
секретността и бързината решаваш да пътуваш до град Сива зора сам. 
Иди на 53. 


104 

За разположението на силите разгледай картата при глава 402. Ако е 
необходимо, можеш да си водиш допълнителни бележки на картата 
при глава 342. От врага се разнасят фанфари и викове, развяват се 
знамена. Многобройната кавалерия на Хонорик, следвана отблизо от 
легиона Меч на обречеността и легиона Ангели на смъртта, пресичат 
потока при брода, при което строят им се разпада. Възнамеряват да 
се престроят от твоята страна на потока. Отвъд рова пред кавалерията 
ти се простира голо поле и врагът, който е замръзнал в очакване. 
Дорей льо Жун на кон е начело на конницата, вперил поглед в тебе, 
очаквайки заповеди. Корпусът ти от знаменосци - двадесет 
байрактари със знамената на съответните войскови части - е готов да 
предаде нарежданията ти. Един елф стои на края на гората Уднъгет, 
за да препраща сигналите на Глифтел. 

Как ще постъпиш: ще заповядаш на Дорей льо Жун да поведе 
конницата, следвана от войската на Кулите, в атака срещу линията на 


Обреченост, с фланговата подкрепа от стрелите на елфите в гората 
(344), ще заповядаш войниците от Демонил, които са разположени 
между фермата на Хартуиг Фел и гората Уднъгет, да тръгнат напред и 
да атакуват кавалерията на Обреченост, докато те все още се 
престрояват (354), или ще дадеш сигнал засега да не се предприемат 
никакви атаки, само елфите да обстрелват фланговете на войските, 
които нападат частите на Демонил, разположени между фермата на 
Хартуиг Фел и гората Уднъгет (364)? 


105 

Навеждаш се да вдигнеш един камък, но черната елфа изрича магия 
на Превъплъщението. Камъкът се превръща в гъста течност, която 
изтича от ръката ти. Веднага търсиш друг, но резултатът е същият. 
Твърде късно се сещаш да бягаш - паякът убиец е скочил върху крака 
ти. Малки пипала разкъсват кожата и отровата плъзва по вените ти. 
Смъртта настъпва само след секунди. Сега съдбата на Ирсмункаст е в 
ръцете на Хонорик и силите на Процепа. 


106 
Кавалерията на Хонорик затъва и губи строй при пресичането на 
потока, но войниците отново се престрояват и следвани от 
новобранците на Обреченост, продължават атаката срещу частите ти 
между фермата и възвишението Колуин. Арбалетистите от легиона 
Меч на обречеността, Дъжд на обреченост, отприщват смъртоносен 
залп срещу защитниците между фермата и хълма Грийнридж, след 
което се отдръпват. Тогава пехотата на легиона тръгва напред с боен 
вик, нападайки целия ти ляв фланг с животинско настървение. В 
последвалото кърваво меле войската ти започва да отстъпва. Само 


мъжете в самата ферма държат здраво позициите си. Кавалерията на 
Хонорик надава кръвожаден вой и се врязва в девиците воини на 
Дама. Разнася се страхотен трясък от удар на стомана в стомана. 
Девиците воини отстояват и конниците са отблъснати, но следва нова 
атака, този път от четирихилядната войска на новобранците, но 
жените като че ли продължават да удържат. При тебе идва 
вестоносец. Изглежда монасите от Алената богомолка се опитват да 
пробият коридор през Камъшитения лес, но елфите успяват да ги 
възпират. В гората се е развихрила смъртоносна игра на котка и 
мишка. 

Как ще постъпиш: ще заповядаш войската при Старата ферма и 
кавалерията при възвишението Колуин да се извърнат към фланга на 
новобранците (126) или ще наредиш наемниците на Антосидас да 
избързат напред и да подсилят пресирания ти ляв фланг (116)? 


107 
Само двама от орковете реагират и пускат две стрели, когато след 
свръхчовешки отскок политаш високо над главите им. Ако умееш да 
улавяш стрели, премини на 87. Ако не, едно острие се забива в тебе и 
те ранява дълбоко. Губиш 5 точки издръжливост. Приземявайки се, си 
замаян, но съумяваш да изтичаш в мъглата и пушека, за да се скриеш 
от преследвачите. Мини на 73. 


108 
Бързо се предвижвате към Кръстопътна кория, а кавалерията на 
Серакуб стига брода точно навреме, за да подсили изнемогващите 
защитници. След смела и отчаяна атака нападателите са отблъснати 
назад през рова, но само след миг те се връщат с ново настървение. 
Веднага щом кавалерията напуска село Бриджбийм, новобранците на 
Обреченост тръгват в атака по моста. Девиците воини на Дама 
безмилостно ги съсичат на рояци, а когато се опитват да избягат, 
срещат мечовете на жените от Хомгрот и са принудени да 
продължават да се бият. Съюзниците ти се държат, но постепенно 
дават жертви. Отдясно легионът Меч на обречеността атакува със 
смразяващи крясъци. Един лек, но смъртоносен поток от стрели 
обаче ги принуждава да се втурнат в самата ферма. Дървените огради 


се отстояват много по-лесно. Битката е кървава и жестока, но 
легионът не напредва особено много. Изведнъж иззад фермата на 
Хартуиг Фел изникват Вестителите на обреченост и конницата на 
Васч-Ро, понесли се в атака срещу и без това оредялата пехота на 
Гуинет. Дорей льо Жун казва, че кавалериите на Ирсмункаст и Авенег 
нямат друг избор, освен да ги спрат и те моли да оглавиш 
нападението. Хенгист веднага го опровергава. 

- Ролята ти е твърде важна, за да се излагаш на риск, Владетелю - 
казва той. 

Ще заповядаш ли Дорей льо Жун да поведе атаката (138) или сам ще 
застанеш начело (128)? 


109 

Съсредоточаваш мислите си върху образа на грифона и тутакси се 
превръщаш в такъв. Течността, която е полиморфна, те е превърнала 
в друго създание. Издигаш се високо над себеподобните си. Сега ти 
си хвърковат кон с орлова глава и огромни криле. Докато се 
превъплъщаваш, Скиптърът пада в една цветна леха. Размахваш 
перестите си криле и като вълшебен звяр, символ на твоето 
семейство, се издигаш нагоре към Шадазар. Когато приближаваш, тя 
измърморва някакви думи на странен неразбираем за тебе език и 
захвърля пурпурната си роба. Иди на 83. 


110 
Когато ударът те застига, усещаш силата на вълшебна енергия, която 
се излъчва от бляскавия черен боздуган и заплашва да те погълне. 
Хвърли зарове на съдбата, но извади 2 от сбора само за това 
хвърляне. Ако съдбата ти се усмихне, иди на 120. Ако ти обърне гръб, 
премини на 130. 

Във вдлъбнатината под останките от стъкленицата лежи кожена 
кесия. Вътре намираш парче опърпан пергамент. Отгоре с големи 
червени ръкописни букви е изписано: „Скиптър за власт сред 
приятели”. Под този надпис има емблема с грифон и още думи: 
„Законният притежател на Скиптъра за власт сред приятели ще бъде 


приет като благодетел и владетел от всички, които не са негови 
врагове. Те ще бъдат склонни да последват притежателя до самите 
предели на Орб и дори до Долината на смъртта, ако мисията му е 
справедлива и праведна според благородните заповеди на боговете 
на Законността. Той трябва само да вземе в длан Скиптъра и да 
пожелае да използва силата му.” Под текста стои подпис: 
„Небр "Волент с безокото лице.” Може би този човек е „бил придворен 
маг, който е изваял Скиптъра като помощен инструмент на 
Властелините на града. 

Внезапно мислите ти са прекъснати. Грубите гласове на орковете и 
удрянето по вратата изведнъж секват. Следва тишина, а после мощен 
трясък от огромното дърво, с което се опитват да съборят вратите на 
Тронната зала. Вратите зейват и един грамаден сив пещерен трол, 
висок три метра и дебел колкото вратата, нахълтва вътре. Тежък като 
слон, той тръгва да те нападне. Как ще се отбраняваш: с ритник 
«вършачка на Куон», ако си го научил от мистика Тогова на връх 
Гуалодрун (357), с ритник «тигров скок» (347), с удар с ръка «железен 
юмрук» (337) или схвърляне «водовъртеж» (327)? 


112 
В последния момент стражът успява да се извърти и кракът ти само 
одира бузата му. Той мигом се разкрещява: „Гревога, тревога! 
Нинджа! Тревога!” Само след секунди множество стражи тичат към 
вас. Ще се откажеш ли от опита си да шпионираш в лагера на Хонорик 
(62) или ще се опиташ да продължиш с намеренията си (72)? 


113 
Драконът лешояд се връща на бойната кула на върха на двореца и 


заема първоначалния си образ на Шадазар. Спира само, за да се увие 
в плаща, след което отново започва да напява магия на Небесния 
гняв. Троловете сега нападат войската ти. Ще се биеш ли с тях (363) 
или ще се опиташ да се промъкнеш покрай тях и да се върнеш 
обратно в двореца (371)? 


114 

Разгледай хартата при глава 412 за сегашното разположение на 
силите. 

Развяват се знамена, тръбят фанфари, а от войската се надига мощен 
боен рев. Войниците при брода нападат хората на Демонил, но 
легионът на Смъртта остава настрана. Докато пресичат рова, строят 
им донякъде се разпада и това ги забавя. Изглежда хората на 
Демонил здраво държат фронта. Новобранците на Обреченост в 
далечния ляв фланг не предприемат нищо. Девиците воини на Дама 
са втренчили яростни погледи в тях през моста и размахват юмруци. 
Битката е най-ожесточена отдясно. Две хиляди арбалетисти от Дъжд 
на обреченост изтичват напред в стройни редици и откриват огън по 
войниците най-близо до Кръстопътна кория, вземайки много жертви. 
Някои от лечителките на Аватар вече действат там. Петхилядният 
легион бавно напредва. Един елф излиза от горичката и ти праща 
сигнали - питат за твоите заповеди. Корпусът ти от знаменосци - 
двадесет байрактари със знамената на съответните войскови части - е 
готов да предаде заповедите ти където и да е по бойното поле. 
Заповядваш на Глифтел да открие огън по легиона Меч на 
обречеността, когато той тръгне в атака. Премини на 134. 


115 
Успяваш да размажеш паяка с железния си ръкав. Скачаш от дървото 
и се извърташ, оглеждайки един след друг черните елфи. За твоя 
изненада и радост те се качват на гигантските си врани и отлитат в 
полумрака, който като мъгла се стеле откъм Процепа. 
Продължи на 185. 

Пришпорваш коня си напред и заповядваш на Антосидас да подсили 


левия фланг, но той само те поглежда непреклонно и казва: 

- Добре, Владетелю, но ако ни платиш по още един талант, когато се 
върнем в Ирсмункаст. 

Задъхваш се от възмущение и гняв. Ще му откажеш ли, проклинайки 
го като сребролюбива свиня (136), или ще преглътнеш яда си и ще се 
съгласиш (146)? 

Съсредоточаваш мислите си върху образа на разярен бик и тутакси се 
превръщаш в такъв. Течността, която е полиморфна, те е превърнала 
в бик със страховити рога и дебел мускулест врат. Дрехите и 
снаряжението ти също са променени. Надавайки мощен рев, ти се 
впускаш към дворцовите врати, откъдето тромаво излизат пет 
огромни пещерни трола, тръгнали да се бият. Първият ти удар поваля 
един триметров трол на земята, където го намушкваш смъртоносно. 
Точно тогава от небето се разнася гръм и една синя мълния удря 
земята до тебе. Шадазар е призовала мълнията от небесата. Тя не е 
засегнала троловете, но няколко наемници и девици воини са 
мъртви. Дебелата ти бича кожа е силно обгорена. Само 
превръщането ти в бик те е спасило от участта сега да си овъглен 
скелет. Губиш 5 точки издръжливост. Ако си все още жив, шокът 
отново те довежда до първоначалния ти образ. Използваш 
суматохата, за да вземеш Скиптъра, който е паднал в една цветна 
леха и се опитваш отново да се промъкнеш в двореца. Премини на 
97. 

Докато бързо се премествате към Кръстопътна кория, кавалерията ти 
подсилва брода точно навреме. Но тогава легионът Меч на 
обреченост напада фермата. Вестителите на обреченост и конницата 
на Васч-Ро от Кулите, наброяваща деветстотин души, бясно 
заобикалят фермата на Хартуиг Фел и се отправят право към 
Кръстопътна кория. Нямаш свободни войски, които да призовеш. 
Много преди конницата на Серакуб да успее да ви се притече на 
помощ, ти, Дорей льо Жун и Глайвас сте нападнати и убити. Може да 
ви споменат в някоя песен. 


119 

- Вретеното на твоята съдба е свалено от стана, Отмъстителю. Денят 
на твоята гибел наближава. Не мога да ти помогна. Съчувствието не е 
причина да излагам града си на риск. Много съжалявам, 
Отмъстителю. Нямаш представа колко ме боли да срещна обречен 
човек като тебе. 

С тези думи той скача от пъстрия трон и излиза от залата. Извеждат те 
от двореца и те поканват да напуснеш града. Горящ от възмущение, 
ти си тръгваш за Ирсмункаст, за да се погрижиш за защитата на града. 
Продължи на 99. 


120 
Успяваш да отблъснеш заплашващата те магия. Старецът изръмжава 
недоволно. Какво ще избереш: удар с ръка «тигрова лапа» (60), удар 
със Скиптъра (70) или ще пришпориш напред коня си, за да събориш 
Стареца (80)? 


121 
Тази вечер трапезата е скромна. Присъствате само ти и двадесетина 
сервилни придворни. Наистина слугите са повече от гостите, но 
заради добрите обноски търпиш този театър, Фиделио усеща 
преобладаващото настроение и изпява баладата за честния 
калайджия, в която се разправя как един добър човек най-накрая 
превъзмогва нещастието, защото е живял според моралните норми, в 
които е вярвал. После изсвирва нещо по-игриво, а ти се възхищаваш 
на уменията на певците от Острова на богинята. Оглеждаш се и 
забелязваш, че вече е грабнал сърцата на повечето присъстващи 
дами. Следващата му песен е „Сферата на царете”. Сферата е зелен 
скъпоценен камък, който някогашен владетел на Серакуб е поставил 
в окото си, за да вижда невидимото, но накрая бил убит в съня си от 
бандити, заради камъка. Те не са знаели кого убиват, Фиделио 
посвещава тази песен на тебе. Когато свършва, се разнася бурно 
ръкопляскане, и ти го поканваш на своята маса. Той ти разказва 
всичко, което може да ти бъде полезно, или поне така изглежда. 
- Владетелю, Хонорик жадува за мъст. Мнозина на Орб знаят какво се 
е случило при Кулата на утоленото сърце, когато ти победи Влъхвата 
на смъртта и Яемон. Хонорик не е забравил това унижение. Подготвя 
се да поведе война срещу този хубав град на първия ден от месец 
Гримуиърд - ден, който е свещен за бога на войната Васч-Ро. Трябва 
дотогава да се подготвите за нападението. 
Фиделио също ти казва, че има много спорове в двора на Дом 
Ясновидеца, владетелят на град Кули на поличбите, отколешния враг 
на Обреченост. Някои от Посредниците на Съдбата, избраните герои 
на тази богиня, искат да тръгнат на война срещу Хонорик, ако той 
нападне, но Дом се опасява, че ако го сторят, Силите на смъртта от 
Мортавалон ще се присъединят към Хонорик. Благодариш на 
Фиделио за помощта и съобщаваш, че ще свикаш военен съвет на 
сутринта. Премини на 141. 


122 
Незабелязан си проправяш път сред лагерните огньове и сред 
войници от много градове, които се смеят и шегуват - настроението 
явно е оптимистично. Стигаш до лагерен огън, около който се е 


развихрил горещ спор между една жена воин, в която разпознаваш 
последователка на богинята мъжемразка Фелкиринла от град 
Хомгрот, и един войник от легиона Меч на обречеността от град 
Обреченост. Преди да се е стигнало до бой, един от офицерите се 
намесва. Разбираш, че между съюзниците не цари разбирателство. 
Обърни на 132. 


123 
Смарагдовата Сфера блести сякаш заплашително, докато я повдигаш 
към празната си очна кухина. Плъзва се на място и плътта започва 
бавно да се сраства около нея, всмуквайки Сферата навътре в главата 
ти. Ще изтръгнеш ли Сферата, докато още можеш (71), или ще я 
оставиш да стане част от лицето ти (353)? 


124 
Гуинет се изправя и казва: 
- Нека първо чуем докладите на нашите разузнавачи - след което 
посочва Глайвас. 
- Ето какво знаем за силите на Хонорик - казва Глайвас и прочита 
доклада. После ти го подава. 


АРМИЯТА НА ХОНОРИК 
Легион Меч 5000 воини с мечове 
на обречеността 2000 воини с арбалети, 


Дъжд на обреченост 
500 Конници (бронирани), 
Вестители на обреченост 


Легион на Авенег 1000 воини с мечове 
Легион на Кулите 1000 воини с мечове 
Жените на Хомгрот 1000 воини с мечове 

500 Конници 
Войници 1000 копиеносци на Мореин 
на Мортавалон 1500 воини на смъртта 


с мечове, легионът 
Ангели на смъртта 

500 пиконосци на смъртта, 
Криле на смъртта. 


Монаси от Алената богомолка 200 
Новобранци 4000 
на Обреченост 


Общо около 18 200 души 


- Ние можем да изкараме около 10000 души, далеч по-малобройна 
армия от тяхната. А за легиона Меч на обречеността се знае, че са 
най-добрите войници в Човешките предели - добавя Глайвас. 
Прехвърли се на 382. 


125 
Съсредоточаваш мислите си върху образа на охлюв и тутакси се 
превръщаш в такъв. Течността, която е полиморфна, те е превърнала 
в двусантиметров охлюв. Скиптърът, който държеше, се стоварва 
върху тебе и те премазва... 


126 

Заповедите ти са изпълнени благополучно и новобранците са 
принудени да се оттеглят, понасяйки тежки загуби. Легионът Меч на 
обречеността е щурмувал фермата и левият ти фланг е напълно 
разбит. Кавалерията на Хонорик се прегрупира и скоро цялата ти 
армия е прегазена отляво и разгромена. Докато се опитваш да 
събереш армията си. Вестителите на обреченост те хващат на открито 
и за секунди те съсичат. 


127 

Веднага щом споменаваш Хонорик и легиона Меч на обречеността, 
настава оживление сред поклонничките на Дама. Спомняш си как в 
книга на боговете мъдрецът Вертегал описва битката между Дама, 
девицата воин, защитничка на боговете, и Васч-Ро, бога на битките на 
живот и смърт. Още повече се въодушевяваш и казваш, че си роден 
на този свят с мисия. Ще обясниш ли, че мисията ти е да спреш 
настъплението на последователите на Васч-Ро в Човешките предели 
(167) или ще кажеш, че си роден на този свят, за да предотвратиш 
повторното подчинение на хората под властта на последователите на 
Немезида (207)? 


128 
Препускаш напред на белия си жребец, придружен от Дорей льо Жун 
и неговите Паладини, за да заемеш позиция начело на конницата. 
- За свободата и Ирсмункаст! - извикваш ти, вдигнал високо Скиптъра, 
а Дорей льо Жун добавя: 
- За Рошевал! 
Ако си се дуелирал с Хонорик преди битката, иди на 158. Ако си 
отказал единоборството с него, мини на 148. 


129 
Като използваш умението си шин-рен, разбираш, че не може да се 
вярва на Пейсистратус и Херис Алхмеонид. Ясно ти е, че когато 
разберат, че предложените от тебе земи граничат с Процепа, те няма 
да са ти особено полезни съюзници. Вълчакът Ог Червеноръкия е 
твърде опасен, за да му се довериш. По тези съображения решаваш 
да се съюзиш със Серакуб, но ще трябва да тичаш през целия път, за 


да стигнеш навреме. Премини на 235. 


130 
Студ сковава душата ти. Боздуганът е всмукал някаква част от тебе. 
Губиш 1 точка от вътрешната си сила. Ако вече нямаш вътрешна сила, 
иди на 334. Ако все още имаш някакви точки, какво ще избереш: да 
приложиш удар «тигрова лапа» (60), да удариш Стареца със Скиптъра 
(70) или ще пришпориш напред коня и ще се опиташ да го повалиш 
(80)? 


131 

Военният съвет се състои от Антосидас Едноокия, предводител на 
наемниците, с чиято помощ победи Шадазар, както и от водачите на 
различните силни храмове в Ирсмункаст: Солстис от храма на 
Времето, Хенгист от храма на Куон, Гуинет от храма на Дама, 
Грейстаф от храма на Аватар, а така също и един мъж, когото още не 
познаваш - Лакланд, наследникът на Главния Камерхер от храма на 
Немезида и главнокомандващ остатъците от армията на Узурпатора. 
Гуинет започва със заплахата, надвиснала от Хонорик и преглед на 
силите, с които трябва още веднъж да опиташ да спасиш града. 
Самата Гуинет оглавява 1800 въоръжени с мечове воини под знамето 
на Дама, девицата воин защитничка на боговете, осемстотин от 
които, формират добре екипирана кавалерия. Първосвещеникът 
Лакланд или генерал Лакланд, както сам той предпочита да се нарича 
пред военния съвет, командва 3500 мъже и оркове, остатъка от 
армията на Узурпатора, които не бяха особено лоялни, когато 
Шадазар прегази града, макар и да не стигнаха до съюз със силите на 
Процепа. Всички те са пехотинци и не толкова боеспособни, колкото 
елитните и калени в множество битки бойци на Гуинет. Освен това 
Демагогът командва набързо сформираната селска милиция, 
наброяваща около 10000 души. На тях обаче им липсва бойна 
дисциплина и оръжие и надали ще се справят с трудностите на една 
военна кампания. Ако си чел книга втора „ВЛАСТЕЛИН!” и си имал за 
телохранител един от самураите на Оникаба, иди на 201. В противен 
случай, мини на 221. 


132 
Озоваваш се сред група мъже, които обсъждат силата на своите 
съюзници. Те са от собствените воини на Хонорик, легиона Меч на 
обречеността от град Обреченост. Те гледат на себе си като на елитни 
войници, най-добрите в Човешките предели, и ти добре знаеш, че е 
така. Те преценяват жените воини на Хомгрот като отлични бойци, но 
им нямат доверие. Разговорът им се насочва към легионите на Авекег 
и на Кулите - редовна войска, но не толкова добра, колкото са те 
самите. После групата започва да се подиграва с милицията на своя 
град, а именно новобранците на Обреченост, наброяващи 4000 добре 
въоръжени, но жалки воини. Те като че ли особено силно ненавиждат 
тях. 
Тъкмо разсъждаваш върху това, което си дочул, когато в ухото ти 
проехтява силен глас. Един офицер от легиона на Обреченост се 
обръща към тебе. 
- Какво търсиш ти, един легионер от Авенег, тук между огньовете на 
легиона Меч на Обречеността? - извиква грубо той. - Знаеш, че е 
забранено за такива като тебе! 
Някои от войниците се обръщат озадачени. Ще трябва да се 
измъкнеш от положението с приказки. Какво ще кажеш: 
- Съжалявам, сър. загубил съм се. Търсех интенданта на лагера. 
Имаме нужда от допълнителни дажби осолено говеждо. (Иди на 142.) 
- Нося послание от главнокомандващия легиона на Авенег за 
владетеля ХонориК, сър. (Иди на 152.) 
- Търся свещеник от Васч-Ро, за да изнесе религиозна служба за моята 
рота от Авенегския легион. (Иди на 162.) 


133 
Вестта за предстоящото ти отпътуване от Ирсмункаст всява паника, но 
когато обясняваш, че отиваш да търсиш съюзник, с чиято помощ ще 
отбранявате града, хората се успокояват. Обявяваш > военно 
положение, а за комендант назначаваш Главнокомандващата Гуинет. 
Напомняш й да наблюдава внимателна Лакланд, но да не се 
конфронтира с поклонниците на Немезида. Преди да тръгнеш, 
съобщаваш на Лакланд, че ще се биеш в защита на всички граждани и 
че последователите на Немезида няма да пострадат под твоето 


управление. Все пак техните войски са два пъти по-многобройни от 
тези на Гуинет. Антосидас трудно задържа дезертиращите наемници, 
защото златото, което им плащаш, привършва. В интерес на 
секретността и бързината решаваш да пътуваш до град Кули на 
поличбите сам. Премини на 163. 


134 
Внезапно арбалетистите се оттеглят в стегнат строй. Разнася се 
пронизителен рев и легионът тръгва в атака с добре отработена 
точност. Масираната кавалерия също се впуска в нападение с викове 
и вой. Елфите изсипват смъртоносен дъжд от стрели върху фланга на 
легиона, чиито редици започват да се разбъркват, когато атакуващите 
сили преминават рова, строят им още повече се нарушава. Това 
спасява целия ти фланг от тотално помитане, когато те връхлитат със 
страшна сила върху отбраната ти. Свещеници и магове от двата 
лагера си хвърлят взаимно магии; много от мечовете на врага имат 
свръхестествена сила, подобно на меча на Хонорик, а с помощта на 
Сферата долавяш как магии на страха заливат редиците ти. Твоите 
воини са разколебани. Държат се само тези близо до Корията, където 
стрелите на елфите си казват думата. Ако знаеш съдържанието на 
трите големи сандъка в лагера на Хонорик и си казал на Белия маг за 
тях, иди на 144. Ако не, мини на 154. 


135 
Нищо повече не можеш да научиш, разглеждайки Сферата и 
Скиптъра. От долната площадка на стълбището се чуват грубите 
гласове на оркове. Ще слезеш ли да се сражаваш (233) или, ако 
владееш катерачески умения, ще се спуснеш по външната стена на 
дворцовата кула към забулените в дим градини (247)? 


136 
Той се усмихва и започва да оттегля войниците си от бойното поле. 
Легионът Меч на обречеността е щурмувал фермата и левият ти фланг 
е напълно разгромен. Конниците на Хонорик се прегрупират и скоро 
помитат войската ти отляво. Докато се опитваш са събереш 
войниците си, ескадрон от Вестителите на обреченост те хваща на 


открито и за секунди те съсича. 


137 

Извърташ се без предупреждение и напрягаш цялото си тяло. Усещаш 
силна болка в тила, докато нещо започва да мачка черепа ти. Нещото, 
което нападна сенешала, не се е опитвало да те изненада в гръб. 
Черепът ти като че ли е хванат в гигантско менгеме. Губиш 3 точки 
издръжливост. Кръвта бие влудяващо в ушите ти. Ако все още си жив, 
успяваш ловко да се извъртиш и да погледнеш нападателя си. 
Прехвърли се на 149. 


138 
Дорей льо Жун и неговите Паладински рицари се отдалечават в галоп 
и почти без да спират, повеждат кавалерията ти в шеметна атака. С 
приближаването на редиците им, Вестителите на обреченост вдигат 
високо мечовете си. За първи път забелязваш, че остриетата на много 
от тях са бляскаво черни. Ясно е, че те имат същото въздействие като 
Сорцерак, меча на Хонорик, защото от тях блика главозамайващ страх 
и ужас. Двете страни се сблъскват със страхотен трясък от удара на 
стомана в стомана. Вестителите на обреченост срещат кавалерията на 
Авенег и моментално убиват много от тях, смазвайки ги с тежко 
въоръжените си коне и ездачи. Но вълната от страх слага край на 
всичко. Воините на Авенег напускат строя и побягват. Конницата на 
Гуинет продължава да се сражава твърдоглаво, но Вестителите на 
обреченост почти безпрепятствено нападат и се врязват в тила на 
пехотата й. Притиснати от две страни, те се разпадат и са буквално 
смлени за секунди. Главнокомандващата Гуинет пада убита от 
множество удари. Битката е загубена и легионът Меч на обречеността 


започва да прегазва целия ти фланг. Армията ти скоро е разгромена. 
Докато се опитваш да събереш войниците си, рота от кавалерията на 
Хомгрот те хваща на открито и те съсича. 


139 

- Добре, Отмъстителю. Ще бъда твой съюзник, въпреки че поемам 
риска да въвлека народа си във война срещу двама от най-силните си 
съседи. Ще ти дам четирима от най-мощните си Посредници на 
Съдбата: Магът Хепънинг, Воинът Келмик, близнакът му Толър и 
Свещеникът Хойтекх. Те ще поведат кавалерията на Колелото - 
петстотин тежко въоръжени конници -и четири хиляди пехотинци, 
които са сред най-опитаните в Човешките предели. Освен това ще 
накарам Теократ Непостоянния от Демонил да изпрати войска в твоя 
подкрепа. Той ми е длъжник и съм сигурен, че няма да ми откаже. 
Познавам Непостоянния - приносът му няма да е по-малък от моя. 
Той мрази да губи. 

Когато тръгваш обратно за Ирсмункаст, вървиш с лека стъпка, а 
сърцето ти е изпълнено с надежда. Премини на 369. 


140 
Хенгист и неговите другари те заобикалят и отбиват атаките на 
монасите с ритници и хвърляния. Те са най-добрите майстори на 
бойните изкуства в храма на Ирсмункаст. Най-сетне пристига 
кавалерията и монасите, поради своята малочисленост, са принудени 
да отстъпят, търпейки тежки загуби. В левия фланг легионът на 
Обреченост и легионът Ангели на смъртта още се бият за завземането 
на фермата. Цялата ти войска е ангажирана там сега. Развихря се 
жестока и люта битка от близко разстояние, в която войници си 


разменят удари и загиват на място. Воините от Кулите още държат 
потока, но бавно започват да отстъпват. Ако снощи си проникнал в 
лагера на Хонорик и знаеш съдържанието на три големи дървени 
сандъка, иди на 260. Ако не знаеш какво има в сандъците, мини на 
270. 


141 
Когато се оттегляш в царските покои, думите на Фиделио от баладата 
за Сферата на кралете, се въртят в главата ти. Странно е, че точно ти, 
Отмъстителя, който имаш само едно здраво око, притежаваш същата 
зелена Сфера, за каквато се пее в баладата. Изваждаш я и се 
заглеждаш в нея. По размер е горе-долу колкото празната ти очна 
кухина. Ще я поставиш ли там, за да видиш какво ще стане (151), или 
щея прибереш на сигурно място, докато научиш повече за нея (131)? 


142 

- Е, войнико, доста си се отдалечил от целта. Складовете са ей там, 
близо до палатката на владетеля Хонорик - казва той и посочва 
наляво. Благодариш му и тръгваш натам. Излизаш на голямо голо 
пространство, в центъра на което се издига огромна червена шатра, 
украсена с бойните символи на Васч-Ро. Това явно е палатката на 
Хонорик, защото е обградена със стража. Към шатрата се приближава 
странна и причудлива фигура в сиви одежди. Тъкмо когато се кани да 
влезе, усещаш странен сърбеж в очната кухина, където зелената 
Сфера сякаш пулсира под превръзката. Веднага махаш превръзката. 
Виждаш, че в шатрата влиза нещо нечовешко и непознато, но нямаш 
време да разбереш точно какво. Фактът, че стоиш пред самата шатра 
на Хонорик, те излага на ужасен риск, затова се отдалечаваш. 
Премини на 172. 


143 
Бързо се покатерваш по дървото, разкъсваш ръкава на своя нинджа 
костюм и изваждаш една от пришитите към него железни пръчки. 
Паякът полазва бързо по мъртвата кора на дървото и в последния 
момент скача към протегнатата ти ръка. Хвърли зарове за нападение. 
Ако хвърленият сбор е 8 или повече, иди на 115, Ако хвърлиш 7 или 


по-малко, мини на 175. 


144 
Белят маг, който е наблизо, казва: 
- Моето време дойде - след което изрича едва чуто някакви 
неразбираеми слова и се издига във въздуха за голямо учудване на 
всички, намиращи се на хълма Грийнридж. Той полита към 
Камъшитения лес. Тогава за твой ужас виждаш как монасите от 
Алената богомолка изскачат от Камъшитения лес и се врязват във 
фланга на близкостоящите воини. Нападението им, подсилено от 
Крилете на смъртта и кавалерията на Хомгрот, е съкрушително и една 
голяма част от войските ти - около петстотин души - започва отчаяно 
да отстъпва само на косъм от тоталното поражение. Ако те отстъпят, 
вероятно и другите ще ги последват под ужасния натиск на легиона. 
Още сега всичките две хиляди арбалетисти се придвижват към гората 
Уднъгет, за да я прочистят от елфите на Глифтел. 
Ще заповядаш ли на кавалерията на Кулите и на рейнджрите на 
Глайвас да се приближат и да запълнят бързо растящата дупка, след 
което ще изпратиш резервите си (164), или ще заповядаш цялата 
линия да се отдръпне към фермата на Хартуиг Фел (174)? 


145 
Извиваш възможно най-бързо, но Шадазар протяга дългата си 
драконова глава и те хваща за задния крак. Скоро отново сте 
вкопчени в жестока битка и политате надолу към Орб. Обърни на 41. 


146 
Той се обръща, изкрещява някаква заповед и войниците се втурват да 
подсилят левия фланг. Пристигат точно навреме. Жестоката битка 
продължава. Конниците на Хонорик са нападнали още веднъж и 
жените воини от десния фланг започват да отстъпват. Тогава отляво 
съзираш Глайвас, който препуска към тебе с около десетина останали 
рейнджри. Удържал е моста възможно най-дълго, но сега три хиляди 
души войници преминават по него. Трябва да действаш бързо. Как ще 
постъпиш: ще заповядаш кавалерията на Ирсмункаст, кавалерията на 
Дама от Серакуб и четиристотинте войници при Старата ферма да 


нападнат новобранците на Обреченост и техните конници (156) или 
ще излезеш напред и лично ще ги поведеш в атака срещу 
новобранците (166)? 


147 

Малко след като започваш речта си, призоваваш приятелската сила на 
Скиптъра. Разказваш честно и откровено за трудното положение, в 
което се намираш като Властелин на Ирсмункаст, както и за своите 
стремежи и надежди. Скиптърът неуловимо засилва очарованието ти 
и придава на гласа ти завладяваща нотка на истинност и 
разбирателство. Оглеждаш се и забелязваш, че чувствата на Баула са 
поляризирани. Последователите на Немезида и на Кралицата паяк 
Нулак те гледат смръщено и със зле прикрита омраза. Други като че 
ли се поддават на думите ти, но е възможно някои от мандатьорите 
да са усетили, че употребяваш магия. След като приключваш речта си, 
сядаш всред бурни ръкопляскания и някои дюдюкания. Продължи на 
217. 


148 
Зад тебе цари тишина. Кавалерията тръгва напред в атака. С 
приближаването на редиците, Вестителите на обреченост вдигат 
високо мечовете си. За първи път забелязваш, че остриетата на много 
от тях са бляскаво черни. Ясно е, че те имат същото въздействие като 
Сорцерак, меча на Хонорик, защото от тях блика главозамайващ страх 
и ужас. Двете страни се сблъскват със страхотен трясък от удара на 
стомана в стомана. Вестителите на обреченост срещат кавалерията на 
Авенег и моментално убиват много от тях, смазвайки ги с тежко 
въоръжените си коне и ездачи. Но вълната от страх слага край на 
всичко. Воините на Авенег напускат строя и побягват. Конницата на 
Гуинет продължава да се сражава твърдоглаво, но Вестителите на 
обреченост почти безпрепятствено нападат и се врязват в тила на 
пехотата й. Притиснати от две страни, те се разпадат и са буквално 
смлени за секунди. Главнокомандващата Гуинет пада убита от 
множество удари. Битката е загубена и легионът Меч на обречеността 
започва да прегазва целия ти фланг. Армията ти скоро е разгромена. 
Докато се опитваш да събереш войниците си, рота от кавалерията на 


Хомгрот те хваща на открито и те съсича. 


149 
Единственото, което виждаш пред себе си, е червена светлина. 
Отстъпваш няколко крачки назад, но опираш гръб в лепкава стена. 
Обърни на 181. 


150 
Ако крилатите змейове са прогонили кавалерията ти (след което си 
успял да я събереш), иди на 170. Ако Белият маг се е справил с тях, 
преди да нападнат войската ти, мини на 160. 


151 
Смарагдовата Сфера блести сякаш заплашително, докато я повдигаш 
към празната си очна кухина. Плъзва се на място и плътта започва 
бавно да се сраства около нея, всмуквайки Сферата навътре в главата 
ти. Ще изтръгнеш ли Сферата, докато още можеш (161), или ще я 
оставиш да стане част от лицето ти (171)? 


152 
Офицерът присвива очи с недоверие. 
- Ако е така, къде ти е знака на Корпуса на куриерите? Не си облечен 
като вестоносец. Покажи ми посланието. Или си шпионин? 
Той прави знак на няколко войника, които стават и се приближават до 
тебе. Ще се опиташ ли да избягаш (202) или ще нападнеш офицера 
(212)? 


153 

Посещаваш Солстис, който обещава да накара времето да тече 
толкова бавно, че да пристигнеш в Упанишад за десет дни, да 
събереш флотилия и да нападнеш град Обреченост по море. Но те 
измамва. Магията, която ти е направил, кара всичко да се случва 
толкова бързо, че не можеш да се ориентираш. Забавил е хода на 
мислите ти и ти е отнел силата на водач и бързината при бой. Градът 
също е изгубен, защото не може да се изправи срещу легиона Меч на 
обречеността без съюзници. 


154 

Тогава за твой ужас виждаш как монасите от Алената богомолка 
изскачат от Камъшитения лес и се врязват във фланга на 
близкостоящите воини. Нападението им, подсилено от Крилете на 
смъртта и кавалерията на Хомгрот, е съкрушително и една голяма 
част от войските ти - около петстотин души - започва отчаяно да 
отстъпва само на косъм от тоталното поражение. Ако те отстъпят, 
вероятно и другите ще ги последват под ужасния натиск на легиона. 
Още сега всичките две хиляди арбалетисти се придвижват към гората 
Уднъгет, за да я прочистят от елфите на Глифтел. Заповядваш на 
кавалерията от Кулите и на рейнджрите на Глайвас да се приближат и 
да запълнят бързо растящата дупка, след което ще изпратиш 
резервите си. Продължи на 244. 


155 
Пещерният трол заплашително размахва боздугана, докато го 
приближаваш. Замахва да те удари, но ти се извиваш встрани и го 
хващаш за дебелия кръст. Инерцията го издърпва напред и ти 


успяваш да го претърколиш. Тролът обаче се извърта, мощно 
променя посоката си на падане и те приковава под туловището си. 
Той забива шиповете на боздугана в гърба ти и докато се мъчиш да се 
отскубнеш, двама от наблюдаващите оркове се спускат напред и 
забиват мечовете си в тебе, убивайки те мигновено. 


156 

Кавалерията тръгва напред, но затъва в битка с врага и десният ти 
фланг не е подсилен навреме. Трите хиляди войници бързо изкачват 
хълма Грийнридж и обгръщат фланга на воините на Бийл от Серакуб. 
Както може да се очаква, целият фланг рухва и фермата е щурмувана. 
Скоро цялата ти армия е в отстъпление. Докато се опитваш да 
събереш войската, ескадрон от Вестителите на обреченост те хващат 
на открито и те съсичат за секунди. 


157 
След речта ти следват дебати, но скоро става ясно, че гласуването ще 
е против тебе. Побойниците на Дама не са склонни да влязат във 
война, само заради паметта на баща ти. След гласуването 


председателят на Баула, един учен човек на име Обуда Вархегийн, 
изказва своето съчувствие към тебе, но обяснява, че не ще намериш 
съюзник в Серакуб. Налага се да се върнеш в Ирсмункаст и да се 
погрижиш за отбраната на града. Когато Хонорик напада, армията му 
е мощна и многочислена. Умираш при защита на градските стени и 
Ирсмункаст е превзет. 


158 

Мощен вик на одобрение излиза от гърлата на войниците ти. Тръгваш 
в атака, следван от 1200 воини. Въодушевлението е голямо, когато се 
впускаш напред, размахал високо Скиптъра. 

Вражеските конници се носят напред към тебе, а Вестителите на 
обреченост вдигат високо мечовете си. Забелязваш, че остриетата на 
много от тях са бляскаво черни. Ясно е, че те имат същото 
въздействие като Сорцерак, меча на Хонорик, защото от тях блика 
главозамайващ страх и ужас. Ала Скиптърът от своя страна внушава 
лоялност и ти усещаш как противодейства на магията за страх. Двете 
страни се срещат със страхотен трясък от удара на стомана в стомана. 
Озоваваш се лице в лице с брониран конник от Вестителите на 
обреченост, облечен от главата до петите в люспести доспехи, но 
успяваш да го надвиеш. Мелето от войници се люшка в тази страхотна 
и отчаяна битка, но никой не се предава. Внезапно насред бойното 
поле пред тебе изниква странна фигура. Не е на кон. Сферата блести 
силно и магическото ти зрение разкрива, че това е Старец, може би 
същият, с когото води битка за короната на Ирсмункаст в книга първа 
„УЗУРПАТОР!”. Изпод дрехите му се показват пипала, а около устата 
му стърчат израстъци пипала. Една от гърчещите се „ръце” държи 
тежък 938 боздуган. Близкостоящите воини се отдръпват, 


освобождавайки малка арена. 

- И така, Отмъстителю, ти стигна дотук. Но тук ще настъпи и краят на 
нелепото ти царуване - изсъсква той тихо. 

Ще трябва да се биеш. Не можеш да използваш удари с крак или 
хвърляне, защото си на кон, а само тежкия като боздуган Скиптър и 
юмруците си. Какво ще избереш: удар с ръка «тигрова лапа» (168), 
удар със Скиптъра (178) или ще пришпориш напред коня и ще се 
опиташ да го повалиш на земята (188)? Ако използваш Скиптъра, не 
можеш да прибегнеш до вътрешна сила за удвояване на щетите. 


159 
На следващата утрин те събуждат с неочаквано добри новини. В 
Тронната зала те чака твоят стар приятел Глайвас заедно с 
двадесетина рейнджри, дошли да подкрепят каузата ти. Радваш се, 
защото знаеш, че ако всеки от тях притежава мъдростта и уменията на 
Глайвас, те струват много повече от многочислена армия на бойното 
поле. Глайвас ти дава ценни съвети при изготвянето на стратегията. 
Той също носи вести за войска на север от града, тръгнала от 
Процепа, или за да нападне Ирсмункаст, или за да се присъедини към 
силите на Хонорик - нещо, което трябва да предотвратиш на всяка 
цена. По-късно през деня имаш чувството, че си попаднал в добрите 
стари времена, защото към редиците ти се присъединява една рота 
от 200 горски елфи, дошли от горите на север от град Съндайл. Не са 
много, но всеки от тях носи здрав тисов лък, а и Гуинет ти казва, че те 
са по-точни от всеки стрелец в Човешките предели. Продължи на 169. 


160 
Хенгист и неговите приятели те заобикалят и отбиват атаките на 
монасите с ритници и хвърляния. Те са най-добрите майстори на 
бойните изкуства в храма на Ирсмункаст. Най-сетне пристига 
кавалерията и монасите, поради своята малочисленост, са принудени 
да отстъпят, търпейки тежки загуби. В левия фланг легионът на 
Обреченост и легионът Ангели на Смъртта още се бият за завземането 
на фермата. Цялата ти войска е ангажирана сега там. Развихря се 
жестока и люта битка от близко разстояние, в която войници си 
разменят удари и загиват на място. С ужас забелязваш линия от 


конници, в центъра на която са бронираните Вестители на 
обреченост, облечени от главата до петите в доспехи от лъскави 
метални люспи, да препускат към тебе от Високия хълм. Те са 
заобиколили левия ти фланг, насочвайки се право към тила на твоите 
воини при потока. Целта е да ги смажат като между чук и наковалня, 
където чукът е кавалерията, а наковалнята - новобранците на 
Обреченост и съюзниците на Хонорик. „Наковалнята” вече е пресякла 
рова и пристиска воините ти назад. Всеки момент може да отстъпят. 
Трябва незабавно да действаш. Как ще постъпиш: ще заповядаш на 
конницата си да отвърне на атаката и да посрещне лице в лице врага 
(240) или ще вземеш две трети от хората си и лично ще ги поведеш 
срещу вражеската кавалерия, а другата една трета ще пратиш в 
битката при потока, за да подкрепят обкръжените войници от Кулите 
(210)? Вражеската кавалерия се състои от около 2000 души, а твоята 
наброява общо 1800. 


161 

Необходима е всяка частица от огромната ти сила, за да изтръгнеш 
смарагда от очната кухина в лицето ти. Кръвта шурва и ти се 
олюляваш от болка. В паниката заедно със Сферата си отпрал и част 
от бузата си. Сега си ужасно обезобразен. Отбележи си в дневника, че 
лицето ти е белязано. След като придворният лекар се оттегля, 
изкарваш една неспокойна нощ. Чудиш се какво ли щеше да стане, 
ако беше оставил Сферата в лицето си. Обърни на 131. 


162 
- Тогава какво правиш тук? В твоя легион свещеници колкото щеш - 
казва офицерът, а очите му се присвиват недоверчиво. - Или може би 
си шпионин? Я ела с мен за разпит. 
Той прави знак на няколко от войниците, които стават и ви 
приближават. Ще се опиташ ли да побегнеш (202) или ще нападнеш 
офицера (212)? 


163 
Решаваш да вземеш със себе си Скиптъра. Разбрал си, че с него, само 
като си пожелаеш, можеш да влияеш върху хората. Стигаш до град 


Кули на поличбите, като умело избягваш утъпканите пътища. До 
Ирсмункаст няма павирани пътища, но ти избягваш дори селския път, 
който води до долината на река Сполука. Нищо не показва, че 
войниците на Хонорик са поели в поход и когато излизаш на пътя към 
портите на града, си почти сигурен, че никой не те е проследил. 
Кулите на храмовете се издигат на шеметни височини, сякаш всяка е 
строена да надмине останалите и да възвеличае бога или богинята, в 
чиято чест е построена. Градът е оживен и наглед пълен със заможни 
и властни хора. Решаваш да тръгнеш към най-високата кула, издигаща 
се над заоблената катедрала на Съдбата, която се извисява над този 
най-голям град в Човешките предели. Обърни на 397. 


164 
Кавалерията, водена от Толър, както и рейнджрите, нападат 
моментално. Хепънинг и другите Посредници вече се придвижват 
към горещите точки. Воинът Келмик хвърля огнени топки и енергийни 
залпове в редиците на врага. Някои попадат в целта, а други са 
обезвредени от магьосниците на легиона. Битката е отчаяна. 
Точно тогава три крилати чудовища - змейове, се издигат от 
Господарския баир и се спускат към воините от Кулите. Белият маг, 
високо във въздуха с блеснали от слънцето одежди, полита да ги 
посрещне с небесни мълнии, вълшебни думи и мощни магии. 
Змейовете го заобикалят, като тракат с челюсти и размахват 
покритите си с отровни шипове опашки. 
Дорей льо Жун извиква „За Рошевал!” и се спуска с другарите си в 
атака. Бързо оглеждаш бойното поле. Новобранците на Обреченост 
отляво не са помръднали, но легионът Ангели на смъртта е пресякъл 
брода. Нападението му е спряно, макар че легионерите са 
безстрашни пред смъртта и продължават да прииждат. Хората на 
Демонил са обкръжени. Тяхната кавалерия вече два пъти напада, за 
да запълни малки пробиви. Ще изпратиш ли всичките си резерви в 
далечния десен край на бойното поле (184) или лично ще поведеш 
резерва от хиляда войници на Кулите към десния фланг, а войниците 
на Антосидас ще изпратиш при брода (194)? 


165 

Разперваш криле възможно най-широко и мощно замахваш с тях, 
което те издига рязко нагоре. Земята под теб пропада с невиждана 
скорост, благодарение на присъщото на образа на грифона 
вълшебство. Шадазар се опитва да се съревновава с теб, но 
драконовото й тяло е твърде тромаво, за да повтори маневрата ти и 
тя остава далеч под тебе, откъдето те наблюдава през люспестото си 
рамо. Сега можеш да се гмурнеш надолу към нея, докато е още 
уязвима - тя се връща към дворцовата кула, за да възвърне 
естествения си образ и да използва друга магия. Премини на 23. Ако 
предпочиташ да опиташ да строшиш врата й с клюна си, иди на 47. 

Пришпорваш напред коня си и Дорей льо Жун те придружава. Бързо 
събираш цялата си кавалерия на възвишението Колуин и заставаш 
начело. Ако си се бил на дуел с Хонорик преди сражението, иди на 
96. Ако не си, мини на 226. 


167 

След речта ти следва оживена дискусия. Една от поклонничките на 
Дама казва, че каузата е справедлива и подканя последователите на 
Бийтан също да гласуват да станат твои съюзници. Когато 
председателят на Баула, един учен човек на име Обуда Вархегийн и 
последовател на Бийтан, взема думата, залата притихва и го слуша 
внимателно. Той казва, че да станат твои съюзници означава да 
нанесат удар по законността, а подчинението на бога на войната ще 
донесе фатална стагнация и ограничаване на възможностите. 
Последователите на Бога-природа са безразлични, а тези на 
Немезида са против теб. Един от тях казва, че ако изпратят войски чак 
до Човешките предели, ще си изпросят нападение от изчадията на 
Процепа. Когато гласуването приключва обаче, то като по чудо е в 
твоя полза. Веднага след обсъждането на другите точки от дневния 
ред, те поканват на среща с водачите на Баула. Обърни на 227. 

Конят ти бясно подскача, докато Старецът приближава. Скачаш от 


седлото и стоварваш удар с ръка върху главата му. 


СТАРЕЦ 
Защита срещу «тигрова лапа»: 7 
Издръжливост: 22 
Щети: Тзар + 2 


Ако си го убил, премини на 198. Ако още е жив, той замахва с 
боздугана към ребрата ти. Защитата ти е 7. Ако те улучи, приемаш 
щети по обичайния начин и преминаваш на 208. Ако не те уцели, как 
ще се отбраняваш: отново с удар «тигрова лапа» (върни се в началото 
на тази глава), ще пришпориш коня си към него (188) или ще нанесеш 
удар със Скиптъра (178)? 

Разузнавачите ти донасят още информация на петия ден от месец 
Гримуиърд, Хонорик вече е достигнал южната точка на града 
Мортавалон и след около десет дни ще е пред стените на 
Ирсмункаст. Силите от Процепа са се разделили. По-малката част е 
потеглила на север, явно за да се присъедини към Хонорик. Другата 
част, наброяваща поне 10000, а даже и повече, е тръгнала директно 
към Ирсмункаст и ще пристигне там едновременно с армията на 
Хонорик. Пощенските врани летят насам-натам над града и 
наблюдават подготовката. Глайвас предлага да се опиташ да надвиеш 
вражеските сили на части, защото заедно те са много по- 
многобройни от твоята войска. Той съветва като начало да се тръгне 
на поход на север и да се разгроми малката част от силите на 
Процепа. Гуинет обаче предпочита да се съсредоточат всички сили 
вътре в града и да се подготвят за обсада. Ще атакуват, само когато 
вражеските войски започнат да се отпускат, което според нея е 


неизбежно. Антосидас предлага първо да се премаже многобройната 
част, което ще освободи войската да се бие с Хонорик по-късно. Ще са 
необходими части, които да пазят града от силите на Процепа, които 
най-вероятно ще обсадят града, ако не се спрат навреме. Чий съвет 
ще последваш: на Глайвас (179), на Гуинет (199) или на Антосидас 
(209)? 

Най-после кавалерията ти идва на помощ и монасите са отблъснати, 
давайки много жертви. Въпреки тежките загуби, конницата ти все пак 
наброява около 1000 души. Сега тя е строена наблизо и чака 
заповеди. В този момент пристига Дорей льо Жун на кон с очукани и 
опетнени с кръв доспехи. 
- Трябва ни подкрепление при потока, Владетелю - извиква той. - 
Воините от Кулите няма да издържат още дълго! 
Поглеждаш наляво. Кавалерията на Хонорик като че ли се е 
поотдръпнала, но легионът Меч на обречеността все още се опитва 
да пробие. Ала взаимните усилия на девиците на Гуинет, войниците 
на Демонил и, учудващо, наемниците на Антосидас, както и 
дървените стени на фермата, ги държат на разстояние. Забелязваш че 
около хиляда войници от Кулите все още не са включени в боя там. 
Ще заповядаш ли на кавалерията да навлезе в битката при потока 
(280) или ще изтеглиш хората от фермата към потока, а кавалерията 
ще задържиш в резерв засега (290)? 

Студени тръпки те полазват, когато усещаш плътта да се затваря 
около Сферата, която скоро се сраства с очната ти кухина. Смарагдът 
оказва натиск навътре и това предизвиква внезапна болка в главата 
ти, но тя скоро отшумява. Прокарваш ръце по лицето си и 
установяваш, че Сферата е станала част от лицето ти като прозрачна 
зелена очна ябълка. Скъсаните мускули на старото око отново 
израстват и с изненада установяваш, че зелената Сфера се движи 
заедно с истинското ти око. Изведнъж всичко наоколо става 
призрачно зелено. Гледаш през Сферата. С едното око виждаш 
обикновения свят, а с другото - един зелен свят на призрачни картини 


и видения, наслагани върху действителността. Продължи на 191. 

Тъкмо решаваш, че няма какво повече да научиш, богато излизаш на 
едно открито пространство в дъното на лагера. Там, един до друг, 
стоят три огромни дървени сандъка с плъзгащи се плътно затворени 
прозорци. Сандъците са подсилени с дебели железни ленти, а 
капаците са залостени с големи железни лостове. От сандъците се 
чува странно стържене и други неразгадаеми звуци. Сферата гори в 
очната ти Кухина - явно тук има магия. Ще разгледаш ли най-близкия 
сандък (192) или ще решиш, че тази работа е твърде опасна и ще се 
върнеш при войската си (182)? 

Пещерният трол е започнал да върти огромния бронзов боздуган 
около главата си с надеждата да те помете, когато стигне до тебе. 
Скачаш напред и нанасяш удар с опъната рака в диафрагмата му. 


ПЕЩЕРЕН ТРОЛ 
Защита срещу «железен юмрук»: 4 
Издръжливост: 20 
Щети: 2 зара 


Ако си го надвил, отиди на 19. Иначе сега чудовището се прицелва в 
теб. Отстъпваш встрани; защитата ти е 8. Ако все още си жив, можеш 
да му отвърнеш с ритник «тигров скок» (195), хвърляне «водовъртеж» 
(155) или отново .с удар с ръка (върни се в началото на тази глава). 

Веднага щом започва оттеглянето, нападателите удвояват усилията си 
и стройното отстъпление се превръща в объркано бягство, а накрая - 
в пълен разгром. Легионът се втурва напред, сетне извива, а 
кавалерията препуска към брода. Скоро цялата армия отстъпва. 
Ескадрон от Вестители на обреченост те хваща на открито, докато се 
опитваш да събереш войската си, и те съсича почти мимоходом. 

В последния момент паякът скача върху тебе и ти не го улучваш с 
желязната пръчка. Малките пипалца разкъсват кожата ти и отровата 
плъзва по вените. Умираш за секунди. 

Разказваш на Белия маг какво си видял преди няколко часа. Стоейки 
до тебе, той казва тихо: 
- Моето време дойде, Владетелю - сетне промърморва нещо 
неразбираемо. Изведнъж той се издига високо в небето и полита към 
Камъшитения лес за голямо изумление на всички на възвишението 
Колуин. Точно тогава три крилати змея излитат от Господарския баир 
и се насочват към воините от Кулите. Високо в небето Белият маг с 
блеснали от слънцето одежди се насочва да ги посрещне със 
светкавици и магически могъщи слова. Крилатите змейове го 
заобикалят, тракат с челюсти и плющят с покритите си с отровни 
шипове опашки. 
Междувременно ти вдигаш високо Скиптъра и извикваш: 
- За Ирсмункаст и свободата! - а Дорей льо Жун добавя: 


- За Рошевал! 

Жените воини надават вик на одобрение и ти нападаш напред, 
следван от хиляда войника. Въодушевлението е голямо, докато 
препускаш в атака, размахал Скиптъра високо над главата си. 
Изведнъж насред бойното поле изниква фигура. Сферата силно 
блести - магическото ти зрение разкрива, че това е Старец, може би 
същият, с когото води битка за короната на Ирсмункаст в книга първа 
„УЗУРПАТОР!”. Изпод дрехите му се показват пипала, а около устата 
му стърчат израстъци пипала. Една от гърчеещите се „ръце” държи 
тежък 9 боздуган. Близлостоящите воини се < отдръпват, 
освобождавайки малка арена. 

- И така, Отмъстителю, ти стигна дотук. Но тук ще настъпи и краят на 
нелепото ти царуване - изсъсква той тихо. 

Ще трябва да се биеш. Не можеш да използваш удари с крак или 
хвърляне, защото си на кон, а само тежкия като боздуган Скиптър и 
юмруците си. Какво ще избереш: удар с ръка «тигрова лапа» (168), 
удар със Скиптър (178) или ще пришпориш напред Коня и ще се 
опиташ да го събориш на земята (188)? Ако го нападнеш със 
Скиптъра, не можеш да употребиш вътрешна сила за удвояване на 
щетите. 

Добре смазаните врати към Тронната зала се отварят безшумно и ти 
отнасяш сенешала до едно канапе, където го полагаш, преди да 
завъртиш тежката ключалка, която отново затваря плътно вратите. 
Докато прекосяваш Тронната зала, чуваш грубите гласове на орковете 
във външния коридор. Сядаш за малко на своя изваян от мрамор трон 
с изрисуван щит с грифон. Сенешалът казва: 

- Само след минута ще разбият вратата, Отмъстителю. Какво ще 


правим? 

Спомняш си за тайния тунел, през който за първи път влезе в тази 
зала, за да убиеш злия Узурпатор. Отвръщаш на сенешала, че с теб е в 
безопасност и го разпитваш какво е станало в града. Обърни на 187. 

Замахваш надолу със Скиптъра. 
Ако го уцелиш, ще нанесеш щети: 1 зар + 3. 


СТАРЕЦ 
Защита срещу Скиптър: 8 
Издръжливост: 22 
Щети: Т1зар + 2 


Ако си го убил, иди на 198. Ако още е жив, той замахва с боздугана 
към гърдите ти. Защитата ти е 7. Ако те удари, приемаш щети по 
обичайния начин и преминаваш на 208. Ако не те уцели, можеш 
отново да използваш Скиптъра (върни се в началото на тази глава), да 
пришпориш коня си напред към него (188) или да приложиш удар с 
ръка «тигрова лапа» (168). 

След голям парад и просълзени сбогувания повеждаш армията в 
пълно бойно снаряжение. Гуинет ти е подарила прекрасен бял боен 
кон и ти представляваш истински царствена гледка, яздейки начело 
на армията със Скиптъра в ръка и бляскавото ти смарагдово око. За 
нещастие вражеските врани разузнавачи те забелязват и силите на 
Процепа свиват на север, за да те избегнат. Твоята войска обаче е по- 
бърза, а и те са не повече от шестстотин души според сведенията на 
твоите разузнавачи, затова заповядваш на кавалерията да пресече 
пътя им и да ги унищожи. Когато се завръща, конницата докладва, че 
са постигнали пълен успех. Тези сили не ще могат да подпомогнат 
Хонорик, както са се надявали. Останалите живи също разнасят слуха 
за петима фанатични рицари с червения кръст на Рошевал на гърдите, 
които изникнали изневиделица, включили се в погрома, а сетне също 
тъй тайнствено изчезнали на конете си. Обърни на 239. 

Разказваш на Белия маг какво си видял преди няколко часа. Стоейки 
до тебе, той казва тихо: 
- Моето време дойде, Владетелю - сетне промърморва нещо 
неразбираемо. Изведнъж той се издига високо в небето и полита към 
Камъшитения лес за голямо изумление на всички на възвишението 
Колуин. Точно тогава три крилати змея излитат от Господарския баир 
и се насочват към воините на Кулите. Високо в небето Белият маг с 
блеснали от слънцето одежди се насочва да ги посрещне със 
светкавици и магически могъщи слова. Крилатите змейове го 
заобикалят, тракат с челюсти и плющят с покритите си с отровни 
шипове опашки. 
През това време Дорей льо Жун е повел кавалерията, за да я 
предпази от стрелите, в тила на войниците от Кулите, които са се 
придвижили до рова, отбивайки стрелите с щитовете си. Тогава 
арбалетистите се отдръпват настрана и поемат към гората Уднъгет, 
вероятно за да се опитат да прогонят елфите. Въздухът се разцепва от 
бойния рев на осем хиляди гърла. Войниците от Кулите, Авенег, 
Мортавалон, жените на Хомгрот и новобранците на Обреченост се 
впускат в нападение срещу поклонниците на Съдбата, които държат 
рова. Сблъскват се с трясък от удара на стомана в стомана, но на 
нападателите не им достигат силите да преминат роба и твоята 
войска успява ги удържи на разстояние. Премини на 200. 

Изведнъж невидимият нападател се появява пред теб. Той се влачи 
напред, подобен на гъсеница, само дето е висок три метра. Когато се 
приближава, различаваш отблъскващо човешко лице със зееща дупка 
вместо уста, около която стърчат хоботчета. Има четири ръце и тяло 
на гигантска подута стоножка. Точно над отвратителната глава се 
размахва отровното жило на смъртоносна скорпионова опашка. 
Мигновено го разпознаваш като най-могъщото и ужасно чудовище, 
срещу което някога си се изправял - Мардолх, един от ужасните 
синове на Нил, Паст на нищото, дете урод на един бог. Веднъж ти го 
прогони от тази равнина в град Харит-Свраков, но това беше с 
помощта на силна магия. Сега не притежаваш тази магия. Ще се 


оставиш ли на милостта на своя бог Куон Изкупителя, отправяйки към 
него молитва (193), или ще се биеш, дори това да изглежда 
безнадеждно (223)? 

„Понякога дискретността е по-добър съветник от смелостта” си 
казваш наум, докато се промъкваш през лагера и изчезваш в нощта, 
поел към собствения си стан. Обърни на 100. 

Вестта за предстоящото ти отпътуване от Ирсмункаст всява паника, но 
когато обясняваш, че отиваш да търсиш съюзник, с чиято помощ ще 
отбранявате града, хората се > успокояват. Обявяваш > военно 
положение, а за комендант назначаващ Главнокомандващата Гуинет. 
Напомняш й да наблюдава внимателно Лакланд, но да не се 
конфронтира с поклонниците на Немезида. Преди да тръгнеш, 
съобщаваш на Лакланд, че ще се биеш в защита на всички граждани и 
че последователите на Немезида няма да пострадат под твоето 
управление. Все пак техните войски са два пъти по-многобройни от 
тези на Гуинет. Антосидас трудно задържа дезертиращите наемници, 
защото златото, което им плащаш, привършва. В интерес на 
секретността и бързината решаваш да пътуваш до град Серакуб сам. 
Продължи на 53. 

Заповядваш на резервите си да влязат в битката. Те тръгват на бегом 
и стигат до десния фланг точно навреме, защото уморените 
защитници вече отстъпват. Изведнъж хората на Демонил при брода 
се огъват и побягват, преследвани от легиона Ангели на смъртта. 


Новобранците на Обреченост нападат по моста Рурик срещу девиците 
воини на Дама. Легионът на Васч-Ро от Авенег и Кулите, както и 
копиеносците от Мортавалон, се извръщат, за да атакуват в тил 
десния ти фланг. Отчаяно се спускаш натам и се опитваш да събереш 
хората, но напразно. Войниците, попаднали в капана заедно с теб, се 
бият храбро. Оставате само двамата с Дорей льо Жун и се биете, 
опрени гръб в гръб. Толкова е голяма бойната ви ловкост, че накрая 
Хонорик заповядва арбалетистите да ви обсипят със стрели. 

- Сбогом, Отмъстителю. Заслужава си човек да загине до теб - са 
последните думи на Паладинския рицар. 

Продължаваш пътя си в нощта, като лягаш да почиваш едва по 
пладне на другия ден. Когато се събуждаш след няколко часа. 
Враните отново се вият високо над теб. Ако си тръгнал към Серакуб, 
трябва да поемеш на изток (235). Ако си се запътил към Сива зора, 
свий на юг (255). Ив двата случая те чака дълъг път сред див пущинак, 
аи враните те следват. 

Когато се спускаш надолу по възвишението Колуин, три крилати 
влечуги излитат от Камъшитения лес. Разпознаваш ги като змейове, 
безпощадни чудовища с мощни челюсти и покрити с отровни шипове 
опашки. Те политат надолу към теб в атака. Жребецът ти се 
подплашва, когато и другите коне се разбягват ужасени, хвърляйки 
ездачите си. Докато се опитваш да успокоиш коня, жилото на един от 
змейовете се забива в гърдите ти. Политаш назад и се сгромолясваш 
на земята. И ударът е достатъчен да те умъртви, да не говорим за 


смъртоносната отрова. Изведнъж всичко свършва. 

- След твоето отпътуване, Владетелю, градът беше спокоен. Отминаха 
десетина дни без вест от тебе и онези граждани, които желаеха нов 
Властелин, пуснаха слух, че никога няма да се завърнеш, че си отишъл 
да дириш Сферата и Скиптъра в Процепа и това злокобно място те е 
погълнало завинаги. Преди шест дни дойде вест, че нова армия зли 
твари е излязла от Недрата на Орб, за да нападне града. А още 
нямахме новини от Ваше Величество. Търговците напуснаха града 
като взеха всичката стока, която можеха да носят. Армията и 
милицията, водена от Демагога, застанаха на стените, но черният 
прилив на злото ги помете тази сутрин и огромните пещерни тролове 
пробиха градските стени. Оркове и черни елфи, предвождани от 
някакво ужасяващо всесилно чудовище, превзеха почти целия град, а 
източната част гори. Храмовете на улица „Пресечна” още се държат, а 
нашите сили се оттеглиха към площада на Безкрайния миг пред 
храма на Времето. 

Докато той говори, по вратите на Тронната зала се подема мощно 
думкане. Поне ти е останала част от войската, която ще можеш да 
обучиш, но сега трябва да мислиш за това, че не след дълго вратите 
ще поддадат и двамата ще попаднете в плен. Иди на 197. 

Опитваш се да пришпориш коня си напред, но той се дърпа на 
задните си крака, ужасен от контакта с непознатото чудовище. Това 
позволява на Стареца да скочи напред и да замахне с боздугана си. 
Защитата ти е 7. Ако те удари, приемаш щети по обичайния начин и 


преминаваш на 208. Ако не те уцели, какво ще избереш: удар с ръка 
«тигрова лапа» (168) или удар със Скиптъра (178)? 

Втурваш се надолу по стълбището и завиваш по коридора към 
предверието на Тронната зала, но тъкмо тогава вратите й се затварят 
тежко. Нямаш време да разбереш кой е влязъл там - коридорът 
започва да се пълни с оркове, които се свиват, когато те виждат. Нещо 
не е наред. Не че ги е страх от тебе, а правят път на едно друго 
същество, чиито тежки стъпки чуваш да се приближават от стълбата 
към предверието. Те отстъпват още назад и към тебе се насочва 
огромна тъмна сянка. Ако си опитен катерач и искаш да се оттеглиш 
към покрива на двореца, откъдето ще слезеш, иди на 393. Ако твърдо 
си решил да се биеш с каквото се появи, обърни на 385. 

Изведнъж три крилати чудовища излитат от Камъшитения лес. 
Разпознаваш ги като змейовете, зли същества с огромна мощ. Те се 
спускат от небето към кавалерията близко до потока. В същото време 
арбалетистите изтичват напред, стрелят, презареждат и отново се 
затичват напред, стреляйки в движение, преди да извият към гората 
Уднъгет, вероятно за да се опитат да прогонят оттам елфите. 
Змейовете връхлитат върху конниците и удряйки с мощните си 
опашки и челюсти, предизвикват хаос. Мнозина умират от залпа 
стрели - арбалетистите са повече от кавалерията. После се разнася 
гърлен рев и съюзниците на Хонорик тръгват в атака. Това е твърде 
много за твоята кавалерия. Въпреки че Дорей льо Жун е там, строят се 
разчупва и войниците побягват, гонени от змейовете, които избиват 
безразборно. Скачаш на коня си и се мъчиш да спреш конниците. Ще 
трябва да ги върнеш, иначе битката е безвъзвратно изгубена. Тогава 
Белият маг, който е зад тебе, изведнъж излита във въздуха с някаква 
магическа сила. Той влиза в сражение със змейовете, като хвърля 
енергийни мълнии, вълшебни слова и други магически оръжия. 
Змейовете се издигат нагоре, принудени да изоставят бягащите 
конници и да се бият с Белия маг. 

Войниците от Кулите посрещат атаката на съюзниците на Хонорик и 


се чува страхотен трясък от удара на стомана в стомана. Битката 
започва и въздухът се изпълва със звън от мечове и викове на 
ранените. Ала твоите воини се държат, поне засега. Отчаяно 
препускаш да посрещнеш разбитата кавалерия, която е побягнала 
през полето. Далеч отляво легионът Меч на обречеността и неговата 
конница подлагат на непрестанни атаки защитниците на фермата. 
Борбата е отчаяна, но войската ти е достатъчно силна да удържи още 
малко. 

Към тебе се приближават отстъпващите ездачи, от които са останали 
не повече от хиляда. Спираш коня и вдигаш високо Скиптъра, 
призовавайки неговата мощ, а изкуственото ти око пръска светлина. 

- При мен, воини, при мен! Аз ще ви поведа към победата! - извикваш 
ти. 

Ако си отказал предизвикателството на Хонорик преди да започне 
битката, иди на 40. Ако си приел, мини на 50. 

Реакцията към новото ти око, когато влизаш на сутринта във военния 
съвет, е, драматична. Внушителен си с искрящото си смарагдово око, 
което се движи заедно с истинското. Продължи на 131. 

Приближаваш до най-близкия сандък. Тук е тъмно и пусто, като че ли 
никой не пази кутиите, ако не се смята една малка палатка наблизо. 
Внимателно се изкачваш по една от стените на сандъка, плъзваш 
встрани прозореца и надникваш вътре. Три неща се случват 
едновременно. Дъхът ти секва от изненада от онова, което виждаш: 
вътре спи едно огромно влечуго или по-точно крилат змей. Люспите 
му проблясват с цветовете на дъгата на лунната светлина, която 
прониква през малкото прозорче. Сферата потръпва, сякаш под 
въздействието на някаква магия и въздухът се изпълва с далечен звън 
- някаква вълшебна алармена система. Чудовището се пробужда, 
размахва покритата си с отровни шипове опашка и изръмжава 
застрашително, докато ти скачаш долу на земята. Оглеждаш се и 
виждаш как всичко наоколо се пробужда, а от близката палатка 
излиза мъж в роба - очевидно магьосник - и започва да вика: 


- Змейовете, бързо, някой е при змейовете! 
Нямаш друг избор, освен да се опиташ да избягаш. Премини на 202. 

Безсмислено е да се уповаваш на себе си, когато пред тебе стои 
такова чудовище, затова падащ на едно коляно и призоваваш на глас 
помощта на Куон Изкупителя. Усещаш присъствието му. Той те 
закриля в часа на твоята нужда, но не е доволен. Извади 2 точки от 
вътрешната си сила. Дори и твоят бог като че ли оттегля подкрепата 
си. Но тогава гласът му изпълва мислите ти: 

- Твоят враг не е полубог. 

Той изчезва в мига, когато една от ръцете на Мардолх се стоварва 
върху тялото ти. Губиш 3 точки издръжливост. Ако все още си жив, ще 
се наложи да се биеш. Прехвърли се на 223. 


194 
Един от крилатите змейове е обезвреден. Поглеждаш нагоре - остават 
още два, а робата на Белия маг е пропита с кръв. Спускаш се по хълма 
Грийнридж, за да поемеш контрол върху резервите. Хенгист и хората 
му са стеб. Веднага извикваш на Антосидас: 
- Отведи войниците си при брода и го задръжте! 
Но той само те поглежда хладнокръвно. 
- По още една жълтица, когато се върнем у дома, Владетелю, иначе 
наемниците ми няма да се бият. 
Как ще постъпиш: ще му откажеш направо и ще заповядаш на 
кавалерията на Дама, която е в лявата част на бойното поле, да отиде 
при брода (204) или сърдито ще се съгласиш (214)? 

Огромният сив пещерен трол се зъби насреща ти и размахва 
боздугана. От черните шипове капе кръв, а тролът иска да прибави и 
твоята. Той се опитва да те удари, но ти отскачаш високо и го ритваш в 
гърдите. Ръката на трола обаче е дълга и той може да те достигне с 
боздугана. 


ПЕЩЕРЕН ТРОЛ 
Защита срещу ритник «тигров скок»: 7 
Издръжливост: 20 
Щети: 2 зара 


Ако си победил пещерния трол, иди на 19. В противен случай той 
пристъпва тежко напред и се опитва с хитър нисък удар на боздугана 
да подкоси краката ти. Скачаш нагоре, за да избегнеш този удар и 
защитата ти е 6. Ако все още си жив, можеш да използваш удар с ръка 
«железен юмрук» (173), хвърляне «водовъртеж» (155) или отново 
ритник «тигров скок» (върни се в началото на тази глава). 

Тръгваш в атака, но докато отблъсваш останалата част от кавалерията 
на Хонорик, битката зад гърба ти е изгубена. Воините ти не могат да 
се придвижат достатъчно бързо и целият ти ляв фланг е прегазен от 
легиона Меч на обречеността, който се залавя да избива една по една 
частите. Опитваш се да напуснеш бойното поле, но воините ти 
попадат под обстрела на арбалетни стрели, една от които се забива в 
окото ти, избутва Сферата в мозъка и те убива мигновено. 

Сенешалът се надига от канапето и ти се отправяш към тайния изход, 
свързващ Тронната зала с подземията на двореца. Внезапно Скиптъра 
като че ли сам се изтръгва от ръката ти. Как ще постъпиш: ще го 
завържеш към облеклото си и ще напуснеш Тронната зала (299) или 
ще се спреш да го разгледаш (311)? 

Последният ти удар разбива черепа му и той пада мъртъв. Ако твои 
съюзници са поклонниците на Съдбата от град Кули на поличбите, 
премини на 66. Ако не са, продължи да четеш. Ако първоначалният ти 
план е бил да заемете отбранителни позиции покрай целия поток, а 
командният ти пост сега е преместен при Кръстопътна кория, иди на 
248. Ако първоначалният ти план е бил да изтеглиш напред левия 
фланг (елфите са в Камъшитения лес, наемниците - при Старата 
ферма, а командният ти пост е на Високия хълм), обърни на 6. Ако 
първоначалният ти план е бил да изтеглиш напред десния фланг с 
команден пост на хълма Грийнридж, а наемниците да завземат 
фермата на Хартуиг Фел, прехвърли се на 16. 

Съюзниците се оплакват, че не са дошли толкова далече, за да 
попаднат в капан, но ти твърдоглаво отстояваш решението на Гуинет. 
След десет дни вражеските сили се срещат край градските стени. Сега 
чакаш да започнат да се карат. За жалост обаче се случва нещо 
непредвидимо, което проваля стратегията ти. Силите на Процепа са 
под командването на Стареца, който умее да държи войската си 
дисциплинирана и съглашението извън градските стени продължава 
дълго. Най-накрая сте принудени да излезете, защото храната 
свършва и съюзените вражески сили ви помитат. Умираш, 
защищавайки до последно града. 

Виждаш как Дорей льо Жун и воините от Кулите смело се сражават и 
бранят брода. Изведнъж се надигат предупредителни викове. Около 


двеста монаси от Алената богомолка идват откъм Старата ферма и 
препускат нагоре по хълма към позицията ти. 

- Трябва да са дошли от Камъшитения лес! - извиква Хенгист, докато 
той и хората му те заобикалят. Корпусът от знаменосци също се 
скупчва около теб, а монасите, тревожно безмълвни, нападат 
позицията. Кавалерията вече препуска към тебе, но монасите като че 
ли искат само едно - да стигнат до тебе и да те убият. 

Внезапно измежду редиците им изскача напред един мъж. Сферата 
блести ярко - магическото ти зрение разкрива, че това е Старец, може 
би същият, с когото води битка за короната на Ирсмункаст в книга 
първа „УЗУРПАТОР!”. Изпод дрехите му се показват пипала, а около 
устата му стърчат израстъци пипала. Една от гърчещите се „ръце” 
държи тежък боздуган. Близкостоящите воини се отдръпват, 
освобождавайки малка арена. 

- И така, Отмъстителю, ти стигна дотук. Но тук ще настъпи и краят на 
нелепото ти царуване - изсъсква той тихо. 

Ще трябва да се биеш. Не можеш да използваш удари с крак или 
хвърляне, защото си на кон, а само тежкия като боздуган Скиптър и 
юмруците си. Какво ще избереш: удар с ръка «тигрова лапа» (60), 
удар със Скиптъра (70) или ще пришпориш напред коня си, за да 
събориш Стареца на земята (80)? Ако решиш да използваш Скиптъра, 
не можеш да прибегнеш до вътрешна сила за удвояване на щетите. 

През всичките трудни времена Оникаба и стоте му самураи останаха 
твои смели и предани воини. Дадоха жертви, но Оникаба събра и 
обучи хора от града, които да заместят убитите и ранените. Да имах 
не сто, а хиляда такива воини, мислиш си ти. Но няма време да 
поискаш помощ от острова на Изобилието, подкреплението не би 
пристигнало навреме. Когато Оникаба неочаквано умира от сърдечен 
удар, хората му ти поискват разрешение да се приберат по домовете. 
Толкова добре са ти служили, че решаваш да ги пуснеш. 

Премини на 221. 

Плюеш си на петите и бягаш, но тревогата е вече вдигната. Тичаш в 


тъмното и използваш всичките си умения, за да избегнеш търсачите. 
Тогава точно пред теб се появява редица от легионери. Офицерите ги 
строяват, за да предприемат систематизирано претърсване. Как ще 
постъпиш: ще се спуснеш директно към тях (222), ще завиеш рязко 
наляво (232) или ще се шмугнеш в най-близката палатка (242)? 

С настъпването на нощта една от пощенските врани изграчва тихо и 
се оставя на вятъра да я отнесе до Процепа. Преди да се стъмни 
съвсем, острият ти нюх долавя нещо неестествено. Наоколо е 
невероятно тихо, вятърът е сменил посоката си и довява откъм 
Процепа някакво зловоние. Светът става стъклено зелен. Не знаеш 
защо, но мозъкът ти се съсредоточава върху видяното през зелената 
Сфера. Отстъпваш назад шокиран. Само на няколко крачки пред тебе 
стои чудовище, излязло сякаш от най-ужасните ти кошмари. Тялото 
му е като на шестокрак мамут, чиято плът гние. Има три глави, всяка 
различна от другите и всяка отрупана с цял набор от ужасяващи 
бивници, зъби и рога. Туловището му се мести с плавни движения, 
сякаш не ходи, а се носи над земята. През истинското око не се вижда 
нищо - чудовището е невидимо за обикновените хора. От устите текат 
лиги, а трите безформени грапави езика облизват гротескно подутите 
устни. Намерението му да те убие е очевидно. Чудовището е огромно 
и се извисява високо над тебе. Какво ще използваш: ритник «двузъба 
мълния» (213), удар с ръка «ухапване от кобра» (263) или ритник 
«крилат кон» (283)? 

Докато повеждаш резервите към десния фланг, войниците на 
Антосидас започват да напускат бойното поле. Веднага щом 
кавалерията на Обреченост тръгва към брода, новобранците на 
Обреченост атакуват моста. Десетки от тях са посечени от жените 
воини на Серакуб, но те не отстъпват, защото жените воини на Фел- 
Киринла посичат онези, които се връщат назад. Жертвите сред 
девиците на Дама също започват бавно да се умножават. 
Арбалетистите са навлезли в гората Уднъгет и елфите са принудени 
да прекратят смъртоносния си огън, за да се справят с легиона. 
Вражеската войска при брода удвоява усилията си. Изведнъж, още 
преди кавалерията на Дама да е прекосила Стария мост, войниците от 
Демонил хукват да бягат, преследвани от легиона Ангели на смъртта. 
Впускаш се в битката, но не след дълго позицията ти е нападната в 
тил от легионерите на Васч-Ро от градовете Кули на поличбите, 
Мортавалон и Авенег, както и от легиона Ангели на смъртта. Твоите 
воини, хванати в капан заедно с тебе, се бият храбро, но скоро 
оставате само двамата с Дорей льо Жун и се биете, опрени гръб в 
гръб. Толкова е голяма бойната ви ловкост, че накрая Хонорик 
заповядва арбалетистите да ви обсипят със стрели. 
- Сбогом, Отмъстителю. Заслужава си човек да загине до теб - са 
последните думи на Паладинския рицар. 


205 
Отстъпваш назад и усещаш остра болка в петата. Стъпил си на един от 
паяците убийци. Малките пипалца изпомпват отрова в тялото ти. 
Смъртта настъпва милостиво бързо. Сега Хонорик и силите на 
Процепа ще определят помежду си съдбата на Ирсмункаст. 


206 

Докато галопираш бясно напред, следван от около деветстотин 
девици конници на Дама, съзираш Белия маг горе в небето. Съсякъл е 
и трите змея, но самият той е облян в кръв и едва диша. Точно когато 
съюзниците на Хонорик се готвят да нападнат в гръб наемниците на 
Антосидас, ти атакуваш, разпръсвайки вражеските войници. Гледката, 
която ти, Скиптърът и Сферата, Дорей льо Жун и страховитите воини 
на Дама представлявате, им идва твърде много. Те отстъпват въпреки 
многочислеността си. Когато отново се престрашават да нападнат, 
девиците воини на Гуинет вече са заели хълма Грийнридж, 
подсигурявайки го с непоколебимата си войска. През това време 
останалата част от кавалерията на Хонорик още веднъж е отблъсната 
от жените воини на Серакуб и е в пълно отстъпление. Този път не 
могат и да се прегрупират. Обърни на 216. 


207 

След речта ти следва разгорещена дискусия. Изглежда поне някои от 
последователите на Дама са готови да те “подкрепят. 
Последователите на Бийтан са раздвоени, а тези на Бога-природа - 
безразлични. Хората на Немезида и Нулак са срещу теб. Вече са готвят 
да гласуват, когато ти усещаш, че ако сега кажеш нещо, можеш да 
наклониш везните в подкрепа или в ущърб на твоята кауза. Какво ще 
кажеш: че ще им се притечеш на помощ, ако някога бъдат нападнати 
(277), или ще споменеш, че също си ангажиран във военни действия 
срещу изчадията на Процепа (307)? 


208 
Когато ударът те застига, усещаш силата на вълшебна енергия, която 


се излъчва от бляскавия черен боздуган и заплашва да те погълне. 
Хвърли зарове на съдбата, но извади 2 от сбора само за това 
хвърляне. Ако съдбата ти се усмихне, иди на 218. Ако ти обърне гръб, 
премини на 228. 


209 

След голям парад и просълзени сбогувания повеждаш армията в 
пълно военно снаряжение. Гуинет ти е подарила прекрасен бял боен 
кон и ти представляваш истински царствена гледка, яздейки начело 
на армията със Скиптъра в ръка и бляскавото ти смарагдово око. За 
нещастие вражеските врани разузнавачи те забелязват и силите на 
Процепа се отдръпват, въпреки че  Хонорик напредва от 
срещуположната страна. Не можеш да ги преследваш долу в Недрата 
на Орб, защото войниците ти безнадеждно ще се изгубят в 
плетеницата от катакомби и пещери на Процепа. Хонорик обаче 
никога няма да се върне обратно, смятайки това за позорно, затова 
след още един военен съвет, решаваш сега да настъпите срещу 
неговата войска. Премини на 309. 


210 
Бързо издаваш заповедите и призоваваш Дорей льо Жун до себе си. 
Високо горе Белият маг е съсякъл и трите змея, но цената е висока. 
Той се носи към земята и виждаш, че белите му одежди са 
прогизнали от кръв, а лицето му е изкривено от болка. Но може и да 
оживее. Тогава вдигаш високо Скиптъра и се провикваш: 
- В бой! За Ирсмункаст и за свободата на всички! - а Дорей льо Жун 
добавя: 
- За Рошевал! 
Мъжете и жените воини зад теб се втурват напред с вик 


„Отмъстителю! на > уста „Препускаш напред, изпълнен с 
въодушевление и следван от над хиляда воини. Виждаш пред себе си 
как друга редица от облечени в черно конници се спуска да те 
пресрещне. Ударът е страхотен, когато двете войски се срещат. 
Озоваваш се лице в лице с един поклонник на смъртта, капитан от 
Криле на смъртта. Бързо го отстраняваш. До теб Дорей льо Жун и 
рицарите са като ураган, който помита всичко около себе си. Следва 
шеметна битка, която приключва почти толкова мълниеносно, 
колкото и започна. Кавалерията на Хонорик бързо отстъпва, макар ив 
добър боен строй. Извел си конниците към победа. Твоето 
присъствие, както и това на Дорей льо Жун, вдъхва на хората 
допълнителни сили. Но са дадени много жертви. Малко по-встрани 
вражеските конници се строяват за нова атака под грубите команди 
на офицерите. Обръщаш се назад и виждаш, че войниците ти при 
потока са отблъснати към възвишението Колуин. Изходът от битката е 
неясен. Какво ще направиш: ще поведеш кавалерията си обратно, за 
да нападне фланга на новобранците на Обреченост и съюзниците на 
Хонорик (220) или ще тръгнеш по петите на конниците пред теб, за да 
ги довършите (230)? 


211 
Сивокожият трол пристъпва тромаво напред, размахвайки огромния 
си боздуган. Той е около три метра висок и дебел колкото вратите на 
Тронната зала. Чакаш без да помръдваш, сякаш парализиран от страх, 
до мига, в който той се готви да удари. Тогава мълниеносно се 
завърташ като пружина и стоварваш съкрушителен и мощен удар с 
крак «вършачка на Куон» върху учудения звяр. 


ПЕЩЕРЕН ТРОЛ 
Защита срещу ритник «вършачка на Куон»: 6 
Издръжливост: 20 
Щети: 2 зара 


Ако си победил пещерния трол, иди на 19. Ако още е жив, трябва да 
се предпазиш от силния замах на покрития му с шипове боздуган. 
Твоята защита при избягване на тромавия удар е 5. Ако оцелееш, 


можеш да продължиш с: ритник «тигров скок» (195), удар с ръка 
«железен юмрук» (173) или хвърляне «водовъртеж» (155). 


212 
Нанасяш удар на офицера и той пада зашеметен. Войниците се 
спускат към теб с извадени мечове. Сражаваш се храбро, но си насред 
цялата армия на Хонорик. Не след дълго си повален и съсечен. 


213 
Чудовището като че ли не забелязва твоята маневра. Опитва се да те 
ухапе, да те прободе или намуши с всяка от главите си. Не можеш да 
използваш блок, докато се опитваш по-скоро да го избегнеш, то да се 
защитиш. 


ИЗЧАДИЕ НА ПРОЦЕПА 
Защита срещу ритник «двуръба мълния»: 4 
Издръжливост: 24 
Щети: 2 зара + 3 


Ако надвиеш, премини на 323. Иначе защитата ти срещу тройната му 
атака е само 6. Ако оцелееш, можеш да опиташ отново със същия 
ритник (върни се в началото на тази глава), с ритник «крилат кон» 
(283) или судар с ръка «ухапване от кобра» (263). 


214 
Антосидас повежда хората си към брода, където пристигат точно 
навреме, за да предотвратят голям пробив. Повеждаш резервите на 
бегом към десния фланг, където войниците от Кулите отстъпват и са 


готови всеки момент да побягнат. Влизаш в битката на белия си 
жребец, размахал Скиптъра за власт сред приятели. Ако си отказал да 
се биеш на дуел с Хонорик, иди на 224. Ако си се бил с него, мини на 
234. 


215 

Има защо да благодариш на Куон, че през годините на твоята 
подготовка си поемал малки дози различни отрови, докато си добил 
имунитет срещу тях. Една от тях е била отровата на паяците убийци, 
но тя е толкова силна, че никога не си успявал да поемеш дори 
разредена капчица от нея, без да изгубиш съзнание. Запиши си 
числото 255 и ако само един от паяците те е ухапал, иди на тази глава. 
А сега обърни на 373 и направи своя избор. 


216 

Бързо повеждаш все още страховитата си и мощна кавалерия и 
жените воини на Серакуб в атака срещу левия фланг на легиона Меч 
на обречеността. Усещайки вкуса на победата, останалата част от 
армията тръгва в офанзива. Скоро цялата армия на Хонорик е в 
отстъпление, а съюзниците му са напълно разгромени и напускат 
безразборно бойното поле. Твоите сили засега са добре - някои части, 
като защитниците на фермата, са твърде изтощени, но ти издаваш 
заповеди за организиране на преследване с онези войници, които все 
още имат сили за това. Обърни на 250. 


217 
След речта ти следва оживена дискусия. Една от поклонничките на 
Дама казва, че каузата е справедлива и подканя последователите на 
Бийтан също да гласуват да станат твои съюзници. Те обаче са 
раздвоени, а привържениците на Бога-природа са безразлични. 
Поклонниците на Немезида твърдят, че ако изпратят войски чак до 
Човешките предели, ще си изпросят нападение от изчадията на 
Процепа. Изведнъж една жрица на Нулак, върховната Кралица, която 
управлява в злоба и завист и чието докосване е отрова, става и казва, 
че си измамник, който използва вълшебна сила, за да омае членовете 
на Баула. Как ще постъпиш: ще признаеш, че си прибягнал до силата 


на Скиптъра (237), вместо да й отговаряш, ще кажеш, че си също във 
война с изчадията на Процепа (287) или ще дадеш тържествена 
клетва да им се притечеш на помощ, ако някога са нападнати (377)? 


218 
Успяваш да отхвърлиш заплашващата те магия. Старецът изръмжава 
недоволен. Какво ще опиташ: удар с ръка «тигрова лапа» (168), ще 
замахнеш със Скиптъра (178) или ще пришпориш напред коня си 
срещу Стареца (188)? 


219 

Когато отново стигаш до Ирсмункаст, вече е твърде късно да 
попречиш на по-малката войска от Процепа да подсили армията на 
Хонорик. След еднодневна почивка отново се подготвяш за поход. 
Грейстаф, Първосвещеник в храма на Аватар, те запознава с един 
човек, когото нарича Белия маг. Той носи бяла роба и висока 
конусовидна шапка, каквато има само в приказките, но когато 
Грейстаф казва, че трябва да го вземеш в армията, ти с охота се 
съгласяваш. Мини на 229. 


220 
Препускаш обратно начело на кавалерията и се врязваш във фланга 
на новобранците на Обреченост. Почти едновременно с това 
забелязваш, че арбалетистите се оттеглят от гората Уднъгет. Елфите 
на Глифтел, макар и десет пъти по-малобройни, но родени горски 
обитатели, са успели да ги изхвърлят от гората. Ти заедно с конницата 
си, Дорей льо Жун и рицарите се врязвате в зле обучените 
новобранци като нож в прясно сирене, разпръсвайки ги във всички 


посоки. Минути по-късно те вече бягат панически. Воините от Кулите 
са притиснати, но усетили победата, се отбраняват с нови сили и 
скоро цялата войска на Хонорик побягва. Воините от Кулите са 
прекалено изтощени, за да ги преследват. Онези от тях, които са все 
още живи, едва стоят на краката си. Умоляваш кавалерията си да 
направи още едно последно усилие и я повеждаш обратно към 
фермата на помощ на биещите се там войници. За твоя радост обаче 
легионът Меч на обречеността и разгромената кавалерия преминават 
в пълно отстъпление. Премини на 250. 


221 
Гуинет докладва, че нейните съгледвачи са наблюдавали армията на 
Шадазар, която макар и победена, не е била преследвана и се е 
завърнала в Недрата на Орб. Въпреки че са останали без водач, те не 
са дали особено много жертви при превземането на града и при 
прогонването им оттам. 
- Никой не може да каже кога изчадията на Процепа отново ще 
изпълзят от тъмните дълбини на Орб - казва Гуинет. - Ще имаме 
истински късмет, ако не ни нападнат отново, когато техните пощенски 
врани им занесат вестта за напредването на легиона Меч на 
обречеността. 
Дори Демагогът се съгласява с всички останали, че нямаш достатъчно 
войска, даже да се надяваш на победа. Солстис, мрачният 
Първосвещеник в храма на Времето, не казва нищо. Ще го помолиш 
ли да изпрати магьосници да помогнат на армията (241) или ще 
предпочетеш да не му обръщаш внимание (301)? 


222 
Затичваш се право към редицата от приближаващи войници. Най- 


близкият от тях те гледа с недоумение. Ще се опиташ ли да си 
пробиеш път през тях (322) или ще извикаш: 
- Хей, момчета, какво става (332)? 


223 

Когато Мардолх замахва да те удари, имаш време само да се 
наведеш и да насочиш удар с ръка «ухапване от кобра» под кожения 
му колан, където се съединяват човешкия торс и надутото тяло на 
гъсеница. Защитата на Мардолх е 6. Ако ударът ти е успешен, иди на 
231. Ако не е, попадаш под един от четирите юмруци. Губиш 3 точки 
издръжливост и ако си все още жив, се връщаш в началото на тази 
глава. 


224 

Въпреки твоето присъствие със Скиптъра и пристигането на нови 
попълнения, разпадащата се и изгубила дух армия не се съвзема. 
Усещаш, че простите войници са загубили доверие в тебе, защото 
отказа да се дуелираш с Хонорик. Те са били готови да се сражават за 
теб, но ти за тях - не. Едно ново нападение от кавалерията на Хонорик 
решава съдбата ти. Десният фланг се разчупва и побягва, последван 
от останалата част от редицата ти. Настъпва страхотна сеч от страна на 
преследващата конница. Опитваш се да събереш войската, но си 
съсечен почти мимоходом от тежката кавалерия на Вестителите на 
обреченост. Може би ще те споменат в някоя песен. 


225 
Отровата прониква в кръвта ти, но твоят имунитет намалява ефекта й. 
Докато смачкаш и последния паяк убиец обаче, губиш 8 точки 


издръжливост. Ако все още си жив, едва вярваш на очите си, като 
виждаш как черните елфи яхват гигантските си врани и отлитат в 
падащия мрак, който сякаш струи като черна мъгла от Процепа. 
Обърни на 185. 


226 

Надаваш боен вик и повеждаш атаката, но реакцията от страна на 
воините ти е слаба, въпреки влиянието на Скиптъра. Сякаш са 
загубили доверие в теб. Тръгваш напред, но воините на Хомгрот се 
извръщат и те посрещат лице в лице. Атаката е безрезултатна. 
Присъствието ти вместо да вдъхва кураж, като че ли има обратен 
ефект върху духа на армията. Нападението е отблъснато и 
кавалерията на Хонорик отново тръгва напред като този път прави 
пробив към тила на левия ти фланг. След около половин час цялата ти 
армия е в отстъпление. Опитвате се да напуснете бойното поле, но 
попадате под дъжд от стрели. Една от тях се забива в окото ти и 
избутва смарагдовата Сфера назад, убивайки те мигновено. 


227 
Докато чакаш в по-малката заседателна стая, мандатьорите обсъждат 
колко войска да изпратят в твоя помощ. Най-после вратата се отваря 
и се появяват двама души. Пръв влиза ученият председател на Баула - 
Обуда Вархегийн. Той е облечен в дълга жълта роба с емблемата, 
която заема централно място в теологията на Бийтан: половин колело 
с пет стрели, символизиращи многото пътища за вършене на добри 
дела. Зад него стои забележителна жена, облечена в обикновена 
дълга рокля и син шал, а рижавите Йй къдрици са вдигнати в кок. 
Сините й очи са топли и меки. Тя се усмихва. Когато Обуда я 


представя като Хиватала, майсторка на меча и предводителка на 
стражата в Серакуб. Учудването ти на нейната титла е голямо и това й 
доставя удоволствие. Сядате около една малка маса и те ти разказват 
какво се е случило в Баула. Гласуването е одобрило войска само от 
две хиляди души, които да те подкрепят във военните действия, но 
Хиватала обещава да събере още доброволци. Обуда също смята, че 
ако проводи послание на последователите на Бийтан от град Авенег в 
Човешките предели, те със сигурност ще пратят войска, защото са 
смъртни врагове на Хонорик. Когато напускаш приятния Град на 
цветята, се чувстваш обнадежден. Самата Хиватала ще командва 
силите на Серакуб и ще пристигне с две хиляди жени воини, от които 
петстотин конници, и хиляда майстори на меча от армията на 
Безкрайните възможности, последователи на Бийтан. 

Премини на 387. 


228 
Усещаш как студ стяга самата ти душа. Боздуганът е просмукал част от 
тебе. Губиш 1 точка вътрешна сила. Ако нямаш повече вътрешна сила, 
обърни на 334. Ако имаш, какво ще предприемеш: ще пробваш удар с 
ръка «тигрова лапа» (168), ще замахнеш със Скиптъра към Стареца 
(178) или ще пришпориш напред коня и ще се помъчиш да го 
повалиш (188)? 

Рано на другата сутрин в царските покои пристига вестоносец. Ако си 
играл „УЗУРПАТОР!” (книга първа от поредицата) и един рицар на име 
Дорей льо Жун ти е помогнал да победиш Узурпатора и да го свалиш 
от трона, иди на 249. В противен случай, мини на 259. 

Даваш заповед и препускаш напред, въодушевен от вкуса на 
победата. Кавалерията е по петите ти, а Дорей льо Жун надава 
радостен вик. Следва битка на живот и смърт, в която надделяват 
твоите воини. Конницата на Хонорик се сражава отчаяно и не се 
разпада единствено благодарение на Вестителите на обреченост. Но 
зад гърба ти воините от Кулите не издържат повече. Разпръсват се и 
побягват в пълно отстъпление. Новобранците на Обреченост се 
спускат след тях, ала редовната войска от Хомгрот, Мортавалон и 
Авенег избиват наляво и нападат в тил хората ти, които отбраняват 
фермата. Битката е загубена. Войската във и около фермата е тотално 
разгромена. Накрая едно кавалерийско копие се забива в гърлото ти, 
точно когато се опитваш да събереш войската. Умираш мигновено. 

Неочаквано твоят удар кара огромния син на Нил да се сгърчи и да се 
свлече назад. Сетне той сякаш се свива като издъхващ балон и сменя 
цвета си, докато става целият черен. Когато трансформацията 
приключва, пред себе си виждаш не син на Нил, а ебонитов дявол - 
изчадие от долните равнини, Седемте ада, или многото нива на 
Бездната. Тези същества са способни да проникват в умовете на 
хората и да предизвикват спомени на ужас и страх. Дяволът ти се е 
представил за Мардолх, но твоите проблеми не спират дотук. Той се 
усмихва зловещо и кожата му започва да дими. Скоро облаците 
пушек ще го скрият напълно и той отново ще нападне. Ще се върнеш 
ли в Тронната зала (245) или ще рискуваш всичко и без да се 
замисляш, ще се хвърлиш в атака в пушека (257)? 

Побягваш, като заобикаляш всички осветени места. Стигаш до края на 
лагера, но изведнъж на пътя ти се изпречва едно уродливо чудовище. 
Това е великан човекоядец, гротескно облечен като войник на 
Обреченост. Докато го приближаваш, той ръмжи заплашително. Ако 
владееш акробатически умения, обърни на 282. Ако не, мини на 292. 

Втурваш се надолу по стълбището и завиваш по коридора към 
предверието на Тронната зала, но се натъкваш на група оркове, които 
се свиват, когато те виждат. Нещо не е наред. Не че ги е страх от тебе, 
а правят път на едно друго същество, чиито тежки стъпки чуваш да се 
приближават от стълбата към предверието. Те отстъпват още назад и 
към тебе се насочва огромна тъмна сянка. Ако си опитен катерач и 
искаш да се оттеглиш към покрива на двореца, откъдето ще слезеш, 
иди на 393. Ако твърдо си решил да се биеш с каквото се появи, 
обърни на 385. 

Когато виждат теб и влиянието на Скиптъра, защитниците на брода 
надават мощен вик на радост. Пресните сили се впускат в битката. Ти, 
Дорей льо Жун, неговите Паладински рицари и Хенгист събирате 
кавалерия от около 350 конници и ги повеждате в атака. Водени от 
най-добрите воини на бойното поле и с висок дух, те нападат 
кавалерията на Кулите, която е съюзник на Хонорик. Дорей льо Жун 
размахва меча във всички посоки като обезумял. Битката е жестока и 
кратка - врагът е смлян. Те побягват, повличайки със себе си и част от 
кавалерията на Хомгрот. Във въздуха Белият маг е убил и трите змея, 
макар че е бил принуден да се оттегли полужив на хълма Грийнридж. 
Изведнъж насред битката пред тебе се появява фигура. Сферата 
блести силно - магическото ти зрение разкрива, че това е Старец, 
може би същият, с когото води битка за короната на Ирсмункаст в 
книга първа „УЗУРПАТОР!”. Изпод дрехите му се показват пипала, а 
около устата му стърчат израстъци пипала. Една от гърчещите се 
„ръце” държи тежък боздуган. Близкостоящите воини се отдръпват, 
освобождавайки малка арена. 


- И така, Отмъстителю, ти стигна дотук. Но тук ще настъпи и краят на 
нелепото ти царуване - изсъсква той тихо. 

Ще трябва да се биеш. Не можеш да използваш удари с крак или 
хвърляне, защото си на кон, а само тежкия като боздуган Скиптър и 
юмруците си. Какво ще избереш: удар с ръка «тигрова лапа» (264), 
удар със Скиптъра (274), или ще пришпориш напред коня си, за да 
събориш Стареца на земята (284)? Ако решиш да използваш 
Скиптъра, не можеш да прибегнеш до вътрешна сила за удвояване на 
щетите. 

Безшумното ти придвижване, познанието ти на горите и най-вече 
уменията ти на преследвач ти помагат, когато обръщаш на изток и 
поемаш през пустошта. На няколко пъти за малко да се сблъскаш с 
орди оркове, които се завръщат от грабежи през равнината на 
вътрешно море. Ясно е, че не само Ирсмункаст е подложен на тормоз 
от изчадията на Процепа. До Серакуб остават още два дни път. Тъкмо 
заобикаляш Гъстите гори, когато изведнъж група от двайсет ездачи 
изскача от гората и препуска към теб. Отдъхваш си като виждаш, че 
носят ромбоидните щитове на последователите на Дама. Това е 
патрул от град Серакуб. Продължи на 17. 

Когато конницата ти тръгва напред, тази на Хонорик реагира с добре 
отработена прецизност. Кавалеристите се разцепват на две и 
арбалетистите, Дъжд на обреченост, изтичват напред, за да хвърлят 
опустошителен залп от стрели. Твоите конници сякаш са се сблъскали 
с тухлена стена - предните редици се сгромолясват в объркана 


купчина от коне и хора. Вражеската кавалерия отново се събира и 
напада объркания строй на твоите конници. Сечта е ужасна. Само за 
минути е повалена половината от кавалерията ти, а останалата част 
хуква през бойното поле, напълно разбита. Битката приключва, преди 
да е започнала. Легионът Меч на обречеността може да си избира 
къде да напада през огромните дупки в твоята отбранителна линия и 
не след дълго цялата ти армия побягва. Един кавалерийски ескадрон 
те съсича почти мимоходом, докато се опитваш да събереш войската. 

- Какво открито признание за вина? - извиква един от 
последователите на Немезида. Девиците на Дама се отвръщат от 
тебе. Само последователите на Батаян като че остават невъзмутими, а 
един от тях изтъква, че фактите си остават същите. Гласуването обаче 
е силно против тебе. Председателят на Баула Обуда Вархегийн казва, 
че не ще намериш съюзници сред народа на Серакуб. Завръщаш се 
веднага, за да се погрижиш за отбраната на Ирсмункаст, но когато 
Хонорик напада, малобройната ти войска е разгромена, а ти самият 
умираш, защитавайки стените на града. 


238 
Гуинет се изправя и казва: 
- Нека първо чуем докладите на нашите разузнавачи - след което 
посочва Глайвас. 
- Ето какво знаем за силите на Хонорик - казва Глайвас и прочита 
доклада. После ти го подава. 


АРМИЯТА НА ХОНОРИК 
Легион Меч 5000 воини с мечове 
на обречеността 2000 воини с арбалети, 


Дъжд на обреченост 
500 Конници (бронирани), 
Вестители на обреченост 


Легион на Авенег 1000 воини с мечове 
Легион на Кулите 1000 воини с мечове 
Жените на Хомгрот 1000 воини с мечове 
500 Конници 
Войници 1000 копиеносци на Мореин 
на Мортавалон 
Монаси от Алената богомолка 200 
Новобранци 4000 


на Обреченост 
Общо около 16 200 души 


- Ние можем да изкараме около 10000 души, далеч по-малобройна 
армия от тяхната. А за легиона Меч на обречеността се знае, че са 
най-добрите войници в Човешките предели - добавя Глайвас. 
Продължи на 4. 

Завръщаш се в Ирсмункаст, за да видиш дали са дошли още войски, 
които да последват твоята кауза. Почиваш един ден и отново се 
подготвяш за поход. Грейстаф, Първосвещеник в храма на Аватар, те 
запознава с един човек, когото нарича Белия маг. Той е облечен с 
бяла роба и носи висока конусовидна шапка, каквато има само в 
приказките, но си казваш, че щом Грейстаф настоява вълшебникът да 


се присъедини към армията ти, ти ще се съгласиш с охота. Премини 
на 229. 


240 

Кавалерията ти смело препуска да ги посрещне. Сблъсъкът е 
ужасяващ и жертвите при удара са много. Минути по-късно воините 
при потока, които са два пъти по-малко и лека-полека отстъпват, най- 
после побягват. Те минават покрай позицията ти, безпощадно 
преследвани. При тази гледка дисциплината в армията ти се разпада 
и редиците се разчупват. Отчаяно се мъчиш да събереш части от 
войската за последна битка, но няма никакъв резултат. Накрая си 
посечен от група бронирани конници, които дори не знаят кой си. 
Може би някога ще бъдеш споменат в песен. 

- Изпитанията и вълненията на владетелите на градовете не 
заслужават вниманието на храма на Снежния баща, който е дошъл 
преди всички и ще остане след всички, също както храмът на 
Сезоните би оцелял под владичеството на онзи, когото ти наричаш 
Хонорик - отговаря Солстис. 
- А под владичеството на изчадията на Процепа? - пита Демагогът. - 
Дори ти, Солстис, който си се откъснал от света, трябва да си чул 
разказите за града на Черепите, разположен дълбоко под Процепа. 
Как ще се справи безценният ви храм под игото на Старците? 
Солстис не се трогва от изблика на Демагога. От храма на Времето, не 
ще бъде обещана помощ. Иди на 301. 

Връхлиташ в една палатка. Вътре войник с купа димяща каша в ръце 
те зяпва изумено. Веднага излизаш, като измърморваш някакво 
извинение. Към тебе приближава дълга войнишка редица. Наблизо 
до голямо обсадно оръдие стои каруца, натоварена с оръжие и други 
боеприпаси. Какво ще направиш: ще притичаш и ще се скриеш в 
сянката на обсадното оръдие (252), ще побегнеш с всички сили 
наляво (232) или ще се втурнеш право срещу войниците (222)? 


243 
Имаш ли зелена смарагдова Сфера на мястото на изваденото ти ляво 
око? Ако е така, иди на 203. Ако не, мини на 253. 

Кавалерията, водена от Толър, както и рейнджрите, нападат 
моментално. Хепънинг и другите Посредници вече се придвижват 
към горещите точки. Воинът Келмик хвърля огнени топки и енергийни 
залпове в редиците на врага. Някои попадат в целта, а други са 
обезвредени от магьосниците на легиона. Битката е отчаяна. 

Точно тогава три крилати чудовища - летящи Влечуги, се издигат от 
Господарския баир. С ужас разпознаваш, че това са змейове. Те се 
спускат в атака и нанасят страхотна разруха сред войниците на земята 
със своите челюсти и покрити с отровни шипове опашки. Само за 
секунди, дори преди да си имал време да издадеш заповеди, целият 
ти десен фланг е разгромен и се разбягва в ужас. Кавалерията на 
Хонорик се впуска в яростно преследване, избивайки остатъците от 
войниците на Кулите. Легионът Меч на обречеността минава напред, 
за да заобиколи защитниците на брода. След броени минути 
Антосидас и неговите хора напускат бойното поле, преди дори да са 
влезли в бой. Дорей льо Жун пришпорва коня си в сражението, но е 
безсмислено. Ти се мъчиш да събереш хората си, но цялата армия 
бяга в безредие. Останал сам и откъснат от своите, ти биваш съсечен 
без нито един приятел до теб. Може би ще те споменат в някоя песен. 


245 

На горната площадка на стълбите дръпваш ръкохватката на факлата и 
тайната врата към Тронната зала се отваря. Сетне връхлиташ вътре и 
изненадваш море от оркове и два огромни трола. Те са заети с 
плячкосване на кралските богатства и ценности, но сега вниманието 
им се насочва към тебе. Осъзнаваш, че не ще успееш да стигнеш до 
вратата, затова се опитваш да се върнеш в подземията. За твой ужас 
тайната врата се хлопва и колкото и да се мъчиш не можеш да я 
отвориш. От демоничния смях на дявола разбираш, че той е увиснал 
на ръкохватката и така те е хванал в капан. Бориш се героично, но 
накрая си победен и разкъсан в собствената си Тронна зала. 

Воините на Серакуб бързо заемат позиции, докато кавалерията, 
водена от Вестителите на обреченост и облечени от глава до пети в 
желязо, влиза в атака. Твоите войници се отдръпват назад при 
първоначалния шок, но успяват да удържат. Дъжд на обреченост 
обръщат надясно към гората Уднъгет, а самият легион следва отблизо 
кавалерията. Конницата на Хонорик е отблъсната, но следва 


нападение от пехотата. Настава меле и жесток близък бой. 
Сражението е особено ожесточено при фермата на Хартуиг Фел, 
където отбраната зад дървените огради е силна. Воините между 
фермата и Високия хълм са под заплахата от нова атака. Ще 
заповядаш ли кавалерията на Серакуб и Ирсмункаст да заобиколят 
фермата и да нападнат легиона (256) или ще накараш воините от 
Серакуб при Високия хълм да извият и да се нахвърлят срещу легиона 
(266)? 

Тичаш обратно към покрива на двореца и се взираш надолу през 
ръба на бойните кули към градините. Разреденият пушек разкрива 
море от груби физиономии на оркове, обърнали погледи в очакване 
нагоре. Оттам няма изход, затова отново се втурваш надолу по 
стълбите към преддверието на Тронната зала. Орковете са се 
подредили зад пещерния трол, който тъкмо се е канел да се покатери 
нагоре по стълбите след тебе. Той се ухилва смразяващо и размахва 
огромния си лъскав боздуган. Няма време да мислиш. Какво ще 
използваш: ритник «тигров скок» (195), удар с ръка «железен юмрук» 
(173) или хвърляне «водовъртеж» (155)? 

Вдигаш очи нагоре и пред погледа ти се разкрива славна гледка. 
Вражеската кавалерия е отблъсната и отстъпва макар и в стройни 
редици. Твоето присъствие, както и това на Дорей льо Жун, който се 
бие като вихър, са били достатъчни, за да наклонят везните в твоя 
полза и да постигнете превъзходство над елитните Вестители на 
обреченост. Жертвите обаче и от двете страни са многобройни. Иди 
на 7. 

Вестта е, че разрешение да се присъединят към армията ти искат 
един Паладински рицар от земите отвъд Процепа, наречен Дорей льо 
Жун, и още четирима души, които всички носят червения кръст на 
Рошевал, Принц на странстващите рицари и най-свят сред светите. 
Скачаш от леглото и бързо навличаш дрехите си, нетърпелив да 
приветстваш великия воин, който ти помогна в час на нужда, като за 
момент забравяш огромния му фанатизъм, който го отведе до 
пределите на Орб с едничката цел единоръчно да заличи злото от 
земята. Той се радва да те види и ти му казваш, че за теб ще е чест той 
и неговите приятели да яздят редом с теб. Питаш го защо така 
внезапно напусна, без да се обади, а той отвръща: 
- Имаше какво да се свърши и извън пределите на Ирсмункаст. Освен 
това оставих тебе да се погрижиш за нещата. 
Отговаряш му, че по-скоро нещата са се погрижили за теб, откакто той 
си тръгна, а той се усмихва - нещо, което го виждаш да прави за пръв 
път. Мини на 269. 

В далечината разпознаваш самия Хонорик на кон. Той се опитва да 
възстанови строя в остатъците от армията си за безопасно 
отстъпление. После допира нещо до устата си и го надува - това е рог. 
Мощен, оглушителен звук проехтява чак до небесата и сякаш отеква 
през всички пространства на живота. Сърцето ти и сърцата на твоите 
войници се свиват от страх. Дорей льо Жун затиска ушите си с ръце. 
Тогава пред Хонорик някаква фигура започва да добива форма. 
Появява се огромен гигант, абаносово-черен и висок осем метра. В 
ръка държи огромен меч - същия като Сорцерак, вълшебното острие 
на Хонорик, но многократно по-голям. Черният титан тръгва към теб с 
блеснали очи, а около бедрата му сияе бледа седефена светлина. Как 
ще постъпиш: ще предприемеш заедно с Дорей льо Жун и останалата 
част от кавалерията нова атака (376) или ще заповядаш на войската си 
да отстъпи пред това чудовище (386)? 

- Тогава къде искаш да отида, Антосидас - питаш грубоватия наемник. 
- В град Сива зора - отговаря той, а останалите вдигат поглед 
изненадани. - Силите на Морейн, бог на Империята, само търсят 
повод за война. Живеят единствено, за да се бият и казват, че 
половината от войниците им не са хора, а зверове. Всеки от тях е 
силен за двама. 
Грейстаф Казва: 
- Дали няма да причиним повече зло на Човешките предели? 
Антосидас отговаря: 
- Ще ги подкупим със земи на изток от града. Така ще ни пазят от 
изчадията на Процепа. Ирсмункаст винаги е страдал, защото е най- 
източният град в Човешките предели, най-близо до Недрата на Орб. 
Продължи на 361. 

Спотайваш се приклекнал, дишането ти е спряло и тялото 
неподвижно. Преследвачите те подминават, без да те открият. 
Изчакваш да стихне глъчката и тъкмо си мислиш, че вече е безопасно 
да излезеш, когато някакъв звук те кара да застанеш нащрек. Сферата 
отново започва да блести, което показва че има магия. Тогава 
наблизо някой възкликва учудено и ти осъзнаваш, че магьосник е 
използвал магия, за да те открие. Скачаш нагоре и викаш пред себе си 
млад вълшебник, явно на Немезида, който те гледа изумен. Трябва 
да го обезвредиш, преди да е вдигнал тревога, затова запращаш удар 
«железен юмрук» в лицето му. Защитата му е 7. Ако успееш, иди на 
262. Ако не го уцелиш, мини на 272. 

Не се чуват никакви предупредителни стъпки, шумолене по земята 


или дори дишане. Стоиш вцепенен и търсиш следа от съществото, 
което изпуска отвратителната миризма. Разбираш къде е, едва когато 
си промушен от невидим рог. В следващия миг сякаш цяла глутница 
от разярени чудовища те раздира и разкъсва. Нещо те издига от 
земята, набоден на рога, и скоро умираш. Сега за Ирсмункаст ще се 
бият силите на Хонорик и тези от Процепа. 

И Толър от кулите, и Белият маг заявяват, че подкрепят плана на 
Дорей льо Жун. Глайвас и Глифтел се изказват в подкрепа на плана на 
Гуинет. Тогава Хиклинг от Демонил дава собствения си съвет: 
- Ние сме по-малобройни. Ето защо позицията ни трябва да бъде 
отбранителна. Аз предлагам отбрана, като използваме терена по най- 
добрия начин, по протежение на цялата долина. Лейди Гуинет трябва 
веднага да поведе войската си и да заеме моста Рурик, следвана от 
кавалерията, която ще запълва евентуалните пробиви на врага. 
Моите две хиляди пехотинци и петстотин души кавалерия ще държат 
брода, а стрелците на Глифтел ще окупират гората Уднъгет. Воините 
от Кулите и тяхната конница ще образуват линия от гората Уднъгет до 
Камъшитения лес покрай рова. Хиляда войника от Кулите и 
наемниците на Антосидас ще стоят в резерв близо до хълма 
Грийнридж, където Властелинът ще разположи командния си пост. 
Глайвас и рейнджрите ще държат възвишението Колуин. Това е моят 
съвет. 
Другите Посредници и Антосидас подкрепят този план. 
- Е, Владетелю - казва Хенгист, - какво е твоето решение? Какви 
заповеди ще издадеш? 
Чий съвет ще последваш: този на Гуинет (392), на Дорей льо Жун (402) 


или на Хиклинг (412)? 

Отминаваш неплодородната и гола шир, която обгражда Процепа и 
навлизаш в залесени хълмове, а после в най-гъстата гора, която 
някога си виждал. Високите дървета растат така близо едно до друго, 
че почти не пропускат слънчевите лъчи и ти трудно разпознаваш деня 
от нощта. Това е гората на Прехода, за която се говори, че който 
навлезе в нея, преминава от този свят в сумрачното царство на 
сънищата и никога повече не се завръща. След два, а може би и три 
дни, излизаш на полянка, където слънчевите лъчи къпят един мършав 
човек в сива роба. Пристъпваш напред, за да попиташ за пътя, но 
слънцето се скрива зад облак и когато отново се показва, фигурата е 
изчезнала и чуваш само един бухал. Най-после дърветата се 
разреждат и излизаш на брега на красива зелена река. Това е 
пълноводната река Сибокостна и ако следваш кривините й, ще те 
отведе в приказния град Сива зора. Обърни на 265. 

Кавалерията ти се втурва с победоносен вик напред, но попада право 
в дъжд от арбалетни стрели. Около две хиляди конника са повалени. 
Сякаш са се сблъскали с тухлена стена - предните редици се 
сгромолясват в объркана купчина от коне и хора. 

Изведнъж воините между фермата и Високия хълм отстъпват и 
побягват, а легионът се изсипва през пробива. Хълмът Грийнридж е 
превзет и ти си съсечен от орда обезумели легионери. Всичко 
свършва. 

По някаква случайност се сблъскваш с димящия дявол, поваляйки го 
на земята, и му нанасяш няколко удара. Ако владееш умението юби- 
джуцу, иди на 273. В противен случай дяволът успява да се отскубне, 
преди да си го убил, и побягва от стаята, оставяйки след себе си диря 
от дим. Отиди на 267. 

Заповядваш общо отстъпление към село Бриджбийм. Но просто 
нямаш достатъчно хора за тази цел. Веднага щом издаваш заповедта. 
Врагът пробива през всички флангове и преди да осъзнаеш какво 
става, стройното отстъпление се е превърнало в безразборно бягство. 
Убиват те в бой, докато се опитваш да събереш войската. 

Вестта е, че разрешение да се присъединят към армията ти искат 
един Паладински рицар от земите отвъд Процепа, наречен Дорей льо 
Жун, и още четирима души, които всички носят червения кръст на 
Рошевал, Принц на странстващите рицари и най-свят сред светите. 


Приемаш и казваш на Гуинет да ги държи под око. След това свикваш 
последния военен съвет, преди да напуснете града в похода срещу 
Хонорик. Мини на 269. 

Три крилати чудовища се издигат от Господарския баир. Това са 
крилати змейове. Кръвожадни същества с огромна сила. Те се спускат 
надолу към войската, която брани потока, и умъртвяват цели групи с 
челюстите си и покритите си с отровни шипове опашки. Воините не 
издържат, напускат строя и се разбягват в пълно отстъпление. Врагът 
идва на талази. Много от тях нападат в тил войската във фермата. 
Скоро цялата ти армия бяга ужасена. Докато отчаяно се мъчиш да 
събереш войската си, група тежко въоръжени кавалеристи те съсичат 
почти мимоходом. без дори да знаят кой си. Но може би някога ще 
бъдеш възпят в песен. 

- Оставете ме сам сега. Искам да помисля - казваш ти и те един по 
един излизат от Звездната стая. Решението ти ще бъде съдбоносно. 
Ако желаеш да се консултираш с писарите и да получиш повече 
информация за градовете, иди на 61. Ако си готов с избора, иди на 
281. 

Един единствен удар събаря магьосника на земята. Той угасва като 
кибритена клечка. Преследвачите вече не се чуват и е лесно да се 
измъкнеш незабелязан от лагера. Стопяваш се в нощта, упътвайки се 
към сигурността на твоята войска. Обърни на 100. 

Ако притежаваш умението юби-джуцу, мини на 323. В противен 
случай решаваш да размажеш една от главите с възможно най-силен 
удар между очите. 


ИЗЧАДИЕ НА ПРОЦЕПА 
Защита срещу удар с ръка «ухапване от кобра»: 3 
Издръжливост: 24 
Щети: 2 зара + 3 


Ако победиш, иди на 323. Ако не, защитата ти срещу ухапванията и 
пробожданията на триглавия звяр е 5 и трябва да избягваш ударите 
му, защото не можеш да блокираш всичките му атаки. Ако оцелееш, 
можеш да прибегнеш до ритник «крилат кон» (283), ритник «дбузъба 
мълния» (213) или отново да опиташ удар с ръка «ухапване от кобра» 
(върни се в началото на тази глава). 

Конят ти лудешки подскача, докато Старецът се приближава. 
Отскачаш от седлото и стоварваш ръка надолу към главата му. 


СТАРЕЦ 
Защита срещу удар с ръка «тигрова лапа»: 7 
Издръжливост: 22 
Щети: Тзар + 2 


Ако си го убил, премини на 294. Ако още е жив, той замахва с 
боздугана към гърдите ти. Защитата ти е 7. Ако те удари, приемаш 


щети по обичайния начин и отиваш на 304. Ако не те уцели, как ще 
продължиш: ще прибегнеш отново до удар с ръка «тигрова лапа» 
(върни се в началото на тази глава), ще пришпориш напред коня си 
към него (284) или ще го съсечеш със Скиптъра (274)? 

Преброждайки гората, си заобиколил планините Хорн, южната 
граница на Човешките предели и си навлязъл в земите на Зверовете. 
Тук също живеят хора, но дали те управляват е под .въпрос. Не знаеш 
какво те очаква тук, докато завиваш, следвайки реката, и съзираш 
спретнати поля, които заобикалят потънал в мъгла град. С 
напредването на деня мъглата се вдига и разкрива гордо укрепени 
стени, построени в стила на древните императори - от Синия тюлен; 
Сива зора наистина е древен град. За твоя изненада виждаш, че 
полята се обработват от роби, завързани един за друг в редици. 
Другите селяни, които заедно с робите култивират земята на 
господарите си, явно са крепостни. Зверове със свински глави, голи 
до кръста и с яки огромни туловища, чиято синкаво-черна кожа 
пращи от опънати мускули, принуждават хората да работят по- 
усърдно. Почти не ти обръщат внимание, докато приближаваш 
графските порти. Обърни на 275. 

Воините на хълма се спускат по склона; хиляда и петстотинте 
легионери са принудени да се обърнат и да посрещнат тази заплаха. 
Мелето продължава, но сега десният ти фланг изглежда се държи 
добре. Зад плътните редици на арбалетистите обаче кавалерията на 
Хонорик се прегрупира. Изведнъж Хенгист сграбчва рамото ти и сочи 
наляво. От блатото Рийкфен изскачат монасите от Алената богомолка, 
около двеста души. 
- Сигурно незабелязано са доплували по реката, идвайки от гората на 
Сенките - извиква Хенгист. 
Те се втурват в атака към жените воини от Серакуб, които смело 
отстояват на нападенията от съюзниците на Хонорик при брода. Но 
след тази нова атака те започват да отстъпват, защото много от тях са 
принудени да се обърнат, за да посрещнат новата заплаха. 


Как ще постъпиш: ще заповядаш на елфите да изскочат от 
Кръстопътна кория и да нападнат монасите (276) или ще наредиш 
кавалерията на Серакуб да препусне обратно и да стори това (286)? 

Димът от дявола изгаря гърлото ти, докато пипнешком се движиш по 
подземните тунели. Принуден си да се откажеш от преследването - 
дяволът го няма никакъв. Отминаваш надгробните плочи на загинали 
владетели, прекосяваш една пещера, използвана за бърлога от някой 
трол, и най-накрая излизаш в гробището до надгробния камък на 
отдавна погребан владетел, цар Калмон. Незабелязано се промъкваш 
и навлизаш в улиците на града. Прехвърли се на 73. 

Нападаш врага при брода и атаката се оказва сравнително сполучлива 
- те отстъпват, но не са разгромени. През това време обаче десният ти 
фланг е пробит и легионът Меч на обречеността започва да пронизва, 
притискайки войските ти. Битката е изгубена. Опитваш се да 
организираш войската, но скоро цялата армия е разгромена и 
побягва. Група кавалеристи те съсича, хващайки те на открито, докато 
се мъчиш да събереш хората си. 

На последния военен съвет трябва да решиш как да разпределиш 
силите си. За да разгромиш Хонорик, ще ти е нужна силна войска, но 
в същото време, когато напуснеш града на поход срещу Хонорик, 
силите на Процепа ще обсадят Ирсмункаст. затова ще трябва да 
оставиш някакви формирования, които да го бранят. Ако останеш в 


града, вражеските сили ще се обединят пред градските стени. Ако 
считаш, че това е най-правилната стратегия, както предлага Гуинет, 
иди на 199. Лакланд, водач на някогашната армия на Узурпатора и 
Първосвещеник в храма на Немезида, предлага да оставиш в града 
градската милиция и да речем хиляда девици воини на Дама, които 
да го защитават. Антосидас поглежда Лакланд сърдито и предлага 
вместо това в града да останат Лакланд и войската му от 3500 души, 
които той цени много по-малко от 2000 воини на Гуинет. Демагогът 
настоява да разделиш на две силите и да оставиш половината да 
защитава града. Чий съвет ще последваш: на Лакланд (279), на 
Антосидас (209) или на Демагога (341)? 

Разказваш на Белия маг какво си видял преди няколко часа. Стоейки 
до тебе, той казва тихо: 
- Моето време дойде, Владетелю - сетне промърморва нещо 
неразбираемо. Изведнъж се издига високо в небето и полита към 
Камъшитения лес за голямо изумление на всички на възвишението 
Колуин. Точно тогава три крилати змея излитат от Господарския баир 
и се насочват към воините на Кулите. Високо в небето Белият маг с 
блеснали от слънцето одежди се насочва да ги посрещне със 
светкавици и магически могъщи слова. Крилатите змейове го 
заобикалят, тракат с челюсти и плющят с покритите си с отровни 
шипове опашки. 
Разгромените останки от кавалерията ти почиват наблизо и чакат 
заповедите ти. В този момент пристига Дорей льо Жун на кон с 
очукани и опетнени с кръв доспехи. 
- Трябва ни подкрепление при потока, Владетелю - извиква той. - 
Воините от Кулите няма да издържат още дълго! 
Поглеждаш наляво. Кавалерията на Хонорик като че ли се е 
поотдръпнала, но легионът Меч на обречеността все още се опитва 
да пробие. Ала взаимните усилия на девиците на Гуинет, войниците 
на Демонил и, учудващо, наемниците на Антосидас, както и 
дървените стени на фермата, ги държат на разстояние. Забелязваш, 
че около хиляда воини от Кулите все още не са включени в боя там. 
Ще заповядаш ли на кавалерията да навлезе в битката при потока 


(280) или ще изтеглиш хората от фермата към потока, а кавалерията 
ще задържиш в резерв засега (290)? 


271 
Лакланд мълчи. Не можеш да разгадаеш какво иска той - възможно е 
дори да желае победата на Хонорик. За твоя изненада Солстис има 
предложение: 
- Упанишад. Това е най-големият град на Орб. А най-големият храм в 
този най-голям град е този на, твоя собствен бог Куон Изкупителя. Той 
е по-голям от всички останали храмове, взети заедно. Следващи по 
големина там са храмовете на Дама и на Морейн. Всички ще сте 
доволни. 
- Но Упанишад се намира отвъд пустинята Дерван - казва Хенгист. - 
Толкова е далече, колкото и Уоргрийв Аббас. 
- Няма време, Солстис - казваш ти, Първосвещеникът на Времето те 
поглежда обидено. 
- Време има винаги - заявява той и излиза от Звездната стая, за да се 
заключи отново в своя храм. Премини на 261. 


272 
Магьосникът се дръпва ужасен назад. Има късмет, защото ти не го 
уцелваш. Сетне със сковано от страх лице започва да вика за помощ 
колкото му глас държи. Отърваваш се бързо от него, но 
преследвачите пристигат след секунди. Този път няма отърваване и 
скоро си хванат и убит. 


273 
Дяволът издава пронизителен писък и умира. Пушекът бавно се 


разсейва и виждаш, че той стиска в ръка малка стъкленица. Върху нея 
няма етикет. На светлината на факлата течността изглежда 
кафеникава. Ако желаеш, можеш да я задържиш; отбележи новата си 
придобивка в дневника. Бързо си проправяш път през подземията 
покрай надгробните плочи на отдавна починали владетели, покрай 
празни килии и една пещера, използвана за бърлога от някой трол и 
най-накрая излизаш в гробището до надгробния камък на отдавна 
погребан владетел, цар Калмон. Незабелязано се промъкваш и 
навлизаш в улиците на града. Обърни на 73. 


274 
Замахваш със Скиптъра. 
Ако удариш Стареца, ще нанесеш щети: 1 зар + 3. 


СТАРЕЦ 
Защита срещу Скиптър: 8 
Издръжливост: 22 
Щети: Тзар + 2 


Ако си го убил, продължи на 294. Ако още е жив, той замахва с 
боздугана към гърдите ти. Защитата ти е 7. Ако те удари, приемаш 
щети по обичайния начин и отиваш на 304. Ако не те уцели, как ще 
продължиш: ще удариш отново със Скиптъра (върни се в началото на 
тази глава), ще пришпориш напред коня си към него (284) или ще 
пробваш удар с ръка «тигрова лапа» (264)? 


275 
Докато приближаваш обкованите с желязо врати, те се отварят и една 
внушителна фигура на кон излиза начело на свита от лакеи и слуги. 
Яхнал е черен жребец, наметнат с разкошен чул. В косата му са 
вплетени златни нишки, а доспехите му са от чисто злато и украсени с 
истински диаманти. Но най-странното е, че докато той е един от 
страшните двуметрови вълчаци и е целият покрит със стоманеносива 
козина, слугите и лакеите му са до един човешки същества. Той спира 
коня си до теб и ти хвърля леден поглед. Припомняш си, че ти самият 
навярно не изглеждаш по-малко странно с черния си, макар и малко 

опърпан, костюм и с блесналия зелен скъпоценен камък наместо око. 
Ездачът изрича слова на някакъв варварски език, от който не 
разбираш нищо. Ще се опиташ ли да говориш с него на общоприетия 
език (295) или ще го подминеш, без да му обръщаш внимание, и ще 
влезеш в града (325)? 


276 

Глифтел и елфите изскачат от Корията и хукват като сърни. Откриват 
огън по монасите, когато приближават, и убиват мнозина от тях. 
Следва схватка между тях, но натискът върху воините на Хиватала 
престава и отстъплението им спира, въпреки че още се мъчат да 
удържат позицията. Ако си проникнал в лагера на Хонорик и знаеш 
съдържанието на три огромни дървени сандъци, премини на 296. Ако 
не знаеш какво има вътре, иди на 306. 


277 


Предложението ти за бъдеща помощ е посрещнато с презрение от 
последователите на Немезида, след което отново настават бурни 
обсъждания и ти разбираш, че губиш подкрепата им. Една от по- 
възрастните поклоннички на Дама - жена с опадала коса - казва, че ти 
най-вероятно ще бъдеш разгромен от легиона Меч на обречеността и 
тогава предложението ти няма да струва пукната пара. Гласуването се 
обръща против теб. Председателят на Баула Обуда Вархегийн ти 
съобщава, че няма да намериш съюзници сред народа на Серакуб. 
Завръщаш се веднага, за да се погрижиш за отбраната на Ирсмункаст, 
но когато Хонорик напада, малобройната ти войска е разгромена, а ти 
самият умираш, защитавайки стените на града. 


278 

Глайвас се отдалечава в галоп, следван от прошарените си рейнджри. 
Минутите се точат бавно. Войниците ти при фермата започват да 
отстъпват, някои от легионерите вече са при бараките и плевните. 
Изведнъж от гората изскачат няколко облечени в червено фигури на 
бягащи монаси, прогонени от Глайвас и елфите, всички блестящи 
познавачи на гората. След секунди малък, но точен залп от стрели се 
забива във фланга на легиона, улучвайки онези, които са се 
доближили твърде много. Това отслабва натиска в значителна степен 
и дава възможност на Гуинет да изкара девиците на предна линия. 

- Кавалерията на Хонорик! - някой се провиква. Прегрупирани и 
готови за нова атака, Вестителите на обреченост и кавалерията на 
Кулите отново са заобиколили фермата. Ще трябва още веднъж да ги 
срещнеш. Вдигнал високо Скиптъра, повеждаш нова атака. Хвърли 
зарове на съдбата. Ако съдбата ти се усмихне, иди на 288. Ако ти 
обърне гръб, мини на 298. 


279 
Съветите на Лакланд излизат лъжливи. В разгара на битката, когато 
сте лице в лице със силите на Хонорик, неговите хора се обръщат 
против теб и Хонорик печели съкрушителна победа. Умираш, 
опитвайки се да убиеш Лакланд. 


280 

Кавалерията се спуска в галоп да удари по съюзниците на Хонорик. 
Но тогава за твой ужас иззад фермата се подава една редица от 2000 
ездачи, начело с Вестителите на обреченост, облечени от глава до 
пети в лъскава стомана, и устремено се впуска към потока. Воините от 
Кулите отчаяно се опитват да им пресекат пътя, но без успех. Нямаш 
хора, с които да ги спреш, и те мощно удрят в тил войската ти при 
потока. Войниците са смачкани като в орехотрошачка. Скоро цялата 
армия е в пълно отстъпление. Победата на Хонорик е тотална. Докато 
се опитваш да събереш войниците си, група конници те повалят и 
съсичат почти мимоходом, без дори да разберат кой си. 


281 
Дошло е време да съобщиш на поданиците си в кой град ще търсиш 
съюзник срещу Хонорик, Маршал на легиона Меч на обречеността. 
Кой ще бъде този град: Уоргрийв Аббас (93), Сива зора (103), Кули на 
поличбите (133) или Серакуб (183)? Или ще предпочетеш да посетиш 
Солстис в храма на Сезоните и ще го помолиш ли да ти намери време, 
за да успееш да се върнеш от Упанишад и да отблъснеш Хонорик, 
преди да е завзел Ирсмункаст (153)? 


282 
Без да забавяш крачка, ти се хвърляш напред и правиш салто високо 
над главата на великана човекоядец. Приземяваш се и потъваш в 
нощта, преди той да има време дори да изръмжи. Преследват те, но 
твоето майсторство в нин-джуцу ти помага с лекота да се измъкнеш и 
скоро тичаш към сигурността на собствените си войски. Иди на 100. 


283 
Няма смисъл да прибягваш до хитрост срещу такова чудовище. 
Ритник «крилат кон» ще свърши точно толкова работа, колкото и 
нещо друго, си мислиш ти, и забиваш пета в най-близката глава със 
смазваща сила. 


ИЗЧАДИЕ НА ПРОЦЕПА 
Защита срещу ритник «крилат кон»: 4 
Издръжливост: 24 
Щети: 2 зара + 3 


Ако победиш, иди на 323. Иначе няма как да блокираш атаките на 
всичките три хапещи, разкъсващи и мушкащи глави. Защитата ти, 
докато отскачаш назад е 6. Ако оцелееш, можеш да използваш: 
ритник «двузъба мълния» (213), удар с ръка «ухапване от кобра» 
(263) или отново ритник «крилат кон» (върни се в началото на тази 
глава). 


284 

Опитваш се да пришпориш коня си напред, но той се вдига на задни 
крака, ужасен от допира с това странно същество, което дава 
възможност на Стареца да се приближи и да замахне с боздугана 
срещу теб. Защитата ти е 7. Ако те удари, приемаш щети по 
обичайния начин и отиваш на 304. Ако не те уцели, как ще 
продължиш: ще прибегнеш до удар с ръка «тигрова лапа» (264) или 
ще го съсечеш със Скиптъра (274)? 


285 
Републиканците на Серакуб не харесват грозното ти лице и нямаш 
достатъчно чар, за да ги убедиш да бъдат твои съюзници. Принуден 
си да напуснеш града, без да получиш обещание за помощ. 
Продължи на 99. 


286 
Девиците от Кавалерията се впускат обратно в атака срещу монасите 
и успяват да ги отблъснат. Междувременно Дъжд на обреченост са се 


оттеглили и конницата на Хонорик от 1300 души напада кавалерията 
на Гуинет, останала сама край фермата. Те са два пъти по-малко и са 
пометени встрани, а Вестителите на обреченост нахлуват и удрят 
десния фланг на защитниците на брода. Те не удържат, редиците им 
се разчупват и те побягват безразборно. Скоро цялата ти армия е 
разгромена. Ескадрон от Вестителите на обреченост те хваща на 
открито, докато се мъчиш да събереш войската си, и те съсича почти 
мимоходом. 


287 
Те са възбудени от мисълта да нанесат удар срещу изчадията на 
Процепа. За твой късмет членовете на Баула така се разгорещяват и 
увличат в собствените си дискусии, че забравят за обвинението срещу 
теб. Прекъсваш ги, за да им кажеш, че ако разгромиш Хонорик, ще 
насочиш силите си срещу обитателите на Недрата на Обр. Премини 
на 307. 


288 

Този път успяваш напълно да разгромиш вражеската кавалерия. 
Воините ти надават мощен одобрителен вик, когато виждат 
неприятеля да бяга панически от бойното поле. Веднага насочваш 
изтощената кавалерия във фланга на легиона. Дори и елитните сили 
на легиона не могат да удържат дълго на подобна атака. Някои части 
се разбягват, а други отстъпват в добър ред. Новобранците на 
Обреченост също побягват въпреки мечовете на Хомгрот. 

Скоро цялата армия на Хонорик е в пълно отстъпление. Ти се 
победител! Армията ти надава радостен вик, което стопля сърцето ти. 
Но войниците ти са твърде изтощени и омаломощени, за да 


продължат преследването и да довършат Хонорик. Той отново се е 
измъкнал жив. Отбележи си, че нямаш възможност да предприемеш 
преследване. Продължи на 250. 


289 

Вражеските сили са сварени неподготвени, тъй като са мислели че 
наемниците са единствените, които все още се съпротивляват. В 
редиците им настъпва бъркотия и смут. Страхът от смъртта преди 
щурмуването на стените е отстъпил място на > облекчение. 
Благодарни, че са живи, орковете не желаят да застанат лице в лице с 
нов враг. Черните елфи обаче са замесени от по-твърдо тесто. Тяхната 
командваща - превъзходно въоръжена жена, с дълги до кръста 
гарвановочерни пискюли - държи черен стоманен меч, който тази 
нощ вече е отнел живота на помощник-командира на Антосидас. Как 
ще постъпиш: ще заповядаш на Гуинет да нападне орковете и ако 
може, да ги разпръсне (305) или ще хвърлиш шурикен към 
командващата, след което ще нападнеш черните елфи (319)? 


290 

Мощната армия от хиляда души се спуска на бегом да подкрепи 
другарите си при потока. Те пристигат точно навреме, за да 
предотвратят разгрома и врагът бързо е отблъснат. Тогава за твой 
ужас забелязваш, че откъм Високия хълм към тебе се носи редица 
ездачи, сред които препускат тежко бронираните конници на 
Вестителите на обреченост, облечени от глава до пети в блестящи 
доспехи. Те са заобиколили левия ти фланг и са се насочили право 
към тила на воините ти край потока. Целта е да ги смажат, като между 
чук и наковалня, където чукът е кавалерията, а наковалнята - 
новобранците на > Обреченост и съюзниците на “ Хонорик. 
„Наковалнята” вече е пресякла рова и притиска воините ти назад. 
Всеки момент може да отстъпят. Трябва незабавно да действаш. Как 
ще постъпиш: ще заповядаш на конницата си да отвърне на атаката и 
да посрещне лице в лице врага (240) или ще наредиш на Дорей льо 
Жун и рицарите му да се присъединят към теб и лично ще поведеш 
кавалерията право срещу тях (300)? 


291 
Летящата звездичка шурикен се удря в огромния, покрит с шипове 
боздуган и рикошира встрани, където я взема един орк. Загубил си 
един шурикен, а тролът се приближава за атака. Какво ще приложиш: 
ритник «вършачка на Куон», ако си го научил от мистика Тогоба на 
връх Гуалодрун (211), ритник «тигров скок» (195), удар «железен 
юмрук» (173) или хвърляне «водовъртеж» (155)? 


292 
Гигантът човекоядец изревава и се опитва да те смаже с месестите си 
юмруци. Трябва да се опиташ да блокираш удара и защитата ти в този 
случай е 8. Ако успееш, иди на 302. Ако не, мини на 312. 


293 

Шадазар вдига високо черните си ръце. Тъкмо изрича върховната 
фраза на заклинанието Предизвикателство на небесния гняв, когато 
шурикенът се забива в тила й. Тя залита напред към стената, след 
което се катурва през бойната Кула. Летейки надолу към смъртта си, 
тя все пак успява да изкрещи още едно проклятие, но пада, 
намушкана върху знамето на един от собствените си оркове, преди да 
успее да довърши предсмъртното си заклинание. Появяваш се на 
бойната Кула, точно когато и двата лагера поглеждат нагоре, за да 
видят кой е хвърлил командващата на изчадията на Процепа. Чува се 
стон от силите на Злото, които побягват към градските порти, а също и 
радостни възгласи от гражданите. Освободил си Ирсмункаст от злото. 
Ако управляваш мъдро, ще можеш винаги да разчиташ на подкрепата 
на поданиците си. Премини на 11. 


294 

Старецът лежи мъртъв в краката на коня ти. Вдигаш поглед и виждаш, 
че кавалерията напредва в атака, а легионът бързо отстъпва в 
безредие. Нареждаш на хората си да заобиколят гората Уднъгет и да 
нападнат съюзниците на Хонорик при брода. При вида на 
отстъпващия легион обаче, новобранците на Обреченост от крайния 
ляв фланг побягват, въпреки мечовете на жените от Хомгрот. 
Осъзнавайки безнадеждността на положението, армията на Хонорик 
преминава към общо отстъпление. Но твоята войска е твърде 
изтощена, за да започне преследване. Отбележи си, че нямаш 
възможност да предприемеш преследване. Обърни на 250. 


295 
Казваш на възчака, че си Отмъстителят, Властелин на град 
Ирсмункаст-край-Процепа в източната част на Човешките предели. За 
твоя изненада той като че ли те разбира. Отговаря, че той е Ог 
Червеноръкия, командир на мощната кавалерия на Бляскавата 
империя. Езикът, на който говори, е едва разбираем диалект отпреди 
едно хилядолетие. Успяваш да му обясниш причината за 
посещението си в град Сива зора и той казва, че ще те отведе при 
Владетелите на града. Сякаш вярва на невероятната ти история. Не 
можеш да определиш дали е хитър или просто глупак, но изглежда 
неприятно опасен. Продължи на 335. 


296 

Разказваш на Белия маг какво си видял преди няколко часа. Стоейки 
до тебе, той казва тихо: 

- Моето време дойде, Владетелю - сетне промърморва нещо 
неразбираемо. Изведнъж се издига високо в небето и полита към 
Камъшитения лес за голямо изумление на всички на възвишението 
Колуин. Точно тогава три крилати змея излитат от Господарския баир 
и се насочват към воините на Кулите. Високо в небето Белият маг с 
блеснали от слънцето одежди се насочва да ги посрещне със 
светкавици и магически могъщи слова. Крилатите змейове го 
заобикалят, тракат с челюсти и плющят с покритите си с отровни 
шипове опашки. 


Тогава арбалетистите от легиона Дъжд на обреченост започват да 
отстъпват, а прегрупираната кавалерия на Хонорик се подготвя за 
атака срещу Гуинет и конниците на Хиватала, заели позиции близо до 
Кръстопътна кория. Ще заповядаш ли на кавалерията си да ги 
посрещне и нападне (316) или заедно с Дорей льо Жун лично ще 
поведеш кавалерията в контраатака (326)? 


297 

Вражеските сили са сварени неподготвени, тъй като са мислели че 
наемниците са единствените, които все още се съпротивляват. В 
редиците им настъпва бъркотия и смут. Страхът от смъртта преди 
щурмуването на стените е отстъпил място на облекчение. 
Благодарни; че са живи, орковете не желаят да застанат лице в лице с 
нов враг. Черните елфи обаче са замесени от по-твърдо тесто. Тяхната 
командваща -превъзходно въоръжена жена, с дълги до кръста 
гарвановочерни пискюли - държи черен стоманен меч, който тази 
нощ вече е отнел живота на помощник-командира на Антосидас. Тя 
издава заповеди и пришпорва коня си. Насочва меча към най- 
близките девици и от него излита пурпурен пламък, който убива на 
място някои от тях. Другите черни елфи посрещат атаката, а орковете 
се събират. Командващата на черните елфи всеки момент ще нападне 
Гуинет. Ти си малко зад нея. Ще й се притечеш ли на помощ (315) или 
ще хвърлиш шурикен? Ако искаш, можеш да използваш вътрешна 
сила, но трябва да решаваш сега (331). 


298 
В смъртоносната схватка ти си съсечен и стъпкан от група бронирани 
конници, облечени от глава до пети в доспехи на бляскави люспи. 
Смъртта - еднаква както за просяка, така и за царя - настъпва бързо. 


299 
Скиптърът заема мястото си за секунда и тайният вход се отваря с 
изскърцване, разкривайки грубо изсечени стълби, които водят надолу 
в мрака. Сенешалът намира факла в една стойка на площадката ия 
запалва с кремъка си. Прехвърли се на 329. 

Бързо издаваш заповедите и призоваваш Дорей льо Жун до себе си. 
Високо горе Белият маг е съсякъл и трите змея, но цената е висока. 
Той се носи към земята и виждаш, че белите му одежди са 
прогизнали от кръв, а лицето му е изкривено от болка. Но може и да 
оживее. Тогава вдигаш високо Скиптъра и се пробиваш: 
- В бой! За Ирсмункаст и за свободата на всички! - а Дорей льо Жун 
добавя: 
- За Рошевал! 
Мъжете и жените воини зад теб се втурват напред с вик 
„Отмъстителю” на уста.  Препускаш напред, изпълнен с 
въодушевление и следван от над хиляда воини. Виждаш пред себе си 
как друга редица от, облечени в черно конници се спуска да те 
пресрещне. Ударът е страхотен, когато двете войски се срещат. 
Озоваваш се лице в лице с един поклонник на Смъртта, капитан от 
Криле на смъртта. Бързо го отстраняваш. До теб Дорей льо Жун и 
рицарите са като ураган, който помита всичко около себе си. Следва 
шеметна битка, която приключва почти толкова бързо, колкото и 
започна. Кавалерията на Хонорик бързо отстъпва, макар и в добър 
боен строй. Извел си конниците към победа. Твоето присъствие, 
както и това на Дорей льо Жун, вдъхна на хората допълнителни сили. 
Но са дадени много жертви. Малко по-встрани вражеските конници 
се строяват за нова атака под грубите команди на офицерите. 
Обръщаш се назад и виждаш, че войниците ти при потока са 
отблъснати към възвишението Колуин. Изходът от битката е неясен. 
Хвърли един зар. Ако хвърленото число е 1, 3 или 6, иди на 310. Ако е 
2, 4 или 5, мини на 320. 


301 
За всички присъстващи е станало ясно, че трябва да търсиш съюзник, 


който разполага с професионална армия и ще бъде готов за военни 
действи в Човешките предели преди първия ден на месец 
Гримуиърд. Всеобщо е мнението, че единствено ти притежаваш чара, 
необходим да привлечеш някой от градовете за съюзник. Но нямате 
много време. Питаш дали има предложения относно най-правилния 
избор на град, в който да отидеш на дипломатическа мисия и да 
осигуриш подкрепата на неговата армия. Грейстаф вдига безпомощно 
ръце и заявява, че не разбира нищо от армии и войни, но неговият 
храм ще осигури лечители за армията. Демагогът прави първото 
предложение: 

- Имаме само един избор, Владетелю. Град Кули на поличбите живее 
под заплахата от война с Обреченост, откакто се помни. Техните 
армии са премервали сили на три пъти през нашия век. С 
Посредниците на Съдбата на наша страна, победата ни е почти 
сигурна. 

След това се изказва Хенгист: 

- Силите на Съдбата не са наши естествени съюзници. Ако се обърнем 
към Уоргрийв Аббас отвъд Планините на зрака, можем да се съюзим 
с монасите на Куон и девиците воини на Дама, които също имат храм 
там. 

- Много е далече - казва Антосидас. - Няма да можеш да се върнеш 
навреме оттам с армия, за да надвием Хонорик. Ще го завариш тук да 
брани собствените ни стени. 

Иди на 251. 


302 
Прескачаш замахналите му ръце и подминаваш тромавия звяр, 
изчезвайки в нощта, още преди той да е имал време дори да 
изръмжи от учудване. Преследват те, но твоето майсторство в нин- 
джуцу ти помага с лекота да се измъкнеш и скоро тичаш към 
сигурността на собствените си войски. Иди на 100. 


303 
Извикваш предизвикателството. Шадазар се извръща, а одеждите й 
се издуват като балон, разкривайки чевръсти черни крака. Но тя е 
стигнала до последната фраза от заклинанието Предизвикателство на 


небесния гняв - небето се разцепва и към тебе полита гръмотевична 
мълния. Няма къде да се скриеш на бойната кула и светкавицата те 
превръща в овъглен скелет. Шадазар ще победи и източните Човешки 
предели ще бъдат завинаги изгубени за човечеството. 


304 
При удара усещаш силата на вълшебна енергия, която се излъчва от 
бляскавия черен боздуган и заплашва да те погълне. Хвърли зарове 
на съдбата, но извади 2 от сбора само за това хвърляне. Ако съдбата 
ти се усмихне, иди на 314. Ако ти обърне гръб, мини на 324. 


305 
Лично Гуинет повежда атаката срещу орковете. Командващата 
черните елфи скоро разгадава намеренията ти и пришпорва коня си 
срещу Гуинет. Насочва меча и сама тръгва в атака срещу пехотата, 
която е гръбнакът на твоите сили. Орковете се стопяват пред 
нападението на Гуинет, но после се групират и отново влизат в 
битката. Мечът на командващата черните елфи бълва пурпурен 
пламък, убивайки на място много от девиците. Черните елфи са 


направили силна магия, която е загряла до червено ризниците, 
носени от последователките на Дама. Железните пластини в 
собствения ти костюм са прогорили плата и сега обгарят ръцете ти. 
Докато се мъчиш да се освободиш от тях, започва главното 
нападение. Гуинет е отблъснала стотина оркове. но силите ти са 
разделени и разгромени на части. Много от тях не могат да се 
сражават поради изгарянията. Нищо не можеш да сториш, освен да 
посрещнеш смъртта с чест, биейки се за народа си. 


306 

Три огромни крилати влечуги се издигат от околностите на фермата 
на Содън Фрийман. Това са крилати змейове - страховити чудовища с 
мощни челюсти и покрити с отровни шипове опашки. Те се спускат 
към войниците на Хиватала и предизвикват страхотен хаос. Само след 
секунди жените воини се разбягват. Врагът напредва през брода. 
Докато неприятелят атакува конницата ти край гората Уднъгет, натам 
се насочва и прегрупиралата се кавалерия на Хонорик. Скоро цялата 
ти армия е в пълно отстъпление. Ескадрон от Вестителите на 
обреченост те хваща на открито, докато се опитваш да събереш 
войската си, и те съсича почти мимоходом. 


307 

Думите ти предизвикват нови разгорещени спорове. Една от 
поклонничките на Дама казва, че каузата е справедлива и подканя 
последователите на Бийтан също да гласуват да станат твои 
съюзници. Когато председателят на Баула, един учен човек на име 
Обуда Вархегийн и последовател на Бийтан, взема думата, залата 
притихва и го слуша внимателно. Той казва, че да станат твои 
съюзници означава да нанесат удар по законността, а подчинението 
на бога на войната ще донесе фатална стагнация и ограничаване на 
възможностите. Последователите на Бога-природа са безразлични, а 
тези на Немезида са против теб. Един от тях казва, че ако изпратят 
войски чак до Човешките предели, ще си изпросят нападение от 
изчадията на Процепа. Когато гласуването приключва обаче, то като 
по чудо е втвоя полза. Веднага след обсъждането на другите точки от 
дневния ред те поканват на среща с водачите на Баула. 

Обърни на 227. 


308 
Дорей льо Жун се отдалечава в галоп и стремително повежда 
кавалерията в атака с боен вик на уста: 
- За Рошевал! 
Главнокомандващата Гуинет е начело на девиците воини в също 
толкова стремглаво нападение. Стигат до вражеската кавалерия, 
точно когато се опитва да се прегрупира. Ударът при сблъсъка отеква 
като гръм - цялата редица от неприятелски конници е физически 
отблъсната назад, като някои от тях се сгромолясват в рова. Сварени 
неподготвени, хората дават много жертви и тутакси се обръщат и 
побягват. Две хиляди арбалетисти пристъпват напред, за да открият 
огън, но Гуинет издава заповед за оттегляне и Кавалерията се връща 
при твоята позиция в добър строй. Временно печелиш победа. 
Въпреки че са загубили доста воини, кавалерията на Хонорик започва 
да се престроява и легионът настъпва отново. Премини на 328. 


309 
Най-после тръгваш да се срещнеш с Хонорик, човекът, който направи 
толкова много, за да те обрече на смърт. Предупредил си Демагога да 


следи зорко Лакланд и да защищава смело градските стени, докато се 
върнеш лато победител. Непрофесионалната войска е много по- 
полезна зад стените, отколкото на бойното поле и е необходимо 
огромно числено превъзходство, за да се превземе с щурм един 
укрепен град. Войската ти представлява чудесна смесица от части: 
пехотинци, кавалерия, стрелци, магьосници, свещеници и лечители, а 
в ариергард си оставил Глайвас, рейнджрите и Паладинските рицари, 
включително и Дорей льо Жун. След петдневен поход разузнавачите 
ти казват, че наближавате войските на Хонорик, които са по- 
многобройни от твоите. Бойният дух на хората е висок и решаваш да 
влезеш в сражение. Установявате се на лагер извън селцето 
Бриджбийм в долината на река Сполука. На командирите си 
нареждаш да се погрижат на войниците да не им липсва нищо и да си 
починат добре до сутринта. Сведенията, с които разполагаш за силите 
на Хонорик и тяхното разположение, са твърде оскъдни. Как ще 
постъпиш: ще си сложиш превръзка, за да скриеш блестящата Сфера 
и лично ще тръгнеш на разузнаване (2) или ще си спестиш усилията, 
за да си добре отпочинал на сутринта (342)? 


310 

Изведнъж се чува оглушителен победоносен рев. Поглеждаш към 
източника и си обхванат от отчаяние. Войската на Хонорик е 
проникнала във фермата и наемниците на Антосидас отстъпват в 
безредие. Възможно най-бързо повеждаш кавалерията си към 
фермата, но само след секунди останалите защитници, атакувани по 
фланга, се впускат в безпомощен бяг. Легионът Меч на обречеността 
и легионът Ангели на смъртта се впускат в атака. Посрещаш ги 
фронтално, но не след дълго прегрупираната кавалерия на 
Обреченост те удря в гръб, разцепвайки на парчета войската. 
Ненадейно забит меч в гърба ти, слага край на живота ти. 


311 

Скиптърът като че ли има свой собствен живот. Той сочи към трона. 
Бавно тръгваш натам, използвайки Скиптъра като пръчка за 
откриване на богатства. Върхът му се спира върху ръба на един 
повдигнат мраморен квадрат на трона, към който също така е 
насочена главата на грифона на облегалката на трона. Ако владееш 
умението да отключваш врати и да обезвреждаш капани, иди на 13. В 
противен случай мини на 51. 


312 
Юмрукът му счупва едно ребро и те запраща назад, събаряйки те на 
земята. Вече чуваш приближаващата стража. Скачаш на крака, но 
докато обезвредиш гиганта човекоядец, на местопроизшествието са 
пристигнали множество войници, които надделяват и те съсичат. 


313 
Докато тихо се промъкваш към Шадазар, тя вдига високо черните си 
ръце. Изрича върховната фраза на заклинанието Предизвикателство 
на небесния гняв. Изпъваш гаротата в ръце, готвейки се да нападнеш, 
но внезапно Шадазар усеща присъствието ти. Изоставя магията и се 
извърта към теб, а одеждите и се издуват като балон, разкривайки 
чевръсти черни крака. Тя успява да изрече Слово на мощта на 
непознат за тебе език, преди жицата да се е впие във врата й. Затягаш 
гаротата, но дори умирайки, тя те притисва към себе си и ти извикваш 
от болка. Пръстите й са се превърнали в нагорещени до червено 
ръжени, с които тя разкъсва вътрешностите ти. Тялото ти съска и 
кипи, ала ти решително държиш жицата и стегнатите ти мускули я 
врязват още по-дълбоко. Губиш 9 точки издръжливост. Ако още си 


жив, болката притихва, докато Шадазар издъхва и пръстите й отново 
придобиват обичайната си форма. Отдръпваш се замаян назад, а 
тялото й полита надолу от бойната кула, за да се разбие върху тревата 
на дворцовата градина. Появяваш се на бойната кула, точно когато и 
двата лагера поглеждат нагоре, за да видят кой е хвърлил 
командващата изчадията на Процепа. Чува се стон от силите на Злото, 
които побягват към градските порти, а също и радостни възгласи от 
гражданите. Освободил си Ирсмункаст от злото. Ако управляваш 
мъдро, ще можеш винаги да разчиташ на подкрепата на поданиците 
си. Премини на 11. 


314 
Успяваш да се отървеш от магията, която те заплашва. Старецът 
изръмжава от гняв. Какво ще избереш: да използваш удар с ръка 
«тигрова лапа» (264), да го съсечеш със Скиптъра (274) или да 
пришпориш коня си напред срещу Стареца (284)? 


315 
Ти закъсня, когато пурпурният огън пламва, конят на Гуинет я 
изхвърля на земята. Тя е смазана от конете на собствените Й девици 
воини. Орковете я разпознават, надават радостен вик и окуражени се 
втурват в атака. Битката е изгубена и можеш само да умреш с чест, 
отмъщавайки за загиналите си съграждани. 


316 

Кавалерията ти се втурва напред и двете сили се срещат с мощен 
удар на желязо в желязо. Но Вестителите на обреченост са елитни 
части и печелят победа, а твоята конница е отблъсната в безредие. 
Вестителите на обреченост настъпват към десния фланг на 
защитниците на брода. Това им идва твърде много и те се впускат в 
объркан бяг. Скоро цялата ти армия е разгромена. Ескадрон от 
Вестителите на обреченост те хваща на открито, докато се опитваш да 
събереш войската си, и те съсича почти мимоходом. 


317 

Пещерният трол полита напред от собствената си инерция и ти 
успяваш да го претърколиш. За жалост той успява да се извие така, че 
да те притисне на земята под туловището си. Забива черните шипове 
на боздугана си в гърба ти. Губиш 5 точки издръжливост. Най-после 
успяваш да се отскубнеш и да атакуваш. Какво ще използваш: ритник 
«тигров скок» (347), удар «железен юмрук» (337) или ритник 
«вършачка на Куон», ако си го научил от мистика Тогова на връх 
Гуалодрун (357)? 


318 
Воините ти стоят в готовност да посрещнат атаката на кавалерията на 
Обреченост, която - вече прегрупирани - препуска в стремглав бяг, а 
копитата на конете им цепят въздуха като небесен гръм. Отляво 
рейнджрите на Глайвас нападат в засада предната линия на 
съюзниците на Хонорик, които се опитват да прекосят Стария мост. 
Огнени стрели, топки с гръцки огън и партизански нападения от 
рейнджрите на Глайвас - до един закоравели бойци - ги изненадват и 


отхвърлят назад объркани. Стария мост избухва в пламъци. За да 
прекоси, врагът ще трябва да си построи някакво временно 
устройство, и то под непрекъснатия обстрел от страна на Глайвас. 
Новобранците на Обреченост и легионът Ангели на смъртта сега 
приближават към Кръстопътна кория. Кавалерията на Хонорик 
връхлита като ураган върху воините от Кулите и се разнася 
оглушителен трясък от удара на стомана в стомана. Хората ти се 
отдръпват стреснати и за момент изглежда, че ще отстъпят, но Дорей 
льо Жун е там да им вдъхва кураж и те удържат, макар и на косъм. 
Тогава по някакво чудо вражеската кавалерия е отблъсната. Те се 
отдръпват зад пехотата, която ги следва отблизо. После петхилядната 
войска на легиона надава мощен боен рев и тръгва напред срещу 
воините от Кулите, които започват да поддават под натиска. Как ще 
постъпиш: ще заповядаш на резервите да се включат в сражението и 
да подсилят биещите се войници (358) или ще заповядаш на 
конниците на Ирсмункаст и Кулите да заобиколят по фланговете 
легиона Меч на обречеността и да го притиснат като с клещи (368)? 


319 
Докато Гуинет повежда атака, а командващата черните елфи насочва 
към нея черния си стоманен меч, ти вадиш звезда шурикен. Ако 
искаш да използваш вътрешна сила при хвърлянето на шурикена, иди 
на 349. Ако не, мини на 367. 


320 
Бързо оглеждаш бойното поле. Войниците при фермата на Хартуиг 
Фел се бранят стоически. Ще поведеш ли обратно кавалерията, за да 
нападнеш във фланг новобранците на Обреченост и съюзниците на 
Хонорик (220), или ще преследваш конниците пред тебе, за да ги 
довършиш (230)? 


321 
После поглеждаш към Гуинет, за да чуеш нейното предложение. 
- Върни се в града на прадедите си, в Серакуб отвъд Процепа. Сигурна 
съм, че ще успееш да убедиш Хиватала, майсторка на меча и 
предводителка на стражата при храма на Дама, да тръгне на поход, за 


да ни помогне. Ще ти дам и един свитък, запечатан с личния ми печат 
и този на храма, с който ще се опитам и аз, заедно с Ваше Величество, 
да я убедя. (Обърни на 271.) 


322 
Тръгваш напред в атака, но и те правят същото. Само след миг си 
заобиколен и насечен на парчета от войниците. Тук свършва 
приключението ти. 


323 

Високо в тялото на звяра, там където се срещат трите шии, сивата 
кожа се издува, сякаш под нея има важен нервен център. Ударът ти 
«ухапване от кобра» попада в целта и пръстите ти потъват в учудващо 
мека плът. Чудовището се сгърчва и се сгромолясва на земята в 
краката ти. Макар и невидим, пулсът му може да се напипа - той става 
все по-бавен, докато накрая съвсем спира. Решаваш да оставиш трупа 
на мравките, които ще го открият по миризмата, и да продължиш по 
пътя си. Стигаш до извода, че този неестествен звяр е чудовище на 
мрака, вероятно галеник на Старците. Мини на 343. 


324 
Студ сковава душата ти. Боздуганът е всмукнал някаква част от тебе. 
Губиш 1 точка от вътрешната си сила. Ако вече нямаш вътрешна сила, 
иди на 334. Ако все още имаш някакви точки, какво ще избереш: да 
приложиш удар «тигрова лапа» (264), да удариш Стареца със 
Скиптъра (274) или ще пришпориш напред коня и ще се опиташ да го 
повалиш (284)? 


325 

Докато отминаваш вълчака, стараейки се да не му обръщаш 
внимание, зениците на очите му се свиват застрашително, а свитата 
му подхваща Молитва на забравения герой, което може да означава 
единствено, че той се готви да те нападне. Инстинктивно се 
навеждаш, когато вълчакът изважда меча със смразяващ вой, замахва 
и разцепва въздуха над главата ти сякаш острието е естествено 
продължение на ръката му. Той скача от коня и настървено 
продължава атаката. Ранен си почти до смърт, когато най-после 
успяваш да отнемеш живота на този разярен човек звяр, но неговата 
смърт не ще ти бъде от особена полза. Убил си командващия 
кавалерията на град Сива зора. Един от слугите мърмори в ужас, че 
ако влезеш в града, ще бъдеш набит на кол. Все още имаш време да 
тръгнеш обратно и да пробваш да спечелиш подкрепата на град 
Серакуб. Продължи на 365. 


326 
Препускаш напред на белия си боен жребец, следван от Дорей льо 
Жун и рицарите му, за да заемаш позиция начело на кавалерията си. 
- За Ирсмункаст и свободата! - извикваш ти и вдигаш високо 
Скиптъра, а Дорей льо Жун добавя: 
- За Рошевал! 
Ако си се бил на дуел с Хонорик преди сражението, иди на 158. Ако 
си отказал, мини на 346. 


327 
Огромният пещерен трол заплашително вдига грамадния си 
боздуган, докато ти се опитваш да го накараш да замахне, за да 


можеш да го доближиш и да приложиш хвърляне «водовъртеж». 
Защитата ти при провокирането на тази атака е 7. Ако те удари, 
черните шипове на боздугана се забиват в ралото ти и губиш 7 точки 
издръжливост. Независимо дали те е ударил или не, сега си 
достатъчно близо, за да пробваш хвърляне «водовъртеж». Премини 
на 317. 


328 

Този път арбалетистите се приближават пеша. Те успяват да се 
прегрупират много по-бързо от кавалерията, а легионът преминава 
зад паравана от арбалетисти. Не смееш да пуснеш срещу тях 
Конниците, защото ще дадеш десетки жертви. Отляво рейнджрите на 
Глайвас нападат в засада предната линия на съюзниците на Хонорик, 
които се опитват да прекосят Стария мост. Огнени стрели, топки с 
гръмки огън и партизански нападения от рейнджрите на Глайвас - до 
един закоравели бойци - ги изненадват и отхвърлят назад объркани. 
Стария мост избухва в пламъци. За да прекоси, врагът ще трябва да си 
построи някакво временно устройство, и то под непрекъснатия 
обстрел от страна на Глайвас. Новобранците на Обреченост и 
легионът Ангели на смъртта сега приближават към Кръстопътна 
кория. 

Арбалетистите изстрелват залп от стрели и се разделят на две групи 
от по хиляда души. Силно барабанене изпълва въздуха и кавалерията 
на Хонорик се втурва през пролуката, врязвайки се във воините от 
Кулите - разнася се оглушителен трясък от удара на стомана в 
стомана. Хората ти се отдръпват стреснати и за момент изглежда, че 
ще отстъпят, но Дорей льо Жун е там да им вдъхва кураж и те 
удържат. Вражеската кавалерия, ужасена от предишното ти 
нападение, отново е отблъсната и се оттегля зад пехотинците. Тогава 
петхилядната войска на легиона тръгва напред със мощен боен рев и 
се врязва във воините от Кулите, които започват да се огъват. Веднага 
заповядваш на резервните си части - още хиляда воини от Кулите - да 
се включат в сражението и положението се стабилизира. Води се 
отчаяна битка на живот и смърт. Арбалетистите пазят фланговете на 
пехотата. Иска ти се да изпратиш двата кавалерийски отряда да ги 
заклещят, но ще попаднат на Дъжд на обреченост. Докато трае 


всичко това, фермата на Хартуиг Фел попада под атаката на легиона 
Ангели на смъртта и новобранците на Обреченост. 

Ако снощи си проникнал в лагера на Хонорик и си открил 
съдържанието на три огромни дървени сандъци, иди на 348. Ако не 
знаеш какво има в тях, мини на 338. 


329 

Сенешалът издърпва стойката на факлата и вратата на тайния изход 
се затваря зад гърба ви. Докато орковете не разгадаят тайната на 
вратата, вие сте в безопасност, факлата осветява някакво помещение 
в подножието на стълбите. Там има маса, тайнствени надгробни 
плочи и свитъци, а на стената виси пергамент със странни йероглифи. 
Именно тук има лошия късмет да се сблъскаш със Стареца, един от 
неописуемите ужаси на бездънните катакомби на Процепа. 
Сенешалът посяга към един от свитъците и го разгъва, но ти го 
предупреждаваш, че няма време за губене. 

- Но, Владетелю, тук може да има вълшебни писания, които да ни 
помогнат срещу грабителите на нашия град. 

По стените плъзва червена светлина. Сенешалът надава писък, 
изпуска свитъка и го гледа сякаш е усойница. Тялото му се свива в 
конвулсия и той пада на земята, факлата изхвърча и всичко наоколо 
потъва в тъмнина. Дори нощното ти зрение на бухал не може да ти 
помогне тук, в дворцовите подземия. Докато намериш факлата и 
отново я запалиш, сенешалът е вече мъртъв. Задната част на черепа 
му зее отворена и открива разбития му мозък. Дочуваш едва доловим 
шум на нещо, което приближава, и се напрягаш в очакване на 
нападението от невидимия неприятел. Как ще постъпиш: ще се 
извъртиш ненадейно в случай, че нещото, което уби сенешала, 
нападне и тебе в гръб (137) или ще останеш с лице към 


неподвижното тяло (181)? Ако се опиташ да погледнеш през 
смарагдовата Сфера, ще видиш само неразгадаема плетеница от 
светлини. 


330 
Скачаш високо и правиш салто, което изтръгва одобрителни възгласи 
от собствените ти редици и напълно обърква Хонорик. Той се 
извръща с лице към теб, но ти замахваш с главозамайваща бързина и 
му стоварваш ритник «крилат кон», който го поваля назад. Отбележи 
си, че той е изгубил 5 точки издръжливост. Той изръмжава от гняв и 
болка. Обърни на 350. 


331 
Шурикенът вече свисти през въздуха, когато командващата черните 
елфи насочва меча си срещу Гуинет. Ако си използвал Вътрешна сила 
при хвърлянето на шурикена, иди на 349. Ако не си, мини на 367. 


332 
В този момент един от тях казва: 
- В лагера има чужд елемент, без съмнение някакъв мръсен шпионин 
на онзи страхливец, така наречения „цар” на Ирсмункаст. Влез в 
строя. Възложено ни е да го намерим ити можеш да ни помогнеш! 
- Крайно време е вие, момчета от Авенег, да направите нещо - казва 
друг, което предизвиква дружен смях. Присъединяваш се към 
войниците, които те търсят. Не е трудно да се замъкнеш отзад, докато 
те претърсват лагера, и не се след дълго бягаш в нощта към своите 
войски, смеейки се вътрешно на глупостта на хората от Обреченост. 
Продължи на 100. 


333 
Летящата звезда се забива в лицето на трола, преди изобщо да е 
разбрал какво става. Той се олюлява, но не пада. Зрението му обаче е 
засегнато и можеш да прибавиш 2 точки към своята защита по време 
на битката ти с обраслия със сиви брадавици трол. Той също е ранен. 
Хвърли един зар и извади полученото число от издръжливостта на 
трола, която е 20. Нападаш, а орковете се свиват уплашено назад. 


какво ще избереш: ритник «тигров скок» (195), ритник «вършачка на 
Куон», ако си го научил от мистика Тогова на връх Гуалодрун (211), 
удар с ръка «железен юмрук» (173) или хвърляне «водовъртеж» 
(155)? 


334 
Цялата ти воля и решителност е изсмукана от тебе. Сега ти си едно 
зомби под контрола на Стареца. Той ти нарежда да заповядаш общо 
отстъпление, след което те отвеждат В град Обреченост като обект на 
подигравка и интересно забавление, а най-накрая те екзекутират. 


335 

Огте съпровожда по улиците и площадите на град Сива зора, всеки от 
които може да се похвали с конната статуя на Морейн, бог на 
Империята, величествен и арогантен. Ог ти обяснява, че някои от 
статуите са на повече от три хиляди години. Когато минавате покрай 
един храм от черен камък, построен във формата на водовъртежа на 
Немезида, Върховен принцип на злото, Ог Червеноръкия се покланя и 
прави движението на водовъртежа върху челото си. Гледката на 
възчака, който върши това, изглежда странна и по гърба ти полазват 
тръпки. Най-после заставаш пред най-забележителния храм, който 
някога си виждал. Огромни колони се издигат редица след редица 
към мозаичните покриви от изумруди и златни листа, устояли някак 
на времето. Разкрачена над огромното стълбище, водещо към 
храмовите врати, се извисява още една бляскава златна статуя на бога 
на Империята. Вътре срещаш двама души, за които Ог ти казва, че 
управляват този странен град. Прехвърли се на 395. 


336 

Когато Хонорик вижда как приближавате, той извиква заповед и от 
Господарския чифлик изскача малък отряд оркове, гиганти 
човекоядци и черни елфи. Дорей льо Жун мигновено извиква: 

- Изчадия на Процепа! - и се втурва в атака, с което те принуждава да 
заповядаш на хората си да го последват. В това време Хонорик и 
остатъците от войската му хукват да бягат. Не след дълго по-силната 
ти армия разгромява врага от Процепа, но войниците ти не са вВ 
състояние да преследват Хонорик. Армията му обаче не ще бъде в 
състояние да заплашва Човешките предели още дълги години. 
Уморено се заемаш със задачата да организираш похода на 
изтощената си армия обратно към Ирсмункаст, който е все още под 
заплахата от силите на Процепа. Иди на 420. 


337 
Пещерният трол е започнал да Върти огромния бронзов боздуган над 
главата си с надеждата да те удари и повали. Черните шипове свистят 
заплашително във въздуха, докато ти се втурваш напред, за да 
стовариш прав удар с ръка в диафрагмата му. 


ПЕЩЕРЕН ТРОЛ 
Защита срещу «железен юмрук»: 6 
Издръжливост: 20 
Щети: 2 зара + 1 


Ако си победил пещерния трол, иди на 411. В противен случай 
боздуганът свисти към собствената ти диафрагма. Опитваш се да 
скочиш високо над него. Защитата ти е 8. Ако още си жив, можеш да 


опиташ ритник «тигров скок» (347), хвърляне «водовъртеж» (327) или 
отново удар с ръка (върни се в началото на тази глава). 


338 

От околностите на Господарския баир се издигат три крилати 
същества. Това са змейове. Кръвожадни чудовища с огромна сила. Те 
се спускат да нападнат хората от Кулите, които защитават линията от 
фермата до възвишението Колуин, убивайки ги като мухи с 
щракащите си челюсти и покритите си с отровни шипове опашки. 
Воините не издържат и се разбягват в пълно отстъпление. Врагът 
започва да пробива. Нападат в гръб хората ти при фермата. Скоро 
цялата ти армия отстъпва панически. Докато отчаяно се мъчиш да 
събереш войската си, група тежки кавалеристи те съсича почти 
случайно. Те дори не знаят кой си. Но може би някога и някъде ще 
бъдеш споменат в песен. 


339 
Пурпурните одежди на Шадазар се издуват от вятъра, когато тя 
отново предизвиква небесен гръм. Тя е с гръб към теб, само на пет 
метра, и е вглъбена в магията. Как ще постъпиш: ще се промъкнеш 


зад нея и ще използваш гарота (313), ще хвърлиш шурикен в тила й 
(293) или ще извикаш с надеждата да я отклониш от магията (303)? 


340 
Скачаш да го посрещнеш. Успяваш да го хванеш за китката, но когато 
се опитваш да го преобърнеш, разбираш, че е много силен и не 
можеш да го помръднеш. Той замахва и ти стоварва силен удар, 
захвърляйки те назад. Губиш 2 точки издръжливост. Иди на 350. 


341 
Демагогът малко разбира от война и следвайки съветите му, си 
направил голяма грешка. Разделените на две войски те правят твърде 
слаб, за да победиш Хонорик, който нанася огромни загуби на 
армията ти. Убиват те, докато се опитваш да събереш армията си, 
която е преследвана по бойното поле. 


342 
Зората се пуква. Прегледай картата на отсрещната страница. В 
момента армията ти е разположена покрай хълма Грийнридж и 
Високия хълм. С изгряването на слънцето виждаш поток от селски 
бегълци да прекосяват забързани Стария мост, насочили се надолу по 
пътя. Причината е ясна. Армията на Хонорик, водачът на легиона Меч 
на обречеността, е пръсната около Господарския чифлик, а редиците 
им се простират от фермата на Содън Фрийман до Чорбаджийско 
бърдо. Твоите разузнавачи - рейнджрите на Глайвас (както и 
съгледвачите на легиона) - са при потока. Скоро ще се върнат с вести. 
Започваш да издаваш заповеди до всички командири да се съберат 
за военен съвет в този съдбоносен ден. Ако твои съюзници са 

поклонниците на Съдбата от градовете Кули на поличбите и Демонил, 
иди на 352. Ако са последователите на Морейн от град Сива зора, 
мини на 362. Ако са воините на Бийтан и Дама от градовете Серакуб и 
Авенег, обърни на 372. 


343 

Не си изминал много път, когато те заплашва нова опасност. Към тебе 
летят три фигури, яхнали гигантски врани, всяка от които е достатъчно 
голяма, за да носи човек. Не използваш Сферата, за да видиш зеления 
свят на пространствата, защото фигурите са естествени същества, но 
благодарение на отличното си зрение определяш, дори от това 
далечно разстояние, че те са черни елфи, вероятно магьосници, 
защото не са облечени в доспехи и носят само по един къс кинжал. 
Решаваш да заемеш позиция между едно самотно, поразено от гръм 
дърво и издаден къс скала. Враните се приземяват тромаво във 
формата на триъгълни, в центъра на който си ти, и ездачите елфи 
слизат на земята. Върху главите на всяка от тях има странна пурпурна 
шапка, на която е кацнал издут зелен паяк. Веднага ги разпознаваш 
като поклонници на Нулак, Върховната кралица, която управлява в 
злоба и завист. Трите елфи поставят по един малък лилав паяк убиец 
на земята пред себе си. Паяците са не по-големи от нокът на палец, 
но ухапването им умъртвява за секунди дори кон. След това елфите 
правят магия на паяците, а сетне започват мелодично да напяват 
името ти „Отмъстител”. Ти си този, когото паяците трябва да 
нападнат. Продължи на 373. 


344 
Дорей льо Жун извиква радостно и пришпорва коня си напред. От 
конниците ти се надига мощен ехтящ рев и те препускат като вихър, 
вдигнали високо страховитите си, блестящи под слънцето мечове. 
Пехотинците също настъпват, но скоро изостават от кавалерията. 
Гледката е великолепна. При прекосяването на рова обаче срещат 
трудности и арбалетистите Дъжд на обреченост, излизат напред с 
военна точност, отприщвайки залп от убийствени стрели. Кавалерията 
се престроява и отново настъпва в бесен галоп. Арбалетистите обаче 
са не само по-многобройни от конницата ти, но са и най-добрите 


стрелци в Човешките предели. Залп след залп обсипва кавалерията 
ти. Редица след редица пада сякаш при сблъсък с каменна стена. 
Касапницата представлява ужасяваща гледка. За броени минути 
кавалерията ти е разгромена, без дори да е доближила врага. Строят 
се разчупва и хората хукват обратно покрай пехотинците, които 
спират, разколебани и объркани. Елфите обаче методично сипят 
унищожителен огън по вражеските флангове, които са най-близо до 
гората, и те постепенно отстъпват. 

Изведнъж арбалетистите от Обреченост се насочват с добре 
тренирана маневра към гората, за да прогонят елфите. Зад тях са 
легионите на Кулите и Авенег, жените воини от Хомгрот, войниците 
на Мортавалон и новобранците на Обреченост. Те издават 
гръмогласен вик и нападат - гледката на тази понесла се напред маса 
от осем хиляди души е страховита. Какво ще заповядаш на войниците 
си: да не отстъпват (374) или да се отдръпнат в боен ред към потока, 
да заемат първоначалните си позиции и там да посрещнат 
неприятеля (384)? Във всеки случай нямаш избор освен лично да 
събереш отстъпващата кавалерия. Яхваш жребеца и отиваш да се 
намесиш. 


345 
Мълнията кара един от конете да се изправи уплашен на задните си 
крака. Конят се препъва в една каиша и тежко се стоварва върху теб. 
Един от троловете реагира бързо и премазва с крак главата ти, преди 
да си успял да се измъкнеш изпод падналото животно. Шадазар сега 
ще победи и източните части на Човешките предели ще бъдат 
завинаги изгубени за човечеството. 


346 

Зад тебе цари тишина, докато ти и кавалерията напредвате в атака. 
Усещаш, че въпреки Скиптъра, хората са загубили вяра в тебе. Когато 
приближавате врага, Вестителите на обреченост вдигат високо 
мечовете си. За първи път забелязваш, че остриетата на много от тях 
са бляскаво черни. Ясно е, че те имат същото въздействие като 
Сорцерак, меча на Хонорик, защото от тях блика главозамайващ страх 
и ужас. Двете страни се сблъскват със страхотен трясък от удара на 
стомана в стомана. Изведнъж насред разгорещената битка един 
точен меч пробожда окото ти и избутва Сферата назад в мозъка ти, 
убивайки те мигновено. 


347 
Пещерният трол размахва огромния бронзов боздуган. От черните 
шипове капе кръв и той иска да я смеси с твоята. Замахва тромаво, но 
ти отскачаш във въздуха и го риташ с пета в гърдите. За нещастие 
ръката на трола е дълга и можеш да бъдеш засегнат от шиповете на 
боздугана. 


ПЕЩЕРЕН ТРОЛ 
Защита срещу ритник «тигров скок»: 7 
Издръжливост: 20 
Щети: 2 зара 


Ако си победил пещерния трол, иди на 411. В противен случай той се 
опитва с нисък хитър замах на боздугана да отсече краката ти. Твоята 
защита е 6. Ако оцелееш, можеш да отвърнеш с още един ритник 
(върни се в началото на тази глава), с удар «железен юмрук» (337), 
или с хвърляне «водовъртеж» (327). 


348 
Разказваш на Белия маг какво си видял преди няколко часа. Стоейки 
до тебе, той казва тихо: 
- Моето време дойде, Владетелю - сетне промърморва нещо 
неразбираемо. Изведнъж се издига високо в небето и полита към 
Камъшитения лес за голямо изумление на всички на възвишението 
Колуин. Точно тогава три крилати змея излитат от Господарския баир 
и се насочват към воините на Кулите. Високо в небето Белият маг с 
блеснали от слънцето одежди се насочва да ги посрещне със 
светкавици и магически могъщи слова. Крилатите змейове го 
заобикалят, тракат с челюсти и плющят с покритите си с отровни 
шипове опашки. 
Оглеждаш бързо обстановката. Далеч наляво врагът е успял да 
прекара едно дървено, подобно на сал съоръжение през реката. 
Глайвас все още успява да държи врага назад, което е забележително 
постижение, но врагът съвсем скоро ще успее да прекоси. 
Напрежението при фермата на Хартуиг Фел расте. Там легионът 
Ангели на смъртта понася тежки загуби, но продължава да приижда 
сякаш няма страх от смъртта и защитниците дават все повече жертви. 
Новобранците на Обреченост нападат безразборно и без особена 
стръв. 
Отдясно се вихри разгорещена битка и легионът увеличава натиска 
непрекъснато. Кавалерията му се е присъединила към масата, която 
напада конниците на Ирсмункаст близо до фермата на Хартуиг Фел. 
Присъствието на елфите в Камъшитения лес е от жизнено важно 


значение. Пристига вестоносец, който съобщава, че монасите от 
Алената богомолка се опитват да проникнат през Камъшитения лес и 
да стигнат до Старата ферма и че в гората се води смъртоносна игра 
на котка и мишка между равностойни противници. 

Сражението достига критичната си точка. Как ще постъпиш: ще 
заповядаш наемниците на Антосидас да тръгнат наляво и да нападнат 
арбалетистите по фланга на легиона (398), или ще наредиш на целия 
ляв фланг да се впусне срещу новобранците на Обреченост, жените 
воини на Хомгрот и легиона Ангели на смъртта (418)? 


349 

Черната елфа по-скоро усеща, отколкото вижда шурикена, който цепи 
въздуха към нея, и вдига стоманено-черното острие да го спре. 
Умението й е голямо. Острието посреща летящата звездичка със звън, 
ала зад петвърхата звезда стои силата на Куон Из,упителя. Чува се 
стържещ шум като от адски мотор и стоманеночерното острие се 
разпада, покривайки украсената й ризница със стружки. Орковете 
надават вой, защото мечът е техният талисман за непобедимост. 
Мечът на Гуинет отнема живота на обезоръжената командваща и 
битката се обръща срещу враговете ти, които скоро побягват към 
портите на града. Антосидас, този грубоват белязан ветеран, излиза 
от двора на казармите, където е водил бой. Коленичи и те моли да го 
изведеш към победа. Гуинет заповядва настъпление към двореца. 
Премини на 375. 


350 
Заобикаляте се един друг, и двамата нащрек. Лицето на Хонорик се е 
превърнало в маска на върховна концентрация, каквато владеят само 
истинските майстори на меча. Какво ще избереш: ритник «двуръба 
мълния» (360), удар с ръка «железен юмрук» (370) или хвърляне 
«тигрови зъби» (380)? 


351 

Както бе отбелязал Солстис, по всеобщо мнение Упанишад е най- 
големият град на Орб с население над един милион души. Някои го 
наричат града на Изкупителя, защото тамошните последовател на 
Куон са изключително могъщи. Вероизповеданията са толкова много 
обаче, колкото Гот на Десетте храма, а расите са два пъти повече. 
Известно е, че най-властният човек в града е Магистърът на звездите, 
наричан от хората Дясната ръка на Изкупителя, но той рядко излиза 
от манастира Дуомо. Упанишад е разположен между делтите на 
реките Велика и Кеш, на север от джунглата Кеш. Пътят до там трае 
сто дни. Дори нападение по море срещу Обреченост би се 
осъществило не по-рано от месец Пантеоз, а дотогава Хонорик вече 
ще е превзел Ирсмункаст в твое отсъствие, освен ако Солстис не ти 
даде още време. Продължи на 261. 


352 

Опъната е голяма дървена маса. Сядаш начело със Скиптъра в ръка. 
Около масата седят Главнокомандващата Гуинет, четиримата 
Посредници на Съдбата: Хепънинг, Келмик, Хойтекх и Толър, 
Командващият войските на Кулите генерал Хиклинг от Демонил, 
рейнджърът Глайвас, Глифтел - капитан на елфите от Съндайл, Белият 
маг, Антосидас Едноокия, Магистърът Хенгист и Паладинският рицар 
Дорей льо Жун. Обърни на 124. 


353 
Студени тръпки те полазват, когато усещаш плътта да се затваря 
около Сферата, която скоро се сраства с очната ти кухина. Смарагдът 
оказва натиск навътре и това предизвиква внезапна болка в главата 
ти, но тя скоро отшумява. Прокарваш ръце по лицето си и 
установяваш, че Сферата е станала част от лицето ти като прозрачна 
зелена очна ябълка. Скъсаните мускули на старото око отново 
израстват и с изненада установяваш, че зелената Сфера се движи 
заедно с истинското ти око. Изведнъж всичко наоколо става 
призрачно зелено. Гледаш през Сферата. С едното око виждаш 
обикновения свят, а с другото - един зелен свят на призрачни картини 
и видения, наслагани върху действителността. От стълбите се чуват 


грубите гласове на оркове. Ще се втурнеш ли да се сражаваш (233) 
или, ако владееш катерачески умения, ще предпочетеш да се 
спуснеш по външната стена на дворцовата кула към забулените в дим 
градини (247)? 


254 

Под твоя команда воините на Демонил се впускат в атака с гърлен 
боен виК. Те изненадват кавалерията, но Вестителите на обреченост, 
които са въоръжени от глава до пети и са най-добрата кавалерия в 
Човешките предели, се престрояват и успяват да отблъснат твоето 
нападение с контраатака. Тогава легионът Меч на обречеността, 
който се прегрупира сякаш е на парад, а не на бойното поле, 
обгражда фланговете на армията ти. Твоята войска е три-четири пъти 
по-малобройна. За броени минути те са заобиколени и изтребени. Не 
можеш да сториш нищо, освен да наблюдаваш ужасната касапница. 
Загубил си битката, преди да е започнала. Хонорик заповядва обща 
атака и позицията ти е нападната от всички страни. Войниците просто 
не стигат, за да удържат левия фланг и за секунди той е пробит. Скоро 
цялата армия е разгромена. Ти си посечен почти мимоходом от група 
бронирани конници, докато се мъчиш да въведеш ред сред бягащите 
войници. Те дори не знаят кой си. 


355 
Мълнията кара един от конете да се изправи уплашен на задните си 
крака. Конят се препъва в една кашпа и я счупва, а ти използваш 
прикритието на скачащия жребец, за да стигнеш до дворцовите 
порти. Минаваш покрай стражата от изумени черни елфи, преди да 
могат да реагират, и изтичваш нагоре по стълбището към бойната 


кула. Единствените врагове, които срещаш, са оркове, открили 
дворцовите изби и вече твърде пияни, за да ти попречат. Скоро 
стигаш до върха на стълбището. Премини на 339. 


356 

Повеждаш ездачите към още една атака. Усещайки вкуса на 
победата, те крещят екзалтирано. Стигаш до вражеската кавалерия, 
точно когато се престроява. Дезорганизирани и изгубили боен дух, те 
не са в състояние да посрещнат ново нападение. Строят им се 
разчупва и те побягват в пълно безредие. Овладявайки желанието на 
твоята кавалерия да ги преследва, ти я повеждаш в бясна атака в тила 
на легиона Меч на обречеността. Хванати неподготвени, легионерите 
се пръсват и разбягват. При това положение Хонорик заповядва общо 
отстъпление и хората му се оттеглят по посока на Господарския 
чифлик. Кавалерията ти е почти непокътната, а пехотата на Гуинет 
далеч наляво е фактически с пресни сили. Отбележи си, че си в 
състояние да предприемеш преследване. Иди на 250. 


357 
Настъпвайки срещу тебе. пещерният трол размахва огромен бронзов 
боздуган с черни шипове. Сенешалът отстъпва уплашен. Чакаш трола 
да замахне, сякаш парализиран от страх, и тогава извърташ тяло, 
запращайки унищожителен ритник «вършачка на Куон». 


ПЕЩЕРЕН ТРОЛ 
Защита срещу ритник «вършачка на Куон»: 6 
Издръжливост: 20 
Щети: 2 зара 


Ако си победил пещерния трол, прехвърли се на 411. В противен 
случай тролът ще се опита да те смаже с боздугана. Ловко отскачаш; 
защитата ти е 5. Ако оцелееш след това нападение, можеш да 
продължиш с ритник «тигров скок» (347), удар с ръка «железен 
юмрук» (337) или хвърляне «водовъртеж» (327). 


358 
Бързо заповядваш на резервите си от около хиляда мъже от Кулите 
да подсилят войската и положението се стабилизира. Води се 
ожесточена ръкопашна битка на живот и смърт. Арбалетистите пазят 
фланговете на пехотата си. Силно ти се иска да пратиш двете си 
кавалерийски части да ги обградят и заклещят, но ще попаднат под 
обстрела на Дъжд на обреченост. Докато всичко това продължава, 
фермата на Хартуиг Фел попада под атаката на легиона Ангели на 
смъртта и новобранците на Обреченост. 
Ако снощи си проникнал в лагера на Хонорик и си открил 
съдържанието на три големи дървени сандъка, иди на 348. Ако не 
знаеш какво има в тях, мини на 338. 


359 

Огромният, покрит със сиви брадавици трол тромаво пристъпва 
напред. Той е около три метра висок и дебел колкото вратите на 
Тронната зала. Орковете се свиват назад, жадни да те видят направен 
на кайма, без да излагат себе си на опасност. Тролът размахва 
огромен бронзов боздуган и се хили ужасяващо срещу тебе. Какво ще 
използваш: ритник «тигров скок» (195), ритник «вършачка на Куон», 
ако си го научил от мистика Тогова на връх Гуалодрун (211), удар 
«железен юмрук» (173) или хвърляне «водовъртеж» (155)? 


360 
Когато се приближаваш, Хонорик замахва към главата ти, но ти се 
навеждаш назад и го ритваш в коляното, а после нагоре в гърлото. 
Ако владееш умението на нервнопаралитичните удари, можеш да 
прибавиш 2 точки към нанесените щети, но нямаш право да 
използваш едновременно нервнопаралитичен удар и вътрешна сила. 


ХОНОРИК 
Защита срещу ритник «двузъба мълния»: 8 
Издръжливост: 24 
Щети: Тзар + 5 


Ако си свел издръжливостта на Хонорик до 6 или по-малко точки, иди 


на 390. Ако Хонорик още не е сериозно ранен, вълшебното му острие 
лети към стомаха ти. Защитата ти е 7. Ако още си жив, как ще се биеш: 
с ритник «двузъба мълния» (върни се в началото на тази глава), с 
удар «железен юмрук» (370) или с хвърляне «тигрови зъби» (380)? 


361 
После поглеждаш към Гуинет за нейното предложение. 
- Върни се в града на прадедите си, Отмъстителю, в Серакуб отвъд 
Процепа. Сигурна съм, че ще успееш да убедиш Хиватала, майсторка 
на меча и предводителка на стражата при храма на Дама, да тръгне 
на поход, за да ни помогне. Премини на 271. 


362 

За съжаление ти бе обречен от мига, в който влезе в Сива зора. 
Разполагаш силите си практична и разумно, но веднага след 
започването на битката. Войниците на Сива зора се упътват наляво и 
се присъединяват към хилядата воини на Мортавалон, които също 
почитат Морейн, а Ог Червеноръкия се смее диво, отдалечавайки се в 
галоп. Поклонниците чакат да видят как ще се развие битката, 
вероятно възнамерявайки да нападнат победителите. Твоите сили са 
шест пъти по-малобройни, а Антосидас вече отвежда хората си от 
бойното поле. Хонорик дава сигнал за нападение и макар че се биете 
отчаяно, жалката ти войска е смазана, а ти си съсечен. Всичко 
свършва. 


363 
Битката със страховитите тролове започва и те също дават тежки 
жертви. Току-що си повалил един, когато въздухът се разцепва от 
гръм. Шадазар е извикала небесна мълния, която не засяга троловете 


й, но тебе превръща в овъглен скелет. Победата е нейна и източните 
Човешки предели са завинаги изгубени за човечеството. 


364 
Хвърли един зар. Ако числото е 5 или 6, премини на 394. Ако е от 1 до 
4, попадаш на 10. 


365 
Раните и усилията да догониш времето, докато си пробиваш път през 
гората на Прехода, си казват тежката дума, защото нямаш време да 
потърсиш лечител, без да попаднеш в ръцете на тези, които жадуват 
да отмъстят за вълчака. Извади по една точка от всичките си 
показатели, тъй като тялото ти е безкрайно отпаднало. Ала най-после 
отново излизаш южно от Процепа. Прехвърли се на 235. 


366 
Повеждаш победоносните си войски към фланга на легиона. 
Редиците му се дръпват и се пръсват в суматохата. Ти обаче не си се 
справил както трябва с вражеската кавалерия. Отново строена, тя се 
втурва в атака и твоите конници са смазани между тях и региона Меч 
на обречеността. Невидян от тебе меч се забива в гърба ти и веднага 
слага край на живота ти. може би ще те спомена в някоя песен. 


367 
Черната елфа по-скоро усеща, отколкото вижда шурикена, който цепи 
въздуха към нея, и вдига стоманено-черното острие да го спре. 
Умението й е голямо. Острието посреща летящата звездичка със звън 
и шурикенът пада обезвреден върху украсената Йй ризнца. 
Единственото, което можеш да направиш, е да се притечеш на помощ 
на Гуинет. Иди на 315. 


368 

Кавалерията скача напред с боен вик, но трябва да премине през 
фронта на арбалетистите от двете страни на легиона. Два 
съкрушителни залпа от стрели удрят лонниците ти отблизо и ставаш 
свидетел на това как кавалерията ти се превръща в маса гърчещи се 
мъже и коне, които сякаш са се ударили в каменна стена. Няколкото 
оцелели се разбягват ужасени. Когато виждат това, пехотинците от 
Кулите напускат строя и също побягват, позволявайки на легиона Меч 
на обречеността да заобиколи и помете напълно армията ти. Скоро 
цялата ти войска бяга. Следва преследване и клане. Ескадрон от 
Вестители на обреченост те хваща на открито, докато се опитваш да 
събереш войската си, и те съсича почти мимоходом. Конниците дори 
не знаят кой си. Може би някой ден ще бъдеш споменат в песен. 


369 
Завръщането ти в Ирсмункаст се отпразнува с пиршества и духът на 
хората се повдига, когато из града плъзва вестта, че Дом Ясновидеца 
ти е станал съюзник. Проводени са вестоносци и пратеници, които да 
търсят помощ, но още никой не е пристигнал да застане под 
знамената ти. До тебе стигат слухове, че Хонорик е предприел поход. 

Ти удвояваш броя на разузнавателните патрули на запад, а също и на 
изток към Процепа. Още съществува възможността най-лошите ти 
предчувствия да се окажат верни - това, че изчадията на Процепа 
само чакат Хонорик да нападне, за да нанесат и те своя удар. Стените 
на града са ремонтирани и войските ти тренират ежедневно, макар че 
сбраната сред простолюдието градска милиция едва ли ще има 
време да се обучи и превърне в силна бойна единица. Най-после 
разузнавачите се прибират с добрата вест, че към града идват 
приятелски войски. На другия ден улиците се изпълват с хора, които 
приветстват четиримата Посредници на Съдбата: Хойтекх, Келмик, 
Толър и Хепънинг, повели внушително войнство от четири хиляди 
пехотинци и петстотин конници от кавалерията на Колелото. Техните 
ризници са оцветени в четирите цвята: синьо, зелено, червено и 
жълто, за да символизират многоцветието на одеждите, носени от 
техните свещеници. Хойтекх и Хепънинг дори са облекли шарени 
роби, които заедно с пъстроцветните знамена на армията образуват 
феерия от цветове. Два дни по-късно това се повтаря, когато в града 
пристига генерал Хиклинг от Демонил, разположен на север от 
Ирсмункаст, повел след себе си трихилядна войска и още петстотин 
души конница. Най-после имаш шанс в тази война. Обърни на 159. 


370 
Опитваш се да забиеш юмрук в лицето му, докато той замахва към 
тебе със Сорцерак. Ако владееш умението юби-джуцу, можеш да 
прибавиш 2 точки към нанесените щети, но нямаш право да 
използваш едновременно нервнопаралитичен удар и вътрешна сила. 


ХОНОРИК 
Защита срещу удар «железен юмрук»: 9 
Издръжливост: 24 
Щети: Тзар + 5 


Ако си свел издръжливостта на Хонорик до 6 или по-малко точки, иди 
на 390. Ако Хонорик все още не е сериозно ранен. Вълшебното му 
острие лети към гърлото ти. Защитата ти е 7. Ако още си жив. Какво 
ще опиташ: ритник «двузъба мълния» (360), удар «железен юмрук» 


(върни се в началото на тази глава) или хвърляне «тигрови зъби» 
(380)? 


371 
Битката със страховитите тролове започва и те също дават много 
жертви. Успяваш да се промъкнеш незабелязано зад тях, когато 
мощен гръм разцепва въздуха. Шадазар е повикала небесна мълния, 
която не засяга троловете й, но превръща няколко наемници и 
девици воини в овъглени скелети. Хвърли зарове на съдбата. Ако 
съдбата ти се усмихне, иди на 355. Ако ти обърне гръб, мини на 345. 


372 

Опъната е голяма дървена маса. Сядаш начело със Скиптъра в ръка. 
Около масата седят Главнокомандващата Гуинет, Дорей льо Жун, 
Белият маг, Антосидас Едноокия, майсторката на меча Хиватала, 
командваща Жените на Серакуб, Обуда Вархегийн, командващ 
мъжете воини на Бийтан от Серакуб, Първосвещеникът Баал, 
предводител на войските на Бийтан от Авенег, Глифтел, капитан на 
елфите от Съндайл, Глайвас и Магистърът на Куон Хенгист. Продължи 
на 238. 


373 

Около дървото и скалата има само обгоряла гола земя. Паяците могат 
бързо да пролазят и няма как да избягаш от триъгълника, без да 
бъдеш ухапан. Какво ще опиташ: да ги убиеш от разстояние с 
шурикен (383), да хвърлиш шурикен по една от черните елфи (403), да 
се покатериш по дървото (413), да се престориш на умрял зад скалата 
(5) или да тръгнеш към единия паяк, като внимаваш скалата и 
дървото да останат между теб и другите два (15)? Ако имаш имунитет 
срещу отрови, иди на 215. 


374 
Воините от Кулите решително заемат отбранителна позиция, но те са 
на открито и в неизгодно положение. Орда от ревящи войници 
връхлита върху тях с крясъци, които отекват през бойното поле. За 
твой ужас те са пометени за секунди и врагът нахлува през пробива. 


Монасите от Алената богомолка излизат от Старата ферма, където са 
се промъкнали незабелязано, идвайки от Камъшитения лес, и 
нападат възвишението Колуин. Те са около двеста души и твоите най- 
близки войски са разгромени. Защищаваш се смело, но скоро си 
съсечен. 


375 

Глъчката от грабежите се шири все така безспир, но Гуинет повежда 
войската ти към целта и скоро марширувате по улица „Дворцова”. 
Сварвате силите на Процепа неподготвени. Бързо превземате 
дворцовите градини, а мнозина от орковете и черните елфи се 
разбягват. Тъкмо се готвиш да влезеш победоносно, когато Гуинет ти 
посочва една фигура, застанала на бойната кула и втренчила надолу 
изпълнен с омраза поглед. Това е главнокомандващата силите на 
Процепа Шадазар, черна елфа, чието лице познаваш от книгата на 
проклятията в дворцовата библиотека. Тя загръща пурпурните 
одежди около себе си и започва да хвърля магия. Ако притежаваш 
течност, придобита от ебонитов дявол и би искал да я изпиеш сега, 
иди на 399. Ако нямаш тази течност или предпочиташ да не я пиеш, 
тъй като може да е отровна, можеш да помислиш за съставянето на 
план (389). 


376 
Ти и Дорей льо Жун отново се хвърляте в битка с двеста от най- 
храбрите воини зад гърба ви. Заобикаляте чудовището, но оръжията 
нямат никакъв ефект върху него. Дори Дорей льо Жун не може да 
нарани стоманената му кожа. А колосът размахва огромния си меч, 
поваляйки десетки души с един удар. След два такива удара ти и 
воините ти вече отстъпвате назад. Когато войската вижда това, 


започва спонтанно да се оттегля. Ако преди си бил в състояние да 
предприемеш преследване на победената войска на Хонорик, то сега 
си отбележи, че това вече е невъзможно. Мини на 386. 


377 

- Кой би повярвал в думите на измамник? - се провиква един от 
поклонниците на Немезида. Последователките на Дама ти обръщат 
гръб. Само тези на Бийтан изглеждат невъзмутими и един от тях 
изтъква, че това не променя фактите. При гласуването обаче 
мнозинството е против тебе. Председателят на Баула Обуда 
Вархегийн казва, че сред народа на Серакуб няма да намериш 
съюзници. Веднага се връщаш обратно, за да се погрижиш за 
отбраната на Ирсмункаст, но когато Хонорик напада, малобройните 
ти сили са разгромени и ти умираш, защищавайки стените на града. 


378 

Войниците ти отстъпват в добър ред и заемат първоначалните си 
позиции тъкмо навреме, за да посрещнат атаката от съюзниците на 
Хонорик, чието първо нападение е отблъснато. Но те нападат отново 
и се завързва отчаяна битка. Цялата ти армия е подложена на атаки 
освен кавалерията на възвишението Колуин и наемниците при 
Старата ферма. Единственият начин, по който можеш да спасиш 
сражението, е да заповядаш на Антосидас да поведе наемниците си 
срещу арбалетистите от левия фланг на легиона Меч на обречеността. 
Прехвърли се на 26. 


379 
Шурикенът се носи към обраслото с брадавици лице на трола, дълго 


преди той да осъзнае какво става. Хвърли зар за шурикен. Защитата 
на трола е само 4. Ако успееш, обърни на 333. Ако не, мини на 291. 


380 
Скачаш нагоре и се опитваш да заклещиш с крака главата на Хонорик, 
но той е твърде бърз и опитен воин, за да се остави да бъде хванат по 
този начин. Той се навежда и замахва към прасците ти със Сорцерак. 
Губиш издръжливост 1 зар + 5. Ако още си жив, горящото острие ти 
причинява агонизираща болка. С какво ще отвърнеш: с ритник 
«двузъба мълния» (360) или судар с ръка «железен юмрук» (370)? 


381 

Много малко се знае за Сива зора, град, който и в буквалния смисъл 
на думата е често пъти забулен в мъгла при изгрев слънце. 
Разположен е южно от Процепа и западно от Голямото плато. 
Единствените други градове в същата долина на река Сивокостна са 
Анатема и Стени на сенките, и двата - градове на мъртвите. Някога, 
много отдавна, това е бил цивилизован град, административен 
център на могъща империя. Смята се, че храмът на Морейн 
господства над града, но писарите са намерили писмени описания на 
храмове, посветени на Немезида и на Човека звяр. Твърде е 
възможно последователите на Морейн да искат отново да имат 
империя, а единствената посока, в която могат да се разширяват е на 
север, в Човешките предели. Обърни на 261. 


382 
Даваш думата на Командващите за предложения. Гуинет предлага 
отбранителна формация с изтеглен напред ляв фланг. 
- Десният фланг ще опре в Камъшитения лес, а вътре в гората ще са 


разположени елфите на Глифтел. Наемниците на Антосидас могат да 
се укрепят в Старата ферма, част от кавалерията - на възвишението 
Колуин, а една линия от части ще се простира до хълма Грийнридж, с 
център фермата на Хартуиг фел. Хиляда души войска ще остане като 
резерв на Високия хълм, където би следвало да бъде и командният 
пост на Владетеля Отмъстител. В заключение бих предложила 
Глайвас и неговите рейнджри да чакат в засада при Стария мост и да 
го държат колкото може по-дълго, ако противникът се опита да го 
прекоси. 

Дорей льо Жун скача на крака и казва: 

- Не, не! Трябва да атакуваме, макар войската ни да е по-малобройна! 
Ние да нападнем Хонорик и коравосърдечните му лакеи! Да изтеглим 
цялата кавалерия и четири хиляди от най-добрите ни пехотинци край 
потока между Камъшитения лес и гората Уднъгет. Безпогрешните 
стрелци на Глифтел могат да окупират Уднъгет, откъдето ще 
обстрелват по фланговете, докато аз и моите другари лично ще 
поведем атаката до откритото пространство отвъд Господарския 
баир, откъдето можем да ударим обратно към брода или напред към 
Господарския чифлик. Останалата част от армията ни трябва да държи 
фермата на Хартуиг Фел в случай на флангова атака откъм брода. 
Командният пост на Властелина трябва да бъде на възвишението 
Колуин, откъдето Отмъстителят ще подкрепя нападението заедно с 
Белия маг от Аватар. При тези думи Дорей льо Жун се покланя 
почтително на стария магьосник. Обърни на 254. 


383 
Паяците се стрелват към тебе по изпепелената земя. Криволичейки 
бясно и търсейки цепнатините в земята и камъните, сякаш за да се 
прикрият. Виж колко шурикена имаш и хвърли само един зар, за да 
провериш точността си на хвърляне. Прибави полученото число към 
броя на шурикените, които са ти останали. Ако сборът е от 1 до 6, иди 
на 35; от 7 до 9, мини на 65; 10 или 11, обърни на 85. 


384 
Даваш заповедта. Те с готовност се озовават на сигнала и започват да 
отстъпват в добър ред, но врагът бързо приближава. Хвърли един зар. 


Ако полученото число е 5 или 6, иди на 20. Ако е от 1 до 4, мини на 30. 


385 

Грамаден сивокож триметров пещерен трол се подава зад ъгъла и 
застава колебливо пред теб. Орковете вкупом те посочват и казват: 
„Враг”, при което по лицето на трола плъзва ужасяваща усмивка и той 
започва да върти около главата си огромен бронзов боздуган с черни 
шипове. Ако искаш да изтриеш усмивката от лицето му с шурикен, 
иди на 379. В противен случай трябва да разчиташ на уменията си в 
бойните изкуства от Пътя на тигъра (359). 


386 

Докато колосът приближава, Глифтел, който за твоя радост е жив, се 
спуска пъргаво да го посрещне с трима от другарите си. Те спират на 
около седем метра пред него и захващат да мърморят и да правят 
сложни движения с ръце, хвърляйки някаква магия. Земята пред 
колоса се размърдва и когато той пристъпва напред, стъпва не на 
твърда тревиста почва, а в голям блатен участък. Той потъва до гърди 
и започва да вършее с ръце наоколо. Глифтел изрича още някакви 
слова и земята се втвърдява. Колосът се озовава в капан, от който 
няма изход. Глифтел и помощниците му изтичват обратно, смеейки се 
доволно. Не можеш да не се усмихнеш, а Дорей льо Жун, въпреки че 
е ранен, се залива от смях. Още ли си в състояние да предприемеш 
преследване? Ако е така, обърни на 396. Ако не, на 406. 


387 
Хиватала бе пресметнала, че ще й трябват поне десетина дни повече 
отколкото на тебе, за да пристигне с армията си в Ирсмункаст. 


- Гуинет много ще се зарадва, когато те види начело на войските ти - й 
бе казал ти, но докато заобикаляш Недрата на Орб за малко не се 
сблъскваш с военна част от около хиляда оркове. Успяваш да ги 
избегнеш, но съзираш друга военна част, дори по-многобройна от 
първата, да се присъединява към тях. По всичко личи, че не след 
дълго можеш да очакваш още една атака от изчадията на Процепа. 
Надяваш се Хиватала и армията й да преминат невредими. 

Обърни на 409. 


388 
Ако си ходил да разузнаваш в лагера на Хонорик, където си открил 
три огромни дървени сандъка, и си успял да разбереш тяхното 
съдържание, иди на 44. В противен случай, мини на 54. 


389 
Докато спираш, за да обмислиш какво да направиш, пет огромни 
пещерни трола излизат тромаво през дворцовите врати за 
контранападение. Ще поведеш ли атака срещу тях (363) или ще се 
промъкнеш покрай тях и ще опиташ да влезеш в двореца (371)? 


390 
Последният ти удар запраща Хонорик назад и той едва си поема дъх 
от болка. От двете страни се разнасят викове, съответно на гняв и 
радост. Отчаян, той насочва острието към тебе и промълвя: 
- Лети, Сорцерак! 
Мечът се изстрелва от ръбата му право срещу теб. Ако умееш да 
улавяш стрели, успяваш да отклониш инкрустираното с рунически 
знаци острие. В противен случай то разпаря рамото ти и губиш 4 точки 
издръжливост. Ако все още си жив, Сорцерак се завърта във въздуха 
и отлита към протегнатата ръка на притежателя му. Иди на 8. 


391 
Серакуб, градът на прадедите ти, е още известен като градът на 
Градините. Той е дори по-голям от град Кули на поличбите с може би 
същия брой жители. Писарите казват, че тяхната версия на 
общоприетия език е трудноразбираема. Най-големите храмове там са 


на Дама, на Бийтан Свободния - бог, който презира закона и реда, но 
не е зъл - и на Илекскунейон, един странен Бог-природа, чиито 
свещеници се наричат друиди. Поклонниците на Дама патрулират 
земите между града и Процепа. Те ненавиждат изчадията на Процепа 
повече от всичко останало. Пътят от Недрата на Орб дотам е десет 
дни. Продължи на 261. 


392 

Гуинет се усмихва. 

- Победата все още може да бъде наша, Владетелю - казва тя и се 
отдалечава на коня си, за да организира разположението на войската. 
Дорей льо Жун и Белият маг решават да останат с тебе на високия 
хълм, за да видят как ще се развият събитията, преди да решат как да 
действат. Хенгист и двамата му приятели правят същото. Докато 
войската ти заема позиции, Хонорик се раздвижва. Разположението 
на частите му е показано на картата на срещуположната страница. 
Запомни номера на тази глава. Вероятно ще се наложи да погледнеш 
картата, когато започне битката. Премини на 388. 


393 

Втурваш се обратно към покрива на двореца и надникваш през ръба 
на назъбените стени към градините долу. Димът се разсейва и 
виждаш море от груби физиономии на оркове, които се взират нагоре 
в очакване. В тази посока няма спасение, затова отново се спускаш 
към стълбището, водещо в предверието на Тронната зала. Орковете 
са се подредили зад пещерния трол, който тъкмо се кани да те 
последва, когато ти отново се появяваш. Той се ухилва ужасяващо и 
размахва огромния си бронзов боздуган. Няма време за мислене. 
Какво ще използваш: ритник «тигров скок» (195), удар «железен 
юмрук» (173) или хвърляне «водовъртеж» (155)? 

Забелязваш, че Дорей льо Жун е недоволен от тази заповед. Той язди 
пред строената кавалерия с високо вдигнат меч и крещи нещо. После 
той и Паладинските му рицари се впускат в атака срещу врага. От 
конниците ти се изтръгва мощен оглушителен рев и воините се 
втурват бясно напред. Проклинаш Дорей льо Жун наум и гледаш 
безпомощен как трите хиляди пехотинци от Кулите се втурват след 
тях, обладани от духа на атаката. Въпреки че не си я желал, гледката е 
Великолепна. Воините ти обаче срещат трудности при пресичането на 
брода и арбалетистите Дъжд на обреченост пристъпват напред с 
военна прецизност, изстрелвайки смъртоносно точен залп от стрели. 
Кавалерията се престроява и отново тръгва напред в пълен галоп. 
Арбалетистите обаче са повече на брой от конниците и освен това са 
най-добрите стрелци в Човешките предели. Залп след залп обсипва 
кавалерията ти. Редица след редица пада сякаш при сблъсък с 
каменна стена. Касапницата представлява угасяваща гледка. За 
броени минути кавалерията ти е разгромена, без дори да е 
доближила врага. Строят се разчупва и хората хукват обратно покрай 
пехотинците, които спират, разколебани и объркани. Елфите обаче 
методично сипят унищожителен огън по вражеските флангове, които 
са най-близо до гората, и те постепенно отстъпват. 


Изведнъж арбалетистите от Обреченост се насочват с добре 
тренирана маневра към гората, за да прогонят елфите. Зад тях са 
легионите на Кулите и Авенег, жените воини от Хомгрот, войниците 
на Мортавалон и новобранците на Обреченост. Те > издават 
гръмогласен вик и нападат - гледката на тази понесла се напред маса 
от осем хиляди души е страховита. Какво ще заповядаш на войниците 


си: да не отстъпват (374) или да се отдръпнат в боен ред към потока, 
да заемат първоначалните си позиции и там да посрещнат 
неприятеля (384)? Във всеки случай нямаш избор освен лично да 
събереш отстъпващата кавалерия. Яхваш жребеца и отиваш да се 
намесиш. 


395 

Двамата владетели, на които Ог те представя, са коренно различни 
един от друг. Единият е як като бик и червендалест, с загоряло и 
кораво лице на човек, който редовно тренира с меча под слънцето. 
Другият е блед и прежълтял като човек, който отбягва слънцето. Той е 
висок и неестествено слаб, като че ли прекарал тежка болест. Най- 
странното обаче е, че над главата му има седем сферични и 
разноцветни скъпоценни камъка, които трептят и се движат заедно с 
него, сякаш прикрепени с невидими жици. И двамата мъже са 
облечени в златистите и лазурни цветове на Морейн. Когато 
заговаряш за войната, усещаш интереса им. Никой никога не би ги 
нападнал в този отдалечен район. Най-близкият техен съсед е 
безплътният цар на град Анатема. Няма къде да покажат военната си 
мощ. Въпреки това Пейсистратус, кльощавият, изтъква, че те няма да 
получат нищо в замяна, ако победят врага ти. Припомняш си думите 
на Антосидас и им предлагаш голям къс земя между река на 
Зверовете и Процепа, която ти наричаш Голата земя. Те се съгласяват 
с плана ти учудващо бързо и те поканват да огледаш войската им. 
Едва вярваш на късмета си. Ако решиш да кажеш истината за силите 
на Процепа и да потърсиш помощ в Серакуб, иди на 129. Ако решиш 
все пак да разчиташ на Сива зора, мини на 415. 


396 
- Ела - казва Дорей льо Жун, - имаме още работа за днес. Трябва да 
сме сигурни, че разгромът на Хонорик е пълен и най-вече да се 
опитаме да убием този злодей с черна душа. 
Ще заповядаш ли да се предприеме преследване (416) или ще решиш 
да поемете обратно към дома (406)? 


397 

След малко разбираш, че те преследва един невинен наглед стар 
писар, облечен в светлосините одежди на гилдията на учените. 
Когато загърбваш голямата Катедрала и се насочваш към двореца на 
управника на този град - Дом Ясновидеца, писарят изненадващо 
забързва ход. Предпазливо го изчакваш да те застигне на стълбите 
към дворцовите порти зад просторните конюшни. Той захвърля 
робата си и виждаш знака на четириръкия Торемалку Убиеца, бог на 
главорезите. 

- Ако няма причини, не се страхувай, страннико. Аз служа на Негово 
Величество, чийто дворец се каниш да посетиш. Я кажи по каква 
работа си в града. Сега времената са смутни. 

Какво ще му кажеш: истината за своята мисия (407) или, че си дошъл 
да търсиш работа в кухните на двореца (9)? 


398 

Преди да издадеш заповедта, вниманието ти е приковано в левия 
фланг. Виждаш към тебе да галопира Глайвас с около десетина 
останали рейнджри. По петите им са три хиляди пехотинци, които 
бързо пресичат Стария мост и се насочват към мъжете от Демонил и 
девиците воини от твоя град, които са далеч в левия фланг. 

Те посрещат нападението на съюзниците на Хонорик и отбиват 
първата им атака. Но врагът напада отново и се завърза отчаяна 
битка. Цялата ти армия е подложена на атаки освен кавалерията на 
възвишението Колуин и наемниците при Старата ферма. Единствения 
начин, по който можеш да спасиш сражението, е да заповядаш на 
Антосидас да поведе наемниците си срещу арбалетистите от левия 
фланг на легиона Меч на обречеността. Прехвърли се на 26. 


399 
Течността има вкус на меласа, но с кисела жилка. Щом влиза в 
стомаха ти, първо имаш чувството, че гориш отвътре, а после, че 
плътта ти се топи. Привиждат ти се странни видения на животни и 
зверове. Първо грифон, после охлюв и накрая разярен бик. Чувстваш, 
че ако не се съсредоточиш върху едно от тях, ще полудееш. Охлювът 
като че ли най-лесно ти се удава. Върху кое животно ще се 


съсредоточиш: върху охлюва (125), върху разярения бик (117) или 
върху грифона (109)? 


400 
Повеждаш воините в преследване на Хонорик. След време той и още 
около хиляда все още въоръжени легионери, до един опитни 
ветерани, спират и ви дават отпор, не можейки да продължат повече. 
Сражението е кратко и жестоко, като всички те се бият до последен 
дъх. Докато се биеш, не виждаш и следа от Хонорик, но накрая Дорей 
льо Жун донася тялото му, неподвижно и безжизнено, с отпуснати, 
някога силни крайници. Арогантното му, винаги сърдито изражение 
сега е спокойно и отпуснато в смъртта. 
- Колко безобиден изглежда сега - казва Паладинът. 
- Той не ще може вече да тероризира слабите и невинните. Но от 
вълшебния му меч Сорцерак няма и следа. 
И така, най-после всичко приключва. Град Обреченост няма да 
заплашва Човешките предели още дълги години. Уморено повеждаш 
изтощената си войска по пътя за Ирсмункаст, който все още се 
намира под заплахата от силите на Процепа. Иди на 420. 


401 

Кулите на поличбите - по-голям от Ирсмункаст и Обреченост - е най- 
големият град в Човешките предели. Кулите, които са дали името му, 
вдъхват страхопочитание у новодошлия. Това е град, който кипи от 
живот и е населен с най-различни хора. Управлява се от Дом 
Ясновидеца и поклонниците на богинята Съдба. Има и храм на бога 
на войната Васч-Ро, този който сее, за да жъне смъртта. 
Поклонниците на Съдбата смятат привържениците на Васч-Ро и град 
Обреченост за свои най-големи врагове. Посредниците на Съдбата - 
герои, за които се говори, че са избраници на самата Пазителка на 
равновесието - живеят там и командват прословутата кавалерия на 
Колелото. 

Град Кули на поличбите е разположен между Ирсмункаст и 
Обреченост, по-близо до втория. Пътят до там е два пъти по десет 
дни. Обърни на 261. 


402 
Дорей льо Жун скача на крака и извиква: 
- Победа за справедливостта! Ще излезем и ще смажем злото в този 
свят, Където го сварим! На оръжие! - С тези думи той препуска напред 
да организира войската с прощалните думи: - Чакам вашите 
заповеди, Владетелк! 
Белият маг, Глайвас и неговите рейнджри, Хенгист и неговите другари 
решават да останат с теб на възвишението Колуин и да изчакат развоя 
на събитията, преди да действат. Докато войската ти заема позиции, 
Хонорик реагира. Разположението на неговите сили е показано на 
картата на срещуположната страница. Отбележи си номера на тази 
глава. Вероятно ще поискаш да погледнеш отново картата, когато 
започне битката. Продължи на 388. 

Шурикенът проблясва във въздуха, но фигурата, в която се целиш, 
изрича магия на Превъплъщението и звездата се превръща в перце, 
което невинно пада на земята. С ужас разбираш, че вече не виждаш 
другите два паяка. Оглеждаш се предпазливо, но единият пролазва 
под близкия камък и когато отстъпваш назад, изскача и забива 
малките си пипала в петата ти. Отровата плъзва по вените ти и 
смъртта настъпва бързо. Сега съдбата на Ирсмункаст е в ръцете на 
Хонорик и силите на Процепа. 


404 

Хонорик, този огромен като бик мъж, облечен в доспехи с черни 
шипове, препусва до отсрещната страна на рова и те гледа свирепо. 

- Ето, че отново се срещаме, Отмъстителю, ти страхлив лакей на Куон 
и бърборко на полуистини. - Той слиза от коня и ти правиш същото. - 
Този път ще те убия - процежда той през зъби. Омразата му към тебе 
е почти физически осезаема. С един замах той вади меча си 
Сорцерак. Черното му димящо острие излъчва ореол на злоба. Ти си 
обзет от страх. За да отхвърлиш това влияние, трябва да изразходиш 
една точка от вътрешната си сила, защото страхът който изпитваш, 
пречи на способността ти да се биеш. Извади по 1 точка от всичките 
си показатели само за това сражение. Хонорик изкрещява гневно и 
прескача рова към тебе, размахвайки меча. От стегнатите редици на 
войската му се разнася рев на одобрение. Ако владееш 
акробатически умения и желаеш да го прескочиш с високо салто, 
приземявайки се зад него, мини на 330. В противен случай можеш да 
скочиш напред и да го посрещнеш с хвърляне «водовъртеж» (340) 
или да отскочиш назад извън обсега на меча му (350). 

Нищо повече не чуваш от Радзивил. Съобщават ти, че е мъртъв скоро 
след като сменяш посоката. Една от неговите стражи воини се е 
престарала. Вече няма оркове, които да издадат местоположението 
ти. Прехвърли се на 37. 

Хонорик напуска бойното поле. Армията му не ще заплашва 
Човешките предели дълги години напред. Уморено повеждаш 
изтощената си войска по пътя за Ирсмункаст, който все още се 
намира под заплахата от силите на Процепа. Иди на 420. 


407 

Убиецът ти казва да изчакаш в едно странично помещение на 
двореца. Повече не го виждаш, но при тебе идва паж и те поканва 
при Дом Ясновидеца, „Този, който вижда всичко, което ще се случи в 
бъдещето”. Докато прекосяваш последния коридор, водещ до залата, 
където тържествено те очаква Дом Ясновидеца, пажът посочва един 
пиедестал и Казва: 

- Там стоеше телохранителят Голем цели три века, преди 
мистериозното му изчезване миналата година. Най-после влизаш при 
Негово Величество. Мини на 29. 

За съжаление не успяват да стигнат до безопасен терен и са хванати 
на открито. Скоро целият фланг е заобиколен и започва едно ужасно 
клане от три пъти по-многобройния неприятел. Воините ти напускат 
строя и побягват напълно разгромени. Левият ти фланг е унищожен и 


не след дълго същата съдба застига и останалата част от армията ти. 
Ескадрон от Вестители на обреченост те хваща на открито, докато се 
опитваш да събереш войската си, и те съсича почти мимоходом. Те 
дори не знаят кой си. 

Завръщането ти в Ирсмункаст се отпразнува с пиршества и 
настроението на хората се повдига, когато научават новината за 
съюза ти с република Серакуб. Проводени са вестоносци и пратеници, 
които да търсят помощ, но още никой не е пристигнал да застане под 
знамената ти. До тебе стигат слухове, че Хонорик е предприел поход. 
Ти удвояваш броя на разузнавателните патрулите на запад, а също и 
на изток към Процепа. Още съществува възможността най-лошите ти 
предчувствия да се окажат верни - това, че изчадията на Процепа 
само чакат Хонорик да нападне, за да нанесат и те своя удар. Стените 
на града са ремонтирани и войските ти тренират ежедневно, макар че 
сбраната сред простолюдието градска милиция едва ли ще има 
време да се обучи и превърне в силна бойна единица. Най-после 
разузнавачите се прибират с добрата вест, че към града идват 
приятелски войски. На другия ден улиците се изпълват с хора, които 
приветстват Хиватала, майсторка на меча и предводителка на 
стражата в Серакуб. Тя води в града войската, която е обещала: две 
хиляди и петстотин пехотинци, жени воини и последователки на 
Бийтан, както и петстотин души кавалерия, чиито ездачески умения 
са радост за окото. Четири дни по-късно това се повтаря, когато в 
града пристига още една двехилядна войска, шестстотин души от 
която формират славната кавалерия на Безкрайните възможности. 
Жените воини стоят добре до войската на Гуинет със своите сиви, 


бели и зелени дрехи, а гербът на Дама е видим навсякъде. 
Поклонниците на Бийтан също изглеждат великолепно в жълтите си 
туники. Най-после имаш шанс в тази война. Премини на 159. 

Тогава Хиватала става и взима думата. Акцентът й е чуждоземен и 
странен. Едва я разбираш. Тя предлага да се изтегли напред десният 
фланг и девиците воини на Гуинет да окупират моста Рурик. Нейните 
войски ще държат брода, а цялата кавалерия на Дама ще е 
разположена отдясно, чак до фермата на Хартуиг Фел. Наемниците на 
Антосидас ще се укрепят във фермата, а останалата част от войската 
ще се подреди в редица до Високия хълм. Като на самия хълм ще има 
хиляда войници. Четиристотин войници на Бийтан ще стоят в резерв, 
а елфите ще държат Кръстопътна кория. Командният ти пост ще бъде 
на хълма Грийнридж. 
Антосидас и Белият маг одобряват това предложение. Глайвас и 
Глифтел поддържат стратегията на Гуинет. Баал и Дорей льо Жун 
подкрепят Обуда Вархегийн. Каква заповед ще издадеш? Войската да 
се разположи, както предлага Гуинет (14)? 
Войската да се разположи, както предлага Обуда Вархегийн (24)? 
Войската да се разположи, както предлага Хибатала (34)? 

Тялото на трола се стоварва на земята и ти се извърташ с лице към 
орковете до вратата. Те отстъпват назад, не желаейки да се бият с 
човек, който току-що е убил пещерен трол. Един от тях, който е по- 
дебел от другите и с импровизирана желязна корона, извиква 
арбалетистите. Изглежда искат да те обсипят с дъжд от стрели, 
стоейки на безопасно разстояние край вратата. Сенешалът те вика да 
го последваш. Прокарва ръка надолу и нагоре по стената зад трона. 

- Бързо, Владетелю, звярът започва да се съвзема. Настръхваш като 
виждаш как раздраната плът на трола се опъва и плъзва по скелета, 
за да зарасне. Раните му изчезват пред очите ти. Решаваш, че в този 
случай предпазливостта трябва да надделее над смелостта и бързо 
тръгваш към сенешала. Изскърцва тайна врата и разкрива грубо 
изсечени стъпала, водещи надолу в сумрака. Сенешалът намира една 


факла в поставка до стълбите и я запалва с помощта на кремък. 
Обърни на 329. 

Генерал Хиклинг доволно поклаща глава. 
- Мечът на Хонорик ще се счупи в щита на нашата отбрана - казва 
знаменателно Хепънинг. 
Дорей льо Жун и Белият маг решават да останат с тебе на Високия 
хълм. Искат да изчакат събитията, преди да действат. Хенгист и 
двамата му приятели правят същото. Когато войниците ти заемат 
позиции, Хонорик веднага реагира. Разположението на армията му е 
показано на картата на отсрещната страница. Запомни номера на тази 
глава, защото сигурно ще се наложи да се върнеш към картата, когато 
битката започне. Иди на 388. 


413 

Бързо се покатерваш по дървото, но трите паяка едновременно стигат 
до мъртвия ствол и с голяма скорост полазват нагоре по бледата кора. 
Опитваш се да ги смажеш със страничната част на дланите си, но в 
последния момент те заедно скачат върху протегнатите ти ръце. 
Малки пипалца пробиват кожата и отровата плъзва по вените ти. 
Смъртта настъпва бързо. Сега съдбата на Ирсмункаст е в ръцете на 
Хонорик и силите на Процепа. 

Излизаш напред на белия жребец и извикваш: 

- Хонорик, приемам предизвикателството ти! 

Мощен вик се надига от войската ти. Те вярват, че техният владетел 
нинджа ще победи в това единоборство. Хонорик, чиито трирог шлем 
и доспехи със стърчащи шипове изглеждат твърде тежки за всеки 
нормален човек, също излиза напред на коня си, приветстван от 
бесните крясъци на войниците си. Хонорик се насочва към потока 
между гората Уднъгет и Камъшитения лес и ти го следваш. Дуелът е 
приет и той може най-вероятно да реши изхода на битката. Без теб 
войската ти ще се разпадне. Продължи на 404. 


415 

Херис Алхмеонид. владетелят войник на Сива зора, и Ог 
Червеноръкия с право се гордеят с армията си. Воините са 
великолепни в златистите си и сини дрехи, упражненията им се 
отличават с изключителна точност и те изглеждат достойни 
противници дори за легиона Меч на обречеността. Армията е 
съставена от един елитен корпус вълчаци, наричан Вълчи бранници, 
няколко легиона от тези мощни хора зверове и още няколко легиона 
от хора. Пейсистратус слага Алхмеонид начело на четири легиона - 
два, съставени от хора и два от хора зверове - всеки от по хиляда 
души. Ог ще командва кавалерията на Бляскавата империя и Вълчите 
бранници. След няколко дни те ще бъдат готови да поемат на поход 
след тебе към Ирсмункаст, закъдето ти тръгваш веднага, за да се 
погрижиш за отбраната на града, преди да пристигнат. Иди на 419. 


416 
Събираш онези войници, които все още се държат - около три хиляди 
конници и пехотинци - и тръгвате в преследване на пръснатата армия 
на Хонорик. Пресичате брода и напредвате към Господарския 
чифлик. Хонорик продължава отчаяно да се мъчи да събере воините 
си. Успя ли да попречиш на някои от орковете, великаните 
човекоядци и черните елфи от Процепа да минат покрай тебе? Ако си 
ги спрял, иди на 400. Ако шестстотин твари от Процепа са успели да се 
промъкнат покрай теб, мини на 336. 


417 

Градът е необичайно притихнал, докато поемате по улица 
„Дворцова”. Когато съглеждаш портите на двореца, разбираш, че си 
изгубил елемента на изненадата. Съветът на Радзивил те е отвел в 
капан. Орковете са спрели плячкосването. Главнокомандващата 
силите на Процепа Шадазар - една черна елфа магьосница с огромна 
мощ, която ти разпознаваш от Книгата на проклятията в дворцовата 
библиотека - стои царствено в лилавите си одежди на върха на 
дворцовата кула и започва да дирижира разгрома ти. Пет пещерни 
трола тежко пристъпват напред и орковете, подтиквани от черните 
елфи, също нападат. Твърде малко сте, за да оживеете след яростната 
атака. Единственото, което можеш да сториш, е да продадеш живота 
си, отмъщавайки скъпо за поданиците си. 


418 
Кавалерията на Демонил и пехотите на Ирсмункаст и Демонил 
тръгват в атака. Новобранците на Обреченост се обръщат с лице към 
тях. В първия миг изглежда, че воините ти ще ги пометат, но онези от 
новобранците, които побягват извън строя, са съсечени от жените на 
Хомгрот, които се намират зад тях Те устояват на атаката ти и настава 
страхотно меле. Тогава отляво виждаш Глайвас да препуска обратно 
към теб с около десетина останали рейнджри. По петите им са три 
хиляди пехотинци, които прекосяват Стария мост и се упътват към 
сега открития фланг на войниците от Демонил и девиците воини от 
собствения ти град. Само след секунди ще ги застигнат. Войската ти 
няма избор, освен да отстъпи. Те се оттеглят в отчая бой, но жените 
воини на Хомгрот излизат напред в атака, за да се опитат да 
превърнат отстъплението в разгром. Хвърли 1 зар. Ако полученото 


число е 1, 3 или 5, иди на 378. Ако е 2, 4 или 6, обърни на 408. 


419 

Завръщането ти в Ирсмункаст се отпразнува с пиршества и 
настроението на хората се повдига, когато научават новината за 
съюза ти със силите на град Сива зора. Проводени са вестоносци и 
пратеници, които да търсят помощ, но още никой не е пристигнал да 
застане под знамената ти. До тебе стигат слухове, че Хонорик е 
предприел поход. Ти удвояваш броя на разузнавателните патрулите 
на запад, а също и на изток към Процепа. Още съществува 
възможността най-лошите ти предчувствия да се окажат верни - това, 
че изчадията на Процепа само чакат Хонорик да нападне, за да 
нанесат и те своя удар. Стените на града са ремонтирани и войските 
ти тренират ежедневно, макар че сбраната сред простолюдието 
градска милиция едва ли ще има време да се обучи и превърне в 
силна бойна единица. Най-после разузнавачите се прибират с 
добрата вест, че към града идват приятелски войски. На другия ден 
улиците се изпълват с хора, които приветстват идването на Херис 
Алхмеонид, генерала, командващ силите на Сива зора, застанал 
начело на редиците от великолепни бойци. Най-отпред са две хиляди 
последователи на Морейн, облечени в блестящо златисти и 
тъмносини одежди - цветовете на техния бог на Империята. 
Старомодните им златни нагръдници искрят под слънцето. Тълпата 
утихва, когато следващите две и половина хиляди души войска 
навлиза в града. Това са хората зверове, които наистина имат свиреп 
вид, разголени до кръста и с напращели под синьо-черната кожа 
мускули. Когато вълчакът Ог Червеноръкия преминава, начело на 
Вълчите бранници и петстотин души кавалерия, хората вече са 
превъзмогнали изненадата си и ликуват два пъти по-силно. Най-после 
имаш шанс в тази война. Премини на 159. 


420 
Пътуването продължава дни наред, но най-после приближавате град 
Ирсмункаст. На хоризонта се вижда зловещ стълб от черен пушек, 
който се вие нагоре в небето. Гуинет изглежда разтревожена, а от 
редиците на войската се надига недоволен шепот. Повеждаш хората 


си на бегом към града, нетърпелив да стигнеш колкото може по- 
скоро. 

Когато пристигаш, армия от десет хиляди оркове и таласъми от 
Процепа е заобиколила Ирсмункаст. Части от стените горят, но градът 
все още не е превзет и разграбен. Изглежда идваш точно навреме. 
Започваш подготовка за нова битка, но когато виждат теб и армията 
ти, силите на Процепа бързо вдигат лагера и си тръгват в боен ред, а 
орковете подсмърчат и ръмжат, докато се отдалечават. Влизаш 
победоносно в града и си приветстван като герой. Простолюдието те 
нарича „Спасителя на Ирсмункаст”. Но какви ли още изпитания те 
очакват сега, когато победи Хонорик от град Обреченост? 


В поредица 


ПЪТЯТ НА ТИГЪРА 


от Марк Смит и Джейми Томсън 


ТЪРСЕТЕ 
книга първа УЗУРПАТОР! 
книга втора ВЛАСТЕЛИН! 


ОЧАКВАЙТЕ 


книга четвърта ПЪКЪЛ ! 


: СДЪХНА ПУСТИНЯ 
 оукънкълс 


К НА СЪРЦЕТО 
ВАРБОЛ 


